തിരുവനന്തപുരം (10-08-18) : സമീപകാലത്തൊന്നുമുണ്ടായിട്ടില്ലാത്ത തരത്തിൽ കേരളത്തിൽ പെയ്യുന്ന കനത്ത മഴ ജനജീവിതത്തെയാകെ സ്തംഭിപ്പിച്ചിരിക്കുകയാണ്. സംസ്ഥാനത്തെ റോഡ് ഗതാഗതം താറുമാറായി. ഓണവും ബക്രീദും അടുത്തതോടെ സജീവമാകേണ്ട വിപണി ഉണരാൻ തുടങ്ങുമ്പോഴാണ് മഴ സകല കണക്കുകൂട്ടലുകളും തെറ്റിച്ചത്. സംസ്ഥാനത്തെ വിനോദസഞ്ചാരമേഖലയെ മഴ സാരമായി ബാധിച്ചേക്കും എന്ന ആശങ്കയുണ്ട്. ഓണക്കാലത്തേക്ക് ഹോട്ടലുകളിലും മറ്റും ബുക്കിംഗുകൾ സജീവമാകേണ്ട സമയമാണിത്. ബുക്ക് ചെയ്തവർതന്നെ പ്രളയക്കെടുതിയുടെ വാർത്തകകൾ വന്നതോടെ ബുക്കിംഗ് റദ്ദാക്കുന്നുണ്ട്.\nഇടുക്കി പള്ളിവാസലിലെ പ്ലംജൂഡി റിസോട്ടില് മുപ്പതോളം വിനോദ സഞ്ചാരികള് കുടുങ്ങിക്കിടക്കുന്നു എന്ന വാർത്ത ടൂറിസം മേഖലയിൽ വലിയ ആശങ്കയാണ് സൃഷ്ടിച്ചിരിക്കുന്നത്. പള്ളിവാസലിലെ പ്ലംജൂഡി റിസോട്ടിന് സമീപം ഉരുള്‍പൊട്ടലുണ്ടായതിനെ തുടര്‍ന്ന് ഗതാഗതം തടസപ്പെട്ടതോടെ വിനോദ സഞ്ചാരികള്‍ക്ക് പുറത്തുകടക്കാന് പറ്റാത്ത അവസ്ഥയാണ്. വിദേശികള് ഉള്‍പ്പടെ 30 ഓളം വിനോദ സഞ്ചാരികൾ രണ്ട് ദിവസമായി റിസോര്‍ട്ടില് കുടുങ്ങി കിടക്കുകയാണ്. സഹായമഭ്യര്‍ത്ഥിച്ച് സഞ്ചാരികളില് ഒരാള് പുറത്തുവിട്ട വീഡിയോ സന്ദേശം മാധ്യമങ്ങളിലൂടെ പുറത്തുവന്നു.\nവിനോദ സഞ്ചാരികളെ അവിടെയെത്തിച്ച ഡ്രൈവര്‍മാരാണ് വീഡിയോ പുറത്തുവിട്ടത്. 20 ഓളം കുടുംബങ്ങള് റിസോട്ടിലുണ്ടെന്നും വിവിധ രാജ്യങ്ങളില് നിന്നുള്ളവര് തങ്ങള്‍ക്കൊപ്പമുണ്ടെന്നും വീഡിയോ സന്ദേശത്തിൽ പറയുന്നു. ദുരന്ത നിവാരണ അതോറിറ്റിയുടേയും, ഇടുക്കി ജില്ലാ ഭരണകൂടത്തിന്റെയും നിര്‍ദ്ദേശം ലംഘിച്ചാണ് പ്ലംജൂഡി റിസോര്‍ട്ടിന്റെ കെട്ടിടം നിലനിൽക്കുന്നത്. റിസോര്‍ട്ട് സുരക്ഷിതമല്ലെന്ന അധികൃതരുടെ മുന്നറിയിപ്പ് റിസോർട്ട് ഉടമകൾ അവഗണിക്കുകയായിരുന്നു. കഴിഞ്ഞ ദിവസം രാത്രി ഇവിടെ പാറയിടിയുകയും തുടര്‍ന്ന് ഉരുള്‍പൊട്ടലുണ്ടാവുകയുമായിരുന്നു. പള്ളിവാസലില് നിന്നും നാല് കിലോമീറ്ററോളം മുകളിലാണ് റിസോര്‍ട്ട് സ്ഥിതി ചെയ്യുന്നത്. പോലീസിനു പോലും അവിടേയ്ക്ക് എത്താന് സാധിക്കാത്ത അവസ്ഥയാണ്.\nകനത്ത മഴ തുടരുന്ന സാഹചര്യത്തിൽ കേരളത്തിലേക്കുള്ള യാത്ര ഒഴിവാക്കണമെന്ന് പല വിദേശരാജ്യങ്ങളും തങ്ങളുടെ പൗരന്മാർക്ക് മുന്നറിയിപ്പ് നൽകി. തെക്കുപടിഞ്ഞാറൻ കാലവർഷം നാശം വിതച്ച കേരളത്തിലെ ദുരിത ബാധിത പ്രദേശങ്ങളിലേക്ക് യാത്ര ചെയ്യരുതെന്ന് കഴിഞ്ഞ ദിവസമാണ് യു.എസ് വിദേശശകാര്യ വകുപ്പ് അധികൃതർ യു.എസ് പൗരന്മാർക്ക് മുന്നറിയിപ്പ് നൽകിയിരുന്നു. ഇപ്പോൾ കേരളത്തിലുള്ളവർ വെള്ളപ്പൊക്കവും മണ്ണിടിച്ചിലും ഉള്ള പ്രദേശത്തേക്ക് യാത്ര ചെയ്യരുതെന്നും മുന്നറിയിപ്പിൽ പറയുന്നു.\nഓണക്കാലത്ത് കൂടുതലായും രാജ്യത്തിനകത്തുള്ള ടൂറിസ്റ്റുകളാണ് കേരളത്തിലേക്ക് വരുന്നത്. ഓണക്കാലടൂറിസത്തിന്റെ തുടക്കമായി കരുതാന് കഴിയുന്ന നെഹ്‌റുട്രോഫി വള്ളംകളി അനിശ്ചിതമായി മാറ്റി വച്ചിരിക്കുകയാണ്. നെഹ്‌റുട്രോഫി വള്ളംകളി മുതല് ആറന്മുള ഉതൃട്ടാതി വള്ളംകളി വരെയുള്ള കാലയളവാണ് പൊതുവില് ഓണക്കാല ടൂറിസം സീസണായി അനൗപചാരികമായി കരുതപ്പെടുന്നത്. വിനോദസഞ്ചാരവകുപ്പ് സംഘടിപ്പിക്കുന്ന ഓണം വാരാഘോഷവും ഉതൃട്ടാതി വള്ളംകളിയും ഇത്തവണ ഉണ്ടാകുമോ എന്ന കാര്യത്തിലുറപ്പില്ല. കാലവര്‍ഷക്കെടുതി കേരളത്തിലെ ടൂറിസമേഖലയുടെ താളം തെറ്റിച്ചിരിക്കുകയാണ്.\n(09-08-18) : വയനാട്, ഇടുക്കി, മലപ്പുറം, കോഴിക്കോട്, കണ്ണൂര് ജില്ലകളില് കനത്തമഴയെ തുടര്‍ന്ന് വന്‍നാശനഷ്ടം. കാലവര്‍ഷക്കെടുതിയില് ഇതുവരെ പതിനെട്ട് പേര് മരിച്ചു. ...


നടിയെ ആക്രമിച്ച കേസിൽ വമ്പൻ ട്വിസ്റ്റ്, ഊറിച്ചിരിച്ച് ദിലീപ്! കോടതി വിധി ഞെട്ടിച്ചു - metromatinee.com Lifestyle Entertainment & Sports\nനടിയെ ആക്രമിച്ച കേസിൽ നടൻ ദിലീപിന്റെ ജാമ്യം റദ്ദാക്കണമെന്ന പ്രോസിക്യൂഷൻ ഹ൪ജി വിചാരണ കോടതി തള്ളി. കേസിലെ എട്ടാം പ്രതിയായ ദിലീപ് പ്രധാന സാക്ഷികളായ വിപിൻ ലാൽ, ജിൻസൻ എന്നിവരെ ഭീഷണിപ്പെടുത്തി മൊഴി അനുകൂലമാക്കാൻ ദിലീപ് ശ്രമിച്ചെന്നും വ്യവസ്ഥകൾ ലംഘിച്ചതിനാല് ജാമ്യം റദ്ദാക്കണം എന്നുമാണ് ആവശ്യം. എന്നാൽ കഴിഞ്ഞ വർഷം ജനുവരിയിൽ മൊഴിമാറ്റിക്കാൻ ശ്രമമുണ്ടായെന്ന് പറയുന്ന സാക്ഷികൾ ഒക്ടോബറിൽ മാത്രമാണ് പരാതിപ്പെട്ടതെന്നും ഇത് സംശയാസ്പദമാണെന്നുമാണ് ദിലീപിന്‍റെ വാദം. പരാതി ക്രൈംബ്രാ‌ഞ്ച് അന്വേഷിച്ചിട്ടും തെളിവ് കണ്ടെത്താൻ ആയിട്ടില്ലെന്നും ഈ സാഹചര്യത്തിൽ ഹർ‍ജി തള്ളണമെന്നും ദിലീപിന്‍റെ വാദം. ഇത് പരിഗണിച്ചാണ് നടപടി.\nഅതിനിടെ കാവ്യയെയും അമ്മ ശ്യാമളയെയും സഹോദരൻ മിഥുനെയും ഭാര്യയെയും നേരത്തേ അന്വേഷണ സംഘം ചോദ്യം ചെയ്തിരുന്നു. നടി ആക്രമിക്കപ്പെട്ട സംഭവത്തെ കുറിച്ച് ഒന്നും തനിക്ക് അറിയില്ല എന്നാണ് അന്ന് കാവ്യ നൽകിയ മൊഴി. കാവ്യ മാധവന് കേസിലെ പ്രധാന സാക്ഷികളിൽ ഒരാളാണ്


ലോക്ഡൗണ് മെയ് 30 വരെ നീട്ടി; ട്രിപ്പിള് ലോക്ക്ഡൗണ് മലപ്പുറത്ത് മാത്രം, മൂന്നു ജില്ലകളെ ഒഴിവാക്കി\nകൊവിഡ് വ്യാപനത്തിന്റെ പശ്ചാത്തലത്തില് സംസ്ഥാനത്ത് ലോക്ഡൗണ് മെയ് 30 വരെ നീട്ടിയെന്ന് മുഖ്യമന്ത്രി പിണറായി വിജയന്. മലപ്പുറം ജില്ലയില് ട്രിപ്പിള് ലോക്ക് ഡൗണ് തുടരും. എറണാകുളം, തൃശൂര്, തിരുവനന്തപുരം ജില്ലകളെ നാളെ രാവിലെ മുതല് ട്രിപ്പിള് ലോക്ക്ഡൗണില് നിന്ന് ഒഴിവാക്കും. മുഖ്യമന്ത്രിയുടെ വാക്കുകള്: ”23.3 ശതമാനമാണ് കഴിഞ്ഞ മൂന്ന് ദിവസത്തെ ശരാശരി ടെസ്റ്റ് പോസിറ്റിവിറ്റി റേറ്റ്. കഴിഞ്ഞ 24 മണിക്കൂറില് അത് 23.18 ആണ്. മലപ്പുറത്താണ് കൂടുതല് ടിപിആര്. മറ്റു ജില്ലകളില് കുറഞ്ഞുവരുന്നുണ്ട്. ആക്ടീവ് കേസുകള് എല്ലാ […]\n21 May 2021 7:07 AM GMT\nകൊവിഡ് വ്യാപനത്തിന്റെ പശ്ചാത്തലത്തില് സംസ്ഥാനത്ത് ലോക്ഡൗണ് മെയ് 30 വരെ നീട്ടിയെന്ന് മുഖ്യമന്ത്രി പിണറായി വിജയന്. മലപ്പുറം ജില്ലയില് ട്രിപ്പിള് ലോക്ക് ഡൗണ് തുടരും. എറണാകുളം, തൃശൂര്, തിരുവനന്തപുരം ജില്ലകളെ നാളെ രാവിലെ മുതല് ട്രിപ്പിള് ലോക്ക്ഡൗണില് നിന്ന് ഒഴിവാക്കും.\nമുഖ്യമന്ത്രിയുടെ വാക്കുകള്: ”23.3 ശതമാനമാണ് കഴിഞ്ഞ മൂന്ന് ദിവസത്തെ ശരാശരി ടെസ്റ്റ് പോസിറ്റിവിറ്റി റേറ്റ്. കഴിഞ്ഞ 24 മണിക്കൂറില് അത് 23.18 ആണ്. മലപ്പുറത്താണ് കൂടുതല് ടിപിആര്. മറ്റു ജില്ലകളില് കുറഞ്ഞുവരുന്നുണ്ട്. ആക്ടീവ് കേസുകള് എല്ലാ ജില്ലകളിലും കുറഞ്ഞുവരുന്നുണ്ട്.കോവിഡ് വ്യാപനം തുടരുക തന്നെയാണ്. ഈ സാഹചര്യത്തില് സംസ്ഥാനത്ത് നിലവിലുള്ള ലോക്ക്ഡൗണ് മേയ് 30 വരെ നീട്ടാന് തീരുമാനിച്ചു. ട്രിപ്പിള് ലോക്ക്ഡൗണ് ഏര്‍പ്പെടുത്തിയ ജില്ലകളില് മലപ്പുറം ഒഴികെ കോവിഡ് ടിപിആര് 25 ശതമാനത്തിനു താഴെയാവുകയും ആക്ടീവ് കേസുകള് കുറയുകയും ചെയ്തു. അതിനാല് എറണാകുളം, തൃശൂര്, തിരുവനന്തപുരം എന്നീ ജില്ലകളില് നാളെ രാവിലെ മുതല് ട്രിപ്പിള് ലോക്ക്ഡൗണ് ഒഴിവാക്കും. മലപ്പുറത്ത് ട്രിപ്പിള് ലോക്ക്ഡൗണ് തുടരും. മലപ്പുറം ഒഴിച്ച് എല്ലാ ജില്ലകളിലും ലോക്ക്ഡൗണ് ഇന്നത്തെ നിലയില് തുടരും. മലപ്പുറത്ത് പോലീസ് സംവിധാനം കുറേക്കൂടി ജാഗ്രതയോടെ നീക്കും. ഭക്ഷ്യ സിവില് സപ്ലൈസ് വകുപ്പ്, ഫുഡ് കോര്‍പ്പറേഷന് ഓഫ് ഇന്ത്യ, പോസ്റ്റല് വകുപ്പ്, സാമൂഹ്യനീതി വകുപ്പ്, വനിതാ ശിശുക്ഷേമ വകുപ്പ്, മൃഗസംരക്ഷണ വകുപ്പ് എന്നിവിടങ്ങളിലെ ഫീല്‍ഡ് ജീവനക്കാരെ വാക്‌സിനേഷനുള്ള മുന്‍ഗണനാ വിഭാഗത്തില് ഉള്‍പ്പെടുത്തും. തുറമുഖ ജീവനക്കാരെയും ഇതില് പെടുത്തും.”\nസംസ്ഥാനത്ത് ഇന്ന് 29,673 പേര്‍ക്കാണ് കോവിഡ്-19 സ്ഥിരീകരിച്ചത്. തിരുവനന്തപുരം 4151, മലപ്പുറം 3499, എറണാകുളം 3102, പാലക്കാട് 3040, കൊല്ലം 2745, തൃശൂര് 2481, കോഴിക്കോട് 2382, ആലപ്പുഴ 2072, കോട്ടയം 1760, കണ്ണൂര് 1410, ഇടുക്കി 1111, പത്തനംതിട്ട 878, കാസര്‍ഗോഡ് 650, വയനാട് 392 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.


പോളിഷ് തൊഴിലാളി ജോലിക്കിടെ കെട്ടിടത്തിനു മുകളിൽനിന്നു വീണുമരിച്ചു. - Kannur Varthakal\nHome / Obit / പോളിഷ് തൊഴിലാളി ജോലിക്കിടെ കെട്ടിടത്തിനു മുകളിൽനിന്നു വീണുമരിച്ചു.\nകണ്ണൂർ: പോളിഷ് തൊഴിലാളി ജോലിക്കിടെ കെട്ടിടത്തിനു മുകളിൽനിന്നു വീണുമരിച്ചു. താവക്കര ഹരിജൻ കോളനിക്കു സമീപം മുളയിൽ ചിറമ്മൽവീട്ടിൽ കുഞ്ഞന്പുവിന്‍റെ മകൻ എ. അനിൽ കുമാർ (40) ആണ് മരിച്ചത്. ഇന്നലെ രാവിലെ 9.30ഓടെയായിരുന്നു സംഭവം. സിറ്റി ആനയിടുക്ക് ഗേറ്റിനു സമീപം ചിറക്കൽകുളത്തെ ഷാജി പുതുതായി നിർമിക്കുന്ന വീടിന്‍റെ പോളിഷ് പ്രവൃത്തിക്കിടെയായിരുന്നു അപകടം. കട്ടിളയ്ക്ക് പോളിഷ് ചെയ്തുകൊണ്ടിരിക്കെ രാവിലെ 9.30ഓടെ കെട്ടിടത്തിനു മുകളിൽനിന്നു അബദ്ധത്തിൽ അനിൽ കുമാർ താഴെ വീഴുകയായിരുന്നു. തലയ്ക്കു സാരമായി പരിക്കേറ്റ അനിൽകുമാറിനെ സഹപ്രവർത്തകരും അയൽവാസികളും ചേർന്ന് ഉടൻ കണ്ണൂർ എകെജി ആശുപത്രിയിലെത്തിച്ചെങ്കിലും വഴിമധ്യേ മരിച്ചു. മൃതദേഹം പരിയാരം മെഡിക്കൽ കോളജിൽ പോസ്റ്റ്മോർട്ടം നടത്തി.


വാളയാർ : മാധ്യമ പ്രവർത്തകർക്കും, പൊതുപ്രവർത്തകനുമെതിരെ കേസ്; പ്രതിഷേധം ശക്തം – Jaihind TV\nവാളയാർ : മാധ്യമ പ്രവർത്തകർക്കും, പൊതുപ്രവർത്തകനുമെതിരെ കേസ്; പ്രതിഷേധം ശക്തം\nവാളയാർ വിഷയത്തിൽ മാധ്യമ പ്രവർത്തകർക്കും, പൊതുപ്രവർത്തകനുമെതിരെ കേസ് എടുത്തതിൽ പ്രതിഷേധം ശക്തമാകുന്നു. കേന്ദ്ര മന്ത്രി വി.മുരളീധരനും, ബി.ജെ.പി സംസ്ഥാന ജനറൽ സെക്രട്ടറി കെ. സുരേന്ദ്രനുമെതിരെ പൊലീസിൽ പരാതി. വാളയാറിലെ പെൺകുട്ടികളുടെ രക്ഷിതാക്കളുടെ ഫോട്ടോ പ്രദർശിപ്പിച്ചതിനെതിരെ നടപടി ആവശ്യപ്പെട്ടാണ് പരാതി.\nവാളയാറിലെ സഹോദരിമാരുടെ രക്ഷിതാക്കളുടെ ഫോട്ടോകൾ സോഷ്യൽ മീഡിയയിൽ പ്രചരിപ്പിച്ചതിനാൽ കേന്ദ്ര മന്ത്രി വി.മുരളീധരൻ, ബി.ജെ.പി സംസ്ഥാന ജനറൽ സെക്രട്ടറി കെ.സുരേന്ദ്രൻ എന്നിവർക്കെതിരെ പോക്‌സോ വകുപ്പ് പ്രകാരം കേസ് എടുക്കണമെന്ന് പരാതിയിൽ ആവശ്യപെടുന്നു. കെ .പി .സി.സി ഒ.ബി.സി വിഭാഗം ചെയർമാനും, പാലക്കാട് ഡി.സി.സി വൈസ് പ്രസിഡൻറുമായ സുമേഷ് അച്യുതനാണ് പാലക്കാട് ജില്ലാ പോലീസ് മേധാവിക്ക് പരാതി നൽകിയത്\nമാധ്യമ പ്രവർത്തകർക്കും, പൊതുപ്രവർത്തകനുമെതിരെ പോക്‌സോ വകുപ്പ് ചുമത്തി കേസ് എടുത്തതിൽ പ്രതിഷേധം കനക്കുന്നു. പാലക്കാട് ജില്ലയിലെ സാംസ്‌കാരിക പ്രവർത്തകർ വ്യത്യസ്ഥ സമരവുമായി രംഗത്തെത്തി. പ്രതിഷേധ ബാനറെഴുതി പാലക്കാട് ബാർ അസോസിയേഷൻ വൈസ് പ്രസിഡന്‍റ് ഗിരീഷ് നൊച്ചുള്ളി സമരം ഉദ്ഘാടനം ചെയ്തു. ഒലവക്കോട് ജംഗ്ഷനിൽ നടന്ന സാംസ്‌കാരിക പ്രതിരോധത്തിൽ നിരവധി പേർ പങ്കെടുത്തു.


ആദിമ സംഗീതമെന്നാൽ പക്ഷികളുടെ കൂജനവും ഇലകളുടെ മർമ്മരവുമാണെന്ന് സലിംഅലി ലോകത്തെ പഠിപ്പിച്ചു - Boolokam\nHome Boolokam ആദിമ സംഗീതമെന്നാൽ പക്ഷികളുടെ കൂജനവും ഇലകളുടെ മർമ്മരവുമാണെന്ന് സലിംഅലി ലോകത്തെ പഠിപ്പിച്ചു\nആദിമ സംഗീതമെന്നാൽ പക്ഷികളുടെ കൂജനവും ഇലകളുടെ മർമ്മരവുമാണെന്ന് സലിംഅലി ലോകത്തെ പഠിപ്പിച്ചു\nപക്ഷികളെ നിരീക്ഷിച്ച് അതിന്റെ ചിത്രമെടുക്കുക എന്ന കേവല വിനോദത്തിനായി ഇറങ്ങിത്തിരിച്ചയാളല്ല ഡോ: സലിം അലി. പക്ഷികളെക്കുറിച്ചുള്ള വിജ്ഞാനകോശം തന്നെ എഴുതി ലോകത്തിനു സമർപ്പിക്കുവാനുള്ള ആത്മസമർപ്പണവുമായി നാടോടിയെപ്പോലെ രാജ്യം മുഴുവൻ അലഞ്ഞു നടന്ന് ആണ്ടുതോറും നമ്മുടെ രാജ്യത്തെത്തുന്ന ദേശാടന പക്ഷികളെ ചൂണ്ടിക്കാട്ടി നമുക്ക് സുപരിചിതമാക്കിയത് അദ്ദേഹമാണ്. ആദിമ സംഗീതമെന്നാൽ പക്ഷികളുടെ കൂജനവും ഇലകളുടെ മർമ്മരവുമാണെന്ന് അദ്ദേഹം ലോകത്തെ പഠിപ്പിച്ചു.\nതിരു-കൊച്ചി രാജ്യത്തെ പക്ഷി സർവ്വേയുടെ ഭാഗമായാണ് സാലിം അലി ആദ്യമായി കേരളത്തിലെത്തുന്നത്. തിരുവിതാംകൂർ മഹാരാജാവ് ശ്രീ ചിത്തിര തിരുന്നാൾ ബാലരാമവർമ്മയുടെ പ്രത്യേക താൽപ്പര്യപ്രകാരമായിരുന്നു അത്. സർവ്വേക്കായി 4500/- രൂപാ മഹാരാജാവ് സംഭാവന നൽകുകയും തിരുവനന്തപുരം മൃഗശാലയുടെ ആദ്യ ക്യുറേറ്റർ ആയിരുന്ന ശ്രീ.എം .ജി. പിള്ളയെ സാലിമിനെ സഹായിക്കുവാനുമായി ചുമതലപ്പെടുത്തി. അങ്ങിനെ മലയാള ഭൂമിയിലൂടെ അദ്ദേഹത്തിന്റെ യാത്ര ആരംഭിക്കുകയായി.1933 ജാനുവരിയിൽ സാലിമലിയും ഭാര്യ തെഹ്മിനയും തീവണ്ടിയിൽ കോയമ്പത്തൂരെത്തുകയും അവിടെ നിന്ന് ഉടുമൽപ്പെട്ട്, ചിന്നാർ ,മറയൂർ, വഴി മൂന്നാറിലെത്തി സർവ്വേ സംഘാഗങ്ങളുമായി ചേർന്നു.അവിടെ വച്ച് ചർച്ച ചെയ്ത് സർവ്വേ പോയന്റുകൾ തീരുമാനിക്കുകയും ഓരോ പോയന്റിലും 12 ദിവസം തങ്ങി സർവ്വേ നടത്തി വിവര ശേഖരണം നടത്തുവാനും തീരുമാനിച്ചു.അങ്ങിനെ ആലുവായ്ക്കുള്ള യാത്രയിൽ ഒരു ദിവസം തട്ടേക്കാട്ടുള്ള സത്രത്തിൽ താമസിക്കുകയുണ്ടായി. അക്കാലത്ത് ആലുവ -മൂന്നാർ രാജപാതയിൽ ഓരോ 10 മൈലിലും സത്രമുണ്ടായിരുന്നതായി പറയുന്നു.പ്രഭാതത്തിൽ അദ്ദേഹത്തെ എതിരേറ്റത് കിളിനാദങ്ങളുടെ മഹാപഞ്ചത്തിലേക്കായിരുന്നു.തുടർന്ന് അദ്ദേഹം 12 ദിവസം തട്ടേക്കാട് തങ്ങുകയും 60 ഓളം സ്പീഷിസ് പക്ഷികളെ കണ്ടെത്തുകയും ചെയ്തു. തട്ടേക്കാട്ടെ പക്ഷി പ്രപഞ്ചത്തെ കണ്ടെത്തി ലോകത്തിനു സംഭാവന ചെയ്യുവാൻ കഴിഞ്ഞതിൽ അദ്ദേഹം ഏറെ സന്തോഷവാനായിരുന്നു. ആലുവയിലെത്തിയ സാലിം അലിയും സംഘവും കുമരകം, കുമളി, തേക്കടി, ശബരിമലക്കാട്ടുകൾ വഴി വനമാർഗ്ഗം അഗസത്യാർകൂടത്തിലെത്തി. തുടർന്ന് പശ്ചിമഘട്ടത്തിന്റെ തെക്കേയറ്റവും അന്നത്തെ കന്യാകുമാരിയിലുമായി തിരുവിതാംകൂർ ഭാഗത്തെ സർവ്വേ അവസാനിപ്പിച്ചു.\nപിന്നീട് തുടർസർവ്വേക്കായി അദ്ദേഹം ചാലക്കുടിയിലെത്തി. കൊച്ചിയിലെ കാനന സൗന്ദര്യം അദ്ദേഹത്തെ വിസമയിപ്പി.ചാലക്കുടിയിൽ നിന്നും സാലിമും ഭാര്യ തെഹ്മിനയും ട്രാം വേയിലായിരുന്നു പറമ്പിക്കുളത്തേക്ക് യാത്ര തിരിച്ചത് .പറമ്പിക്കുളത്ത കുരിയാർകുറ്റിയിലെ ട്രാംവേ സ്റ്റേഷനോട് ചേർന്ന മുറിയിലായിരുന്നു അദ്ദേഹവും ഭാര്യയും താമസിച്ചിരുന്നത്. തന്റെ വഴികാട്ടികളായ ആദിവാസികൾക്ക് അദ്ദേഹം ഏറെ പ്രിയങ്കരനായിരുന്നു. പക്ഷികളെ വെടിച്ചു പടിച്ച് അതിനെ പഠിക്കുന്ന രീതിയായിരുന്നു അകാലത്ത് പക്ഷി നിരീക്ഷകർ സ്വീകരിച്ചിരുന്നത്. വെടിയേറ്റു വീഴുന്ന പക്ഷികളെ അഞ്ചു മിനിറ്റുകൾക്കകം അവയുടെ വായ, കണ്ണ് എന്നിവയുടെ നിറം രേഖപ്പെടുത്തുകയും അളവ് കുറിച്ചെടുക്കുകയും ചെയ്യുന്നു. അതിനു ശേഷം വെടിയേറ്റ പക്ഷികളുടെ തൂവലുകൾ ശ്രദ്ധാപൂർവ്വം എടുത്ത് സ്റ്റഫ് (TaxyDermy)ചെയ്ത് കൂടുതൽ വിശകലനത്തിനായി BNHS ലേക്ക് അയച്ചുകൊടുക്കും.\nസാലിമിന്റെയും തെഹ്മിനയുടേയും ജീവിതത്തിലെ ഏറ്റവും സന്തോഷം നിറഞ്ഞതും പ്രണയപൂർണ്ണവുമായ ദിനങ്ങളായിരുന്നു കുരിയാർകുറ്റിയിലേത്. കുരിയാർകുറ്റി ജീവിതം അദ്ദേഹം വ്യക്തിപരമായും ഔദ്യോഗികപരമായും ഏറേ ആസ്യദിച്ചിരുന്നു. യാത്രാ ചിലവുകൾ, ഭക്ഷണം, നായാട്ടുകാരുടെയും വഴികാട്ടികളുടെയും ശമ്പളം, ടാക്സി ഡെർമ്മിക്കുള്ള രാസവസ്തുക്കളുടെ ചിലവുകൾ എന്നിവയെല്ലാം ചേർത്ത് 2500/- രൂപാ എന്ന് തെഹ്മിനയുടെ കണക്കു പുസ്തകത്തിൽ രേഖപ്പെടുത്തിയിട്ടുണ്ട്. സർവ്വേ നടക്കുന്ന സമയങ്ങളിൽ കുരിയാർകുറ്റിയിലെ ആദിവാസികൾ സാലിമിനെ ഏറെ ആദരവോടെ കാണുകയും അദ്ദേഹത്തിന് പക്ഷികളെ എത്തിച്ചു കൊടുക്കുകയും ചെയ്തിരുന്നു. കുരിയാർകുറ്റിയിലെ പക്ഷി വൈവിധ്യം അദ്ദേഹത്തെ അത്ഭുതപ്പെടുത്തിയിരുന്നു. 1933 ഡിസംബറിൽ കൊടുങ്ങല്ലൂരിനടുത്തുള്ള കരൂപ്പടന്ന എന്ന സ്ഥലത്തു വച്ച് സർവ്വേ അവസാനിച്ചു.\n1980 തുകളിൽ അദ്ദേഹം വീണ്ടും കേരളത്തിൽ എത്തുകയും തന്റെ യവ്വനത്തിന്റെ ഓർമ്മകൾ ഉറങ്ങിക്കിടക്കുന്ന കുരിയാർകുറ്റി പ്രിയശിഷ്യനും പ്രശസ്ഥ പക്ഷിശാസ്ത്രജ്ഞനായ ഡോ. സുഗതനൊപ്പം സന്ദർശിക്കുകയുണ്ടായി. തന്റെയും പ്രിയതമയുടേയും മധുരമുള്ള ഓർമ്മകൾ ഉറങ്ങുന്ന മണ്ണിലൂടെ അദ്ദേഹം നടന്നു.അദ്ദേഹത്തിനന്ന് 90 വയസുണ്ടെന്നോർക്കണം. അന്ന് താമസിച്ചിരുന്ന കെട്ടിടവും താൻ നട്ടമാവും അദ്ദേഹം തിരിച്ചറിഞ്ഞു. പണ്ട് സർവ്വേക്ക് തന്നെ അനുഗമിച്ചിരുന്ന ആദിവാസി മൂപ്പനെ ഊരിൽ ചെന്നു കണ്ടു. പണ്ട് പ്രിയതമയുടെ കൈ പിടിച്ചു നടന്നിരുന്ന ട്രാംവേയിലൂടെ അദ്ദേഹം നടന്നു. കുരിയാർകുറ്റിയിലെ ഓരോ മരവും അദ്ദേഹത്തിന്റെ ഗന്ധം മനസിലായ പോലെ തലയാട്ടിക്കൊണ്ടിരുന്നു. കുരിയാർകുറ്റിപ്പാലത്തിൽ നിന്നു കൊണ്ട് അദ്ദേഹം കുരിയാർകുറ്റിപ്പഴയെ കണ്ടു. പണ്ട് സായാഹ്നങ്ങളിൽ സാലിമും തെഹ്മിനയും കുരിയാർകുറ്റിപ്പുഴയിലെ കത്തോളങ്ങളോട് കിന്നാരം പറയുമായിരുന്നു. ഒരുപാട് ഓർമ്മകളും ആത്മസംതൃപ്തിയോടും കൂടിയാണ് അന്നദ്ദേഹം കുരിയാർകുറ്റിയോട് യാത്ര പറഞ്ഞതെന്ന് സുഗതൻ സർ ഇപ്പോഴും ഓർക്കുന്നു. കുരിയാർകുറ്റിപ്പാലത്തിനക്കരെ ചെന്ന് ഒരിക്കൽകൂടി അദ്ദേഹം തിരിഞ്ഞു നോക്കി. അദ്ദേഹത്തിന്റെ കണ്ണുകൾ ഈറനണിഞ്ഞിരുന്നു. തന്റെ പ്രിയപ്പെട്ട ഓർമ്മകൾ ഉറങ്ങുന്ന കുരിയാർകുറ്റിയിലേക്ക് ഇനി ഒരു മടങ്ങിവരവ് ഉണ്ടാകില്ലെന്ന് അദ്ദേഹം അറിഞ്ഞുകാണണം….\nകടപ്പാട് :- ഡോ. സുഗതൻ സാറിന്റെ ഓർമ്മകളിൽ നിന്നും …..\nPrevious articleവർഗ്ഗീയവാദികളുടെ ചട്ടുകമാകുന്ന പുരോഗമന സർക്കാർ\nNext articleനമോയുടെ ഇന്ത്യയുടെ യാഥാർഥ്യങ്ങൾ


By online desk.30 12 2019\nഅച്ഛനമ്മമാര് തങ്ങളുടെ കുഞ്ഞുങ്ങളുടെ ഭക്ഷണ രീതിയില് ആധി പുലര്‍ത്തുന്നവരാണ്. ആഹാരം കഴിച്ച് മെലിഞ്ഞാലും തടിച്ചാലും അവരുടെ ആധി വര്‍ദ്ധിക്കുകയെയുള്ളൂ. തങ്ങള് ചെയ്യുന്നത് മാത്രം മതിയോ അതോ മറ്റെന്തെങ്കിലും പ്രത്യേകമായി ചെയ്യണോ എന്നാണ് അവരുടെ മറ്റൊരു വേവലാതി. കുട്ടികളുടെ ആരോഗ്യത്തിന് ഏറ്റവും അത്യാവശ്യം വേണ്ടത് പോഷകസമൃദ്ധമായ ഭക്ഷണമാണ് എന്നത് നമുക്കെല്ലാം അറിയുന്ന ഒന്നാണ്... അതുമാത്രം മതിയോ ഒരു കുഞ്ഞിന്റെ ആരോഗ്യത്തിന്...\nവ്യായാമം എന്നാല് ഇന്നത്തെക്കാലത്ത് ജിമ്മില് പോകുന്നതാണ്. അതുമാത്രമല്ല വ്യായാമം എന്നത് കുട്ടികളെ പഠിപ്പിക്കേണ്ടതും നമ്മള് തന്നെ. കുട്ടികള് ശരീരം അനങ്ങാതെ ഒരിടത്ത് ചടഞ്ഞുകൂടിയിരിക്കുന്നത് തടയുക. വിവിധയിനം കായികവിനോദങ്ങള്‍ക്കുള്ള അവസരം ഉണ്ടാക്കുക.\nഒരുമിച്ച് രാവിലെയോ, വൈകുന്നേരമോ നടക്കാന് പോകുന്നതും നല്ലൊരു വ്യായാമമാണ്. കുട്ടികളോടൊത്ത് കിട്ടുന്ന ഗുണമേന്മയുള്ള സമയവുമാണ്. പഠനങ്ങളനുസരിച്ച് കുട്ടികള്‍ക്കൊപ്പം സമയം ചെലവഴിക്കുന്ന മാതാപിതാക്കളുടെ കുട്ടികള് വിഷാദരോഗം, ആത്മഹത്യാപ്രവണത എന്നിവയില് നിന്ന് ഒരു പരിധിവരെ മാറിനില്‍ക്കും.മക്കള് എന്തെങ്കിലും കാരണവശാല് മാനസികമായി തകര്‍ന്നിരിക്കുന്നു എങ്കില് അത് രക്ഷിതാക്കള്‍ക്ക് എളുപ്പം മനസ്സിലാക്കാന് അവരുമായി പങ്കുവയ്ക്കുന്ന ഈ സമയം സഹാ\nഒരുമിച്ച് ഭക്ഷണം കഴിക്കാം\nഅമ്മയും അച്ഛനും ആണ് കുട്ടികളുടെ ആദ്യ ഗുരുക്കന്മാര്. കുട്ടികള് എല്ലായ്‌പ്പോഴും അച്ഛനമ്മമാരെ കണ്ണുമടച്ചു അനുകരിക്കുകയാണ് പതിവ്. അനുയോജ്യമായ തീന്മേശ മര്യാദകള്, ഭക്ഷണരീതി, സാമൂഹിക കഴിവുകള് എന്നിവ പകര്‍ന്നുനല്‍കാനുള്ള മികച്ച അവസരമാണ് ഒത്തൊരുമിച്ചുള്ള ഭക്ഷണസമയം.\nഇവിടെ ഓര്‍മിക്കേണ്ട ഒരു ചെറിയ നിയമം - വിമര്‍ശിക്കരുത്, കുറ്റപ്പെടുത്തരുത്, പകരം ഉദാഹരണത്തിലൂടെ അവരെ നയിക്കുക.\nകുട്ടികള്‍ക്ക് വൈവിധ്യമുള്ള ഭക്ഷണങ്ങള് പരീക്ഷിക്കുന്നതിനായുള്ള കവാടം തുറന്നുകൊടുക്കാനും അവരുടെ അഭിരുചികളെ വിപുലമാക്കാനും ഒരുമിച്ചുള്ള ഭക്ഷണം സഹായിക്കും. പഠനങ്ങള് സൂചിപ്പിക്കുന്നത് ഒമ്പത് മുതല് 14 വയസ്‌സു വരെ പ്രായമുള്ളവര് കുടുംബങ്ങളുമായി ഭക്ഷണം കഴിക്കുന്നതുമൂലം ഒരുപാട് പ്രയോജനങ്ങളുണ്ട്. കൂടുതല് പഴങ്ങളും പച്ചക്കറികളും ഭക്ഷണക്രമത്തില് ഉള്‍പ്പെടുത്താനാകും. (കാത്സ്യം, ഇരുമ്പ്, നാരുകള് തുടങ്ങിയ ധാരാളം പോഷകഘടകങ്ങള് ഇങ്ങനെ അവര്‍ക്കു ലഭിക്കുന്നു). സോഡ, വറുത്ത ഭക്ഷണങ്ങള് തുടങ്ങിയവ കുറയ്ക്കാനുമാകും.\nആരോഗ്യകരമായ വളര്‍ച്ചയ്ക്ക് ആവശ്യമായ എല്ലാ പോഷകങ്ങളും കഴിക്കുന്നതിന് കുട്ടികളെ സഹായിക്കാന് തീന്മേശയിലെ കൂട്ടായ്മയ്ക്ക് കഴിയും. കുടുംബ ബന്ധങ്ങളെ ശക്തിപ്പെടുത്തുന്നതിനുള്ള ഏറ്റവും എളുപ്പമാര്‍ഗമാണ് ഒരുമിച്ച് സമയം ചെലവഴിക്കുന്നത്. കുട്ടികളുടെ ശാരീരികാരോഗ്യം മാത്രമല്ല ഇങ്ങനെ ഒരുമിച്ച് തീന്മേശയില് കുടുംബമായി ഒത്തുകൂടുമ്പോള് വര്‍ധിക്കുന്നത്.\nചെറിയ കുഞ്ഞുങ്ങളുള്ള കുടുംബത്തില് ഇങ്ങനെ ഒരുമിച്ചുള്ള ദിനചര്യ അവര്‍ക്ക് സുരക്ഷിതത്വവുമേകും. കുടുംബത്തില് താന് ഒരു അത്യന്താപേക്ഷിത ഘടകം ആണെന്നുള്ള ഒരറിവും അവര്‍ക്കുണ്ടാകും.


mishel's death case family against police | മിഷേലിന്റെ മരണം!! പോലീസ് അനാസ്ഥ കാട്ടിയെന്ന് കുടുംബം!! പിറവത്ത് ചൊവ്വാഴ്ച ഹര്‍ത്താല്! - Malayalam Oneindia\n2 min ago ബോറിസ് ജോൺസൺ രണ്ടാം ദിനവും ഐസിയുവിൽ: ആരോഗ്യ നില തൃപ്തികരം, ബ്രിട്ടനിൽ മരിച്ചത് 6,200 പേർ\n14 min ago വീണ്ടും കേന്ദ്രത്തിന്‍റെ ആശ്വാസ നടപടി:5ലക്ഷം വരേയുള്ള ആദായ നികുതി റീഫണ്ടുകള് ഉടന് നല്‍കണം\n19 min ago പൊലീസുകാര് വീണ്ടു വിചാരത്തോടെ പെരുമാറണം; പ്രതീക്ഷിക്കുന്നത് ഔചിത്യപരമായ ഇടപെടല്\nPublished: March 13 2017, 16:47 [IST]\nപിറവം : പോലീസിനെതിരെ ആരോപണവുമായി കൊച്ചിയില് ദുരൂഹ സാഹചര്യത്തില് മരിച്ച സിഎ വിദ്യര്‍ഥിനി മിഷേല് ഷാജിയുടെ കുടുംബം രംഗത്ത്. പോലീസ് അന്വേഷണത്തില് അനാസ്ഥ കാണിച്ചുവെന്നാണ് മിഷേലിന്റെ കുടുംബം പറയുന്നത്.\nപെണ്‍കുട്ടിയുടെ ദുരൂഹ മരണം പുറത്തു കൊണ്ടു വരണമെന്നാവശ്യപ്പെട്ട് പിറവത്ത് വിവിധ പാര്‍ട്ടികളുടെ നേതൃത്വത്തില് നടന്ന പ്രതിഷേധയോഗത്തില് പങ്കെടുക്കവെ മിഷേലിന്റെ പിതാവ് ഷാജി വര്‍ഗീസാണ് ഇക്കാര്യം പറഞ്ഞത്.\nഅന്വേഷണത്തിലെ പോലീസ് അനാസ്ഥയില് പ്രതിഷേധിച്ച് ചൊവ്വാഴ്ച പിറവത്ത് കടകള് അടച്ചിട്ട് ഹര്‍ത്താല് ആചരിക്കാനും തീരുമാനിച്ചിട്ടുണ്ട്. സര്‍വകക്ഷി സംഘത്തിന്റെ നേതൃത്വത്തില് മിഷേലിന്റെ കുടുംബം മുഖ്യമന്ത്രിയെ നേരിട്ട് കാണാനും കുടുംബം തീരുമാനിച്ചിട്ടുണ്ട്.\nമിഷേലിന്റെ ദുരൂഹ മരണം ക്രൈംബ്രാഞ്ച് അന്വേഷിക്കുമെന്ന് മുഖ്യമന്ത്രി പിണറായി വിജയന് നേരത്തെ സഭയെ അറിയിച്ചിരുന്നു. അനൂപ് ജേക്കബ് നല്‍കിയ അടിയന്തര പ്രമേയ നോട്ടീസിന് മറുപടി നല്‍കവെയാണ് അദ്ദേഹം ഇക്കാര്യം പറഞ്ഞത്. വീഴ്ച വരുത്തിയ പോലീസ് ഉദ്യോഗസ്ഥര്‍ക്കെതിരെ നടപടി സ്വീകരിക്കുമെന്നും മുഖ്യമന്ത്രി അറിയിച്ചിരുന്നു.\nമാര്‍ച്ച് ആറിനാണ് മിഷേലിനെ കൊച്ചിക്കായലില് മരിച്ച നിലയില് കണ്ടെത്തിയത്. ആത്മഹത്യയാണെന്നാണ് പോലീസ് നിഗമനം. എന്നാല് കൊലപാതകമാണെന്നാണ് ബന്ധുക്കള് പറയുന്നത്.\ndeath family police harthal piravam മിഷേല് മരണം പോലീസ് പിറവം ഹര്‍ത്താല്\nmishel's death case family against police


ബൈഡന്റെ വിജയം അംഗീകരിച്ച് ട്രംപ്: ശ്രമിച്ചത് ജനാധിപത്യത്തെ രക്ഷിക്കാനെന്ന് അവകാശവാദം | US President Donald Trump appealed for "healing and reconciliation"\nവാഷിങ്ടണ്: യുഎസ് പാര്‍ലമെന്റ് മന്ദിരമായ കാപിറ്റോള് മന്ദിരത്തില് കലാപം നടന്ന് ഒരുദിവസം പിന്നിടുമ്പോള് നിയുക്ത പ്രസിഡന്റ് ജോ ബൈഡന്റെ വിജയം അംഗീകരിച്ച് ട്രംപ്. കലാപം റിപ്പോര്‍ട്ട് ചെയ്യുമ്പോള് പോലും തിരഞ്ഞെടുപ്പില് അട്ടിമറി നടന്നതായി ആരോപിച്ചിരുന്ന ട്രംപ് മണിക്കൂറുകള്‍ക്കുളളിലാണ് നിലപാട് മാറ്റിയത്.\nഅമേരിക്കയില് നിലനില്‍ക്കുന്ന സംഘര്‍ഷങ്ങള്‍ക്ക് അയവുവരുത്തുകയെന്ന ലക്ഷ്യത്തോടെ പുറത്തുവിട്ട വീഡിയോ സന്ദേശത്തിലാണ് പ്രവര്‍ത്തകരെ അനുനയിപ്പിച്ചും അമേരിക്കയുടെ ജനാധിപത്യമൂല്യങ്ങളെ ഓര്‍മിപ്പിച്ചും ബൈഡന്റെ വിജയത്തെ അംഗീകരിച്ചും ട്രംപ് രംഗത്തെത്തിയിരിക്കുന്നത്.\nജനുവരി 20ന് പുതിയ ഭരണകൂടം അധികാരത്തില് വരും. സമാധാനപരമായ അധികാരകൈമാറ്റം ആഗ്രഹിക്കുന്നതായും അതുറപ്പുവരുത്തുന്നതിലാണ് നിലവില് തന്റെ ശ്രദ്ധയെന്നും ട്രംപ് വ്യക്തമാക്കി. ഇത് ഒന്നിച്ചുനില്‍ക്കേണ്ട സമയമാണെന്ന് അഭിപ്രായപ്പെട്ട ട്രംപ് ശാന്തിക്കും അനുരഞ്ജനത്തിനും വേണ്ടി അഭ്യര്‍ഥിച്ചു.\nകാപിറ്റോള് മന്ദിരത്തില് നടന്ന കലാപത്തെ അദ്ദേഹം തളളിപ്പറഞ്ഞു. അക്രമം നടത്തിയവര് അമേരിക്കയെ പ്രതിനിധീകരിക്കുന്നവര് അല്ല. അമേരിക്ക എല്ലായ്‌പ്പോഴും നിയമവാഴ്ചയ്ക്ക് പ്രധാന്യം നല്‍കുന്ന രാജ്യമാണ്. നിയമപരമായി മാത്രമാണ് താന് മുന്നോട്ടുപോയതെന്നും അമേരിക്കന് ജനാധിപത്യത്തെ രക്ഷിക്കാനാണ് താന് ശ്രമിച്ചതെന്നും അദ്ദേഹം പറഞ്ഞു.\n2020 നിരവധി വെല്ലുവിളികള് നിറഞ്ഞ ഒരു വര്‍ഷമായിരുന്നു. മഹാമാരി പൗരന്മാരുടെ ജീവിതത്തെ ബാധിച്ചു. ദശലക്ഷക്കണിക്കിന് പേര് വീടുകളില് ഒറ്റപ്പെട്ടു, സമ്പദ്ഘടന തകര്‍ക്കപ്പെട്ടു, നിരവധിപേരുടെ ജീവന് കവര്‍ന്നു. അതിനെ നേരിടാന് നാം എല്ലാവരും ഒന്നുചേര്‍ന്ന് പ്രവര്‍ത്തിക്കണം.\nനമ്മെ പരസ്പരം ബന്ധിപ്പിക്കുന്ന സ്‌നേഹവും വിശ്വസ്തതയും പുനരുജ്ജീവിപ്പിച്ച് നാം ഒരു കുടുംബമായി നിലകൊളളണം. ഈ രാജ്യത്ത് പ്രസിഡന്റായി സേവനം അനുഷ്ഠിക്കാന് കഴിഞ്ഞത് തന്റെ ജീവിതത്തിലെ വലിയ ആദരമാണെന്നും ട്രംപ് കൂട്ടിച്ചേര്‍ത്തു.\nContent Highlights:US President Donald Trump appealed for "healing and reconciliation"


ലോക്ക്ഡൗണിനിടയിൽ ലഭ്യമായിട്ടുള്ള റെസ്റ്റോറന്റ് ഡെലിവറി ഓപ്ഷനുകൾ ഗൂഗിൾ മാപ്സ് കാണിക്കുന്നു | Google Maps Shows Restaurants Takeout, Delivery Options Amidst Lockdown - Malayalam Gizbot\nകൊറോണ വൈറസ് കാരണം ലോക്ക്ഡൗണ് ആയതിനാല് പലചരക്ക് സാധനങ്ങളും ഭക്ഷണവും ലഭ്യമാകുന്നതിൽ ആളുകള് തടസം നേരിടുന്നുണ്ട്. വീടുവിട്ട അന്യസ്ഥലങ്ങളില് കുടുങ്ങിപ്പോയവര്‍ക്കാണ് ഈ അവസ്ഥ കൂടുതലായി അലട്ടുന്നത്. അവശ്യ സേവനങ്ങള് എന്ന് വിളിക്കപ്പെടുന്നുണ്ടെങ്കിലും, പല ഭക്ഷണശാലകളും അവരുടെ സേവനങ്ങള് അവസാനിപ്പിച്ചു. ഭക്ഷണ വിതരണം അനുവദനീയമാണെങ്കിലും അതിന് പോലും തുറന്നിട്ടില്ല. ചുരുക്കി പറഞ്ഞാൽ അത്തരം ആളുകൾക്ക് വേണ്ട രീതിയിൽ ഭക്ഷണ വസ്തുക്കൾ ലഭിക്കുന്നില്ല എന്നുള്ളതാണ്.\nലോക്ക്ഡൗണ് ഇത്രയും നാള് നീണ്ടതോടെ പല ഭക്ഷണശാലകളും ടെക്ക് എവേ സേവനം പലേടത്തും പ്രവര്‍ത്തനം പുനഃരാരംഭിച്ചുവെന്നാണ് റിപ്പോര്‍ട്ട്. ഈ ഘട്ടത്തില് വിതരണം ചെയ്യുന്ന ഭക്ഷണശാലകളെക്കുറിച്ച് ജനങ്ങളെ അറിയിക്കുന്ന പ്രയോജനകരമായ ഒരു സവിശേഷത ഗൂഗിള് മാപ്‌സ് അവതരിപ്പിച്ചിരിക്കുകയാണ്. പ്രാദേശിക റെസ്റ്റോറന്റുകളും ശൃംഖലകളും ഇതിൽ ഉൾപ്പെടുന്നു. ചില സാഹചര്യങ്ങളിൽ, നിങ്ങൾക്ക് അപ്ലിക്കേഷനിൽ നിന്ന് ഭക്ഷണം ഓർഡർ ചെയ്യാനും കഴിയും, പക്ഷേ ആ റെസ്റ്റോറന്റ് ഗൂഗിളിൻറെ പ്രവർത്തനത്തെ പിന്തുണയ്‌ക്കുന്നുവെങ്കിൽ മാത്രം.\nഗൂഗിള് മാപ്‌സിന്റെ മൊബൈല് അപ്ലിക്കേഷനിലാണ് ഈ സവിശേഷത ചേര്‍ത്തിരിക്കുന്നത്. റെസ്‌റ്റോറന്റുകള്, കെമിസ്റ്റുകള്, പെട്രോള്, എടിഎം മുതലായവയ്ക്കുള്ള മാര്‍ക്കറുകള്‍ക്കൊപ്പം നിങ്ങളുടെ സമീപത്തെ ടേക്ക്അവേയും ഡെലിവറി റെസ്റ്റോറന്റും മാപ്പില് ഗൂഗിള് ദൃശ്യമാക്കും. ഡെലിവറി ഓപ്ഷനില് ക്ലിക്കുചെയ്യുമ്പോള്, നിങ്ങളുടെ പ്രദേശത്ത് വിതരണം ചെയ്യുന്ന സമീപത്തുള്ള റെസ്‌റ്റോറന്റുകളുടെ ഒരു ലിസ്റ്റ് ലഭിക്കും. അതുപോലെ, ടേക്ക്അവേ ഓപ്ഷനില് ക്ലിക്കുചെയ്യുമ്പോള് ഇത്തരം റെസ്‌റ്റോറന്റുകളുടെ ലിസ്റ്റ് നല്‍കും. യു.എസ്, ഇന്ത്യ, ലോകത്തിന്റെ മറ്റ് ഭാഗങ്ങള് എന്നിവിടങ്ങളിലെ അന്‍ഡ്രോയിഡ്, ഐഒഎസ് ഉപയോക്താക്കള്‍ക്ക് ഈ ടേക്ക്അവേ, ഡെലിവറി ഓപ്ഷനുകള് ലഭ്യമാണ്.\nവീടുകളില് നിന്നും മാറി വിവിധ നഗരങ്ങളില് താമസിക്കുന്ന പലരും റെസ്‌റ്റോറന്റുകള്‍ക്കോ സ്വിഗ്ഗി, സൊമാറ്റോ പോലുള്ള ഡെലിവറി അപ്ലിക്കേഷനുകളെയാണ് ഭക്ഷണത്തിനായി ആശ്രയിക്കുന്നത്. ലോക്ക്ഡൗണ് പ്രഖ്യാപിച്ച് ഒരു ദിവസത്തിന് ശേഷം, ഡെലിവറി ആപ്ലിക്കേഷനുകള് പ്രവര്‍ത്തനം പൂര്‍ണ്ണമായും നിര്‍ത്തിയിരുന്നു. എന്നാല്, സേവനങ്ങള് സാധാരണ നിലയിലേക്ക് ഇപ്പോള് നീങ്ങി. ചില പ്രദേശങ്ങളില്, റെസ്‌റ്റോറന്റുകള് പ്രവര്‍ത്തനം നിര്‍ത്തിയതിനാല് സ്വിഗ്ഗിക്കും സോമാറ്റോയ്ക്കും ഫലപ്രദമായി പ്രവര്‍ത്തിക്കാന് കഴിഞ്ഞിട്ടില്ല.\nഇപ്പോള് ഗൂഗിള് മാപ്‌സിന്റെ പുതിയ സവിശേഷത ഉപയോഗിച്ച് ആളുകള്‍ക്ക് അവരുടെ പ്രദേശത്ത് വിതരണം ചെയ്യുന്ന റെസ്‌റ്റോറന്റുകള് കണ്ടെത്താന് കഴിയും. പകർച്ചവ്യാധിയുടെ ഫലമായി ഗൂഗിൾ അതിന്റെ മാപ്‌സ് അപ്ലിക്കേഷനിൽ വരുത്തിയ ഏറ്റവും പുതിയ മാറ്റങ്ങൾ മാത്രമാണ് ഇത്. മെഡിക്കൽ സൗകര്യങ്ങൾക്കായി തിരയുന്ന ഉപയോക്താക്കൾക്ക് വ്യക്തിപരമായി കാണിക്കുന്നതിനുപകരം, വൈറസ് ഉണ്ടെന്ന് കരുതുന്നുവെങ്കിൽ മറ്റുള്ളവർക്ക് അണുബാധ പടരുമെന്ന് കരുതി മാർച്ചിൽ സേവനം മുന്നറിയിപ്പ് നൽകി. വൈറസിനെക്കുറിച്ച് കൂടുതൽ വിവരങ്ങൾ നൽകുന്നതിന് അപ്ലിക്കേഷന്റെ ആദ്യ പേജിൽ ഗൂഗിൾ സെർച്ചിലേക്ക് ഒരു ലിങ്കും ഉണ്ട്.\nനേരത്തെ, ഗൂഗിള് മാപ്‌സ് ഉപയോഗിക്കുന്ന ആളുകള് ആളുകള് സന്ദര്‍ശിക്കുന്ന തിരക്കേറിയ സ്ഥലങ്ങളെക്കുറിച്ചുള്ള വിവരങ്ങള് ശേഖരിക്കുന്നു. ഗൂഗിളിന്റെ ഈ പുതിയ സവിശേഷതയെ കോവിഡ് 19 കമ്മ്യൂണിറ്റി മൊബിലിറ്റി റിപ്പോര്‍ട്ടുകള് എന്ന് വിളിക്കുന്നു. ചില്ലറ വില്‍പ്പന, വിനോദം, പലചരക്ക്, ഫാര്‍മസികള്, പാര്‍ക്കുകള്, ട്രാന്‍സിറ്റ് സ്‌റ്റേഷനുകള്, ജോലിസ്ഥലങ്ങള്, പാര്‍പ്പിടം എന്നിവ ഈ സ്ഥലങ്ങളില് ഉള്‍പ്പെടുന്നു.\nWhen you open the Maps app, you’ll now find shortcuts on the home screen, and you can tap them to find relevant restaurants close to you. These include local restaurants as well as chains. In some cases, you’ll also be able to order food from within the app, but only ifarestaurant supports Google’s functionality.


മരുന്നടി; യൂസഫ് പത്താനെ ബിസിസിഐ സസ്‌പെന്‍ഡ് ചെയ്തു | News Moments | The world in your palm top\nമരുന്നടി; യൂസഫ് പത്താനെ ബിസിസിഐ സസ്‌പെന്‍ഡ് ചെയ്തു\nന്യൂഡല്‍ഹി: മരുന്നടി തെളിഞ്ഞതിനെത്തുടര്‍ന്ന് ക്രിക്കറ്റ് താരം യൂസഫ് പത്താനെ ബിസിസിഐ സസ്‌പെന്‍ഡ് ചെയ്തു. അഞ്ച് മാസത്തേക്കാണ് സസ്‌പെന്‍ഷന്. കഴിഞ്ഞ വര്‍ഷം രഞ്ജി ട്രോഫിക്ക് മുമ്പായി നടത്തിയ പരിശോധനയിലാണ് നിരോധിക്കപ്പെട്ട ഉത്തേജക മരുന്നിന്റെ അംശം പത്താന്റെ രക്തത്തില് സ്ഥിരീകരിച്ചത്.\nഇന്ത്യന് എക്‌സ്പ്രസ് ആണ് ഇത് റിപ്പോര്‍ട്ട് ചെയ്തത്. ടെര്‍ബ്യൂട്ടലൈന് എന്ന നിരോധിത വസ്തു അടങ്ങിയ ബ്രോസീത്ത് എന്ന മരുന്ന് കഴിച്ചതാണ് യൂസഫിന് വിനയായാതെന്നും പത്താന്റെ അശ്രദ്ധയാണ് ഇതിന് കാരണമെന്നും റിപ്പോര്‍ട്ട് പറയുന്നു. ടെര്‍ബ്യൂട്ടലൈന് അടങ്ങിയ മരുന്ന് കഴിക്കാന് കായികതാരങ്ങള് മുന്‍കൂട്ടി അനുവാദം വാങ്ങിയിരിക്കണമെന്നാണ് ചട്ടം.\nഇതേത്തുടര്‍ന്ന് സയ്യിദ് മുഷ്താഖ് അലി ട്രോഫി ടി20 ക്രിക്കറ്റ് ടൂര്‍ണമെന്റില് ബറോഡ ടീമിലേക്ക് പത്താനെ പരിഗണിക്കരുതെന്ന് ബിസിസിഐ ആവശ്യപ്പെട്ടു. ഉത്തേജക പരിശോധനയില് പരാജയപ്പെടുന്ന രണ്ടാമത്തെ ക്രിക്കറ്റ് താരമാണ് യൂസഫ്


മതഭ്രാന്തിനാല് അന്ധരായവരോട് കാര്യങ്ങള് വിശദീകരിക്കാനാവില്ല; അഭിജിത്തിനോട് രാഹുല് - Express Kerala\nമതഭ്രാന്തിനാല് അന്ധരായവരോട് കാര്യങ്ങള് വിശദീകരിക്കാനാവില്ല; അഭിജിത്തിനോട് രാഹുല്\nNational October 20, 2019 | Published by : Express Kerala Network\nന്യൂഡല്‍ഹി: കേന്ദ്ര മന്ത്രി പീയുഷ് ഗോയല് തന്റെ പ്രൊഫഷണലിസത്തെയാണ് ചോദ്യം ചെയ്തതെന്ന അഭിജിത് ബാനര്‍ജിയുടെ പരാമര്‍ശത്തോട് പ്രതികരണവുമായി കോണ്‍ഗ്രസ് നേതാവ് രാഹുല് ഗാന്ധി. ഈ മതഭ്രാന്തന്മാര് വെറുപ്പുകൊണ്ട് അന്ധരാക്കപ്പെട്ടിരിക്കുകയാണ്. ഒരു പ്രൊഫഷണല് എന്താണെന്ന് യാതൊരു ധാരണയും ഇവര്‍ക്കില്ല. പത്തുകൊല്ലം ശ്രമിച്ചാലും നിങ്ങള്‍ക്ക് അക്കാര്യം അവരോട് വിശദീകരിക്കാനുമാകില്ലെന്നും രാഹുല് പറഞ്ഞു.ട്വിറ്ററിലൂടെയാണ് രാഹുലിന്റെ പ്രതികരണം.\nഇടതുപക്ഷ ചിന്താഗതിക്കാരനായ അഭിജിത് ബാനര്‍ജിയുടെ ‘ന്യായ് പദ്ധതി’ ഇന്ത്യക്കാര് തള്ളിയതാണെന്നായിരുന്നു പിയൂഷ് ഗോയലിന്റെ പരാമര്‍ശം. കോണ്‍ഗ്രസിന് പകരം ബിജെപി എന്നോട് ഉപദേശം തേടിയിരുന്നെങ്കില് അവരോടും ഞാന് സത്യസന്ധമായി കാര്യങ്ങള് പറയുമായിരുന്നു. അതെന്റെ പ്രൊഫഷനാണ്. ഒരു പ്രൊഫഷണലായി അറിയപ്പെടാനാണ് ഞാന് ആഗ്രഹിക്കുന്നത്. മറ്റു കാര്യങ്ങളില് മുദ്രകുത്തുന്നത് ശരിയല്ലെന്നുമായിരുന്നു അഭിജിത്തിന്റെ പ്രതികരണം.\nകഴിഞ്ഞ ലോക്‌സഭാ തിരഞ്ഞെടുപ്പില് കോണ്‍ഗ്രസ് പ്രകടന പത്രികയിലെ മുഖ്യ ആകര്‍ഷണമായിരുന്ന ന്യായ് പദ്ധതിയുടെ മുഖ്യ ഉപദേഷ്ടാവായിരുന്നു അഭിജിത് ബാനര്‍ജി. ഭാര്യ എസ്താര് ഡഫ്‌ലോക്കും ഹാര്‍വാര്‍ഡ് സര്‍വകലാശാല പ്രഫസര് മിഷേല് ക്രെമര്‍ക്കും ഒപ്പമാണ് അഭിജിത് ബാനര്‍ജി സാമ്പത്തിക ശാസ്ത്ര നൊബേല് പുരസ്‌കാരം പങ്കിട്ടത്.\nദേശീയ ഡോക്ടര് ദിനത്തില് ലോകമെമ്പാടുമുള്ള ഇന്ത്യന് നഴ്‌സുമാരുമായി സംവദിച്ച് രാഹുല്\nവിദേശ സ്ത്രീക്ക് ജനിച്ചയാള്‍ക്കു ദേശസ്‌നേഹിയാകാന് കഴിയില്ലെന്ന് ബിജെപി എംപി


ഗപ്പി വളർത്തലിലൂടെ വരുമാനം - Expose Kerala\nഗപ്പി വളർത്തലിലൂടെ വരുമാനം\nadmin — July 17, 2020 comments off\nസ്ഥല സൗകര്യവും, ജലലഭ്യതയുള്ള ആർക്കും, വരുമാനം നേടാനുള്ള നല്ലൊരു മാർഗ്ഗമാണ് കുഞ്ഞൻ മത്സ്യമായ ഗപ്പി വളർത്തൽ. ഇങ്ങനെയുള്ള അലങ്കാര മത്സ്യം വളർത്തൽ ശുദ്ധജലത്തിന്റെ ലഭ്യതയുള്ള എവിടെയും നടത്താവുന്നതാണ്. ഇപ്പോൾ അലങ്കാര മത്സ്യ കച്ചവടം നടത്തുന്നവർക്ക് ചെന്നൈയിൽ നിന്നുമാണ് ട്രെയിനിൽ മത്സ്യം എത്തുന്നത്.\nകാഴ്ചയിൽ ഇവർ കുഞ്ഞാണെങ്കിലും ഇവയ്ക് 100 രൂപ മുതൽ 1200 രൂപ വരെ വിലയുണ്ട്. അവയുടെ പരിപാലനവും ഭക്ഷണക്രമവും ബ്രീഡിങ്ങുമെല്ലാം മനസ്സിലാക്കിയെടുതാൽ ആർക്കും മത്സ്യം വളർത്താം. വലിയ പരിപാലനമോ, ചിലവോ ഇത്തരം മത്സ്യങ്ങളെ വളർത്തിയെടുക്കാൻ വേണ്ടിവരുന്നില്ല . ഏതൊരു സംരംഭത്തിലേക്ക് ഇറങ്ങിത്തിരിക്കുന്നതിനുമുമ്പും സംരംഭത്തെ കുറിച്ച് നല്ലതുപോലെ അറിവുണ്ടാവണം അതുപോലെ തന്നെ ആണ് മത്സ്യം വളർത്തലും, ഇതിനെ കുറിച്ച് നന്നായി പഠിച്ച ശേഷം മാത്രം ഗപ്പി വളർത്താലിലേക്ക് ഇറങ്ങുക .ആദ്യം ചെറിയ രീതിയിൽ തുടങ്ങിയതിനുശേഷം എല്ലാം മനസ്സിലാക്കി വലിയ രീത്തിലെക്ക് വളർത്തുന്നതാണ് ഉചിതം. കുറഞ്ഞ മുതൽമുടക്കിൽ തന്നെ ഇത്തരം സംരംഭങ്ങൾ തുടങ്ങാവുന്നതാണ് എന്നതാണ് നല്ല വശം.\n*അലങ്കാര മൽസ്യം വളർത്തുന്നവർ ശ്രദ്ധിക്കേണ്ട പ്രധാന കാര്യമാണ് പ്രജനനത്തിന് ആവശ്യമായ സൗകര്യം ഇവർക്ക് ഒരുക്കികൊടുക്കുക എന്നുള്ളത്.\n*രോഗ പ്രതിരോധ ശേഷി ഗപ്പിക്ക് കൂടുതലാണെങ്കിലും കാലാവസ്ഥ വ്യതിയാനം ജലം എന്നിവ രോഗത്തിന് കാരണമാകാറുണ്ട്. അതിനാൽ കൂടുതൽ ശ്രദ്ധ കൊടുത്ത് വളർത്തണം\n*21 മുതൽ 30 ദിവസമാണ് ഗപ്പികളുടെ ഗര്‍ഭകാലം.\n*ഗപ്പികളിലിലെ ഇനങ്ങളനുസരിച്ച് കുഞ്ഞുങ്ങളുടെ എണ്ണത്തിലും വ്യത്യാസമുണ്ടാകും.\n*സാധാരണ ഇനങ്ങളില് നിന്നും 10 മുതല് 50 കുഞ്ഞുങ്ങളെ ലഭിക്കും എന്നാൽ ആല്‍ബിനോ ഇനങ്ങളില് കുഞ്ഞുങ്ങളുടെ എണ്ണം താരതമ്യേനെ കുറവായിരിക്കും.\n*ബ്രീഡിങിനായി തിരഞ്ഞെടുക്കുന്ന മത്സ്യങ്ങള് ഒരേ നിറത്തിലുള്ളവയാണ് ഉചിതം.\n*3 പെണ്‍ഗപ്പികള്‍ക്ക് ഒരു ആണ്‍മത്സ്യം എന്ന തോതിലാണ് വളര്‍ത്തേണ്ടത്.\n*3 പെണ് മത്സ്യങ്ങളിൽ കൂടുതൽ ഇടരുത്.\n*ഗപ്പികളുടെ ഭക്ഷണകാര്യത്തിലും ശ്രദ്ധിക്കണം. അക്വേറിയത്തിലെ വൃത്തി, വായു ലഭ്യത എന്നിവയൊക്കെ എന്നും ശ്രദ്ധിക്കണം.\n*പ്രോട്ടീന് അധികമായുള്ള ഭക്ഷണമാണ് ഗപ്പികള്‍ക്കാവശ്യം.\n*പ്രജനന ടാങ്കില് പായല് പോലുള്ള ചെടികള് ആവശ്യത്തിന് ഇട്ട് കൊടുക്കണം.\n*ഒരേ കുടുംബത്തില്‍പ്പെട്ട ആണ്, പെണ് മത്സ്യങ്ങളെ ഒന്നിച്ചു വളര്‍ത്തരുത്.\n*കുഞ്ഞുങ്ങൾ പിറന്ന ഉടൻ അവരെ മറ്റൊരു ടാങ്കിലേക്ക് മാറ്റണം.\n*ഫില്‍റ്ററുകള് വയ്ക്കാതെയാണ് മത്സ്യത്തെ വളര്‍ത്തുന്നത് എങ്കില് കൃത്യമായ ഇടവേളകളില് വെള്ളം മാറ്റി കൊടുക്കണം.\n*മൂന്നാഴ്ചയ്ക്ക് ശേഷം ഇവയ്ക്ക് പൊടി രൂപത്തിലുള്ള തീറ്റ നല്‍കാം.\n*ഗപ്പിയുടെ ശരാശരി ആയുസ്2മുതൽ3വര്‍ഷം വരെയാണ്.\n*ഗപ്പികൾക്ക് മൂന്നു മാസം പ്രായമാകുമ്പോള് വില്‍പന നടത്താവുന്നതാണ്.\nകുട്ടികൾ മുതൽ വീട്ടമ്മമാർക്ക് വരെ വളരെ എളുപ്പത്തിൽ ചെയ്യാൻ സാധിക്കുന്ന ഒന്നാണ് ഗപ്പി കൃഷി. വലിയ ചിലവ് ഇല്ലാത്തതിനാൽ ഒന്നു മനസ്സുവയ്ച്ചാൽ ആർക്കും ചെയ്യാവുന്ന ഒരു സംരംഭമാണ്.\nമൽസ്യങ്ങൾക്ക് തീറ്റയായി ഉപയോഗിക്കുന്ന അസോള കൃഷിയെ കുറിച്ച് വയ്ക്കുവാൻ ഈ ലിങ്ക് ക്ലിക്ക് ചെയ്യു\nഗപ്പി ഗപ്പി വളർത്തൽ\nSpread the loveമലയാളി പ്രേക്ഷകര് ഏറെ പ്രതീക്ഷയോടെ കാത്തിരിക്കുന്ന ചിത്രമാണ് കൂടെ. നസ്രിയയയുടെ തിരിച്ചുവരവാണ് ചിത്രത്തിന്റെ പ്രധാന ആകര്‍ഷണം. ബാംഗ്ലൂര് ഡെയ്‌സിന് ശേഷമുള്ള അഞ്ജലി മേനോന് സംവിധാനം ചെയ്യുന്ന ചിത്രത്തില് പാര്‍വതിയും പൃഥ്വിരാജുമാണ് പ്രധാന വേഷത്തില് എത്തുന്നത്. സംവിധായകന് രഞ്ജിത്ത് ഒരു മുഴുനീള വേഷത്തില് എത്തുന്ന ചിത്രം കൂടിയാണിത്. ചിത്രീകരണസമയത്തെ രസകരമായ മുഹൂര്‍ത്തങ്ങള് കോര്‍ത്തിണക്കി അണിയറക്കാര് പുറത്തുവിട്ട വീഡിയോ സമൂഹമാധ്യമങ്ങളില് വൈറലാവുകയാണ്. ജൂലൈ 14ന് തിയേറ്ററുകളിലെത്തുന്ന ചിത്രത്തിന്റെ ഛായാഗ്രഹണം സൗബിന് …


mother and son Archives - BIGNEWSLIVE | Latest Malayalam News\nHome Tag mother and son\nസ്വത്തിന് വേണ്ടി അമ്മയെ കൊലപ്പെടുത്തി; സ്വാഭാവികമരണമെന്ന് വരുത്തി തീർത്തു; കുരുക്കഴിച്ച് പോലീസ്; ഒടുവിൽ 75കാരിയായ വയോധികയുടെ മരണത്തിൽ മകനും മരുമകളും അറസ്റ്റിൽ; ഞെട്ടലിൽ നാട്ടുകാർ\nകൊല്ലം: സ്വത്ത് തട്ടിയെടുക്കുന്നതിനായി മകൻ അമ്മയെ ഭാര്യയുടെ സഹായത്തോടെ കൊലപ്പെടുത്തി. എഴുപത്തിയഞ്ചുകാരിയായ ഞാറമൂട് സ്വദേശിനി ദേവകിയെയാണ് മകൻ രാജേഷും ഇയാളുടെ ഭാര്യ ശാന്തിനിയും ചേർന്ന് കൊലപ്പെടുത്തിയത്. സംഭവത്തിൽ ...\nറാഞ്ചി: രാത്രിയിലെ ഭക്ഷണം വിളമ്പാൻ വൈകി എന്നാരോപിച്ച് മകൻ അമ്മയെ അടിച്ചുകൊലപ്പെടുത്തി. 60 വയസ്സുകാരിയായ അമ്മ സുമിയെയാണ് മദ്യപനായ മകൻ പ്രധാൻ സോയ് (35)കൊലപ്പെടുത്തിയത്. പ്രതിയെ പോലീസ് ...\nഇന്നത്തെ കുട്ടികളെല്ലാം ജനിച്ചു വീഴുമ്പോള് തൊട്ട് കയ്യില് മൊബൈല് ഫോണുമായി വളര്‍ന്നുവന്നവരാണ്. രണ്ടു വയസ്സൊക്കെ ആകുമ്പോഴേക്കും ഏതാണ്ട് എല്ലാ ടെക്നോളജിയും അവര് മനഃപാഠമാക്കിയിട്ടുണ്ടാകും. മാതാപിതാക്കള് പോലും അറിയാത്ത ...\nകൊല്ലം: അഞ്ചല് ഇടമുളയ്ക്കല് ഗ്രാമപ്പഞ്ചായത്തിലെ ഏഴാം വാര്‍ഡില് അമ്മ-മകന് പോര്. അമ്മ ബിജെപിയുടേയും മകന് സിപിഎമ്മിന്റേയും സ്ഥാനാര്‍ത്ഥിയായി മത്സരിക്കുന്നു. പനച്ചവിള പുത്താറ്റ് ദിവ്യാലയത്തില് സുധര്‍മാ രാജനും മകന് ...\nകോട്ടയത്ത് കാണാതായ അമ്മയും കുഞ്ഞും കുളത്തില് മരിച്ച നിലയില്\nകോട്ടയം; കോട്ടയം നീണ്ടൂരില് നിന്ന് കാണാതായ അമ്മയെയും കുഞ്ഞിനെയും കുളത്തില് മരിച്ച നിലയില് കണ്ടെത്തി. ഓണംതുരുത്ത് സ്വദേശി രഞ്ജി (36) മകന് ശ്രീനന്ദ് (4) എന്നിവരെയാണ് മരിച്ച ...\nവീണു നട്ടെല്ലിന് പരിക്കേറ്റ് വേദനയില് പുളഞ്ഞ് ഈ അമ്മ കിടന്നത് അഞ്ചു ദിവസം; തിരിഞ്ഞുനോക്കാതെ സര്‍ക്കാരുദ്യോഗസ്ഥരായ ഏകമകനും മരുമകളും\nഅഞ്ചാലുംമൂട്: വീണ് പരിക്കേറ്റ അമ്മയെ ഏക മകനും മരുമകളും തിരിഞ്ഞുനോക്കാത്തതിനാല് സഹായമെത്തിച്ചത് നാട്ടുകാരും സന്നദ്ധപ്രവര്‍ത്തകരും പോലീസും ചേര്‍ന്ന്. വീണു നടുവിനു പൊട്ടലേറ്റ നിലയില് വീട്ടിലെ മുറിയില്5...


Gold Price Today| സ്വർണവില വീണ്ടും വർധിച്ചു; ഇന്നത്തെ നിരക്കുകൾ അറിയാം| Gold prices rose by Rs 160 per sovereign on august 17 – News18 Malayalam\nഒരു ഗ്രാം സ്വർണത്തിന് 4420 രൂപയും പവന് 35,360 രൂപയുമായി.\nLast Updated : August 17, 2021, 10:47 IST\nന്യൂഡൽഹി/ കൊച്ചി: രണ്ടുദിവസം വിലയിൽ മാറ്റമില്ലാതെ തുടർന്നശേഷം സംസ്ഥാനത്ത് സ്വർണ വില വർധിച്ചു. ഗ്രാമിന് 20 രൂപയും പവന് 160 രൂപയുമാണ് ഇന്ന് കൂടിയത്. ഇതോടെ ഒരു ഗ്രാം സ്വർണത്തിന് 4420 രൂപയും പവന് 35,360 രൂപയുമായി. ഓഗസ്റ്റ് 13ന് ഗ്രാമിന് 30 രൂപയും പവന് 240 രൂപയും വർധിച്ചിരുന്നു. 12ന് പവന് 80 രൂപ കൂടിയിരുന്നു. ഈ മാസം രേഖപ്പെടുത്തുന്ന ഏറ്റവും കുറഞ്ഞ നിരക്കിലായിരുന്നു കഴിഞ്ഞ ചൊവ്വ, ബുധൻ ദിവസങ്ങളിലെ സ്വർണ വില.\nരാജ്യാന്തരതലത്തിലും സ്വർണവിലയിൽ വലിയ മാറ്റമില്ല. ദേശീയതലത്തിലും ഇതാണ് സ്ഥിതി. രാജ്യത്തെ കമ്മോഡിറ്റി വിപണിയായ എം സി എക്സിൽ പത്ത് ഗ്രാം സ്വർണത്തിന് 14 രൂപ വർധിച്ച് 47,239 രൂപയായി. വെള്ളി കിലോയ്ക്ക് 63,650 രൂപയാണ്. കഴിഞ്ഞ ദിവസം ഇത് 63,457 രൂപയായിരുന്നു. രാജ്യാന്തര തലത്തിൽ സ്വർണത്തിന്റെ ഔൺസ് വില 1787. 90 ഡോളറാണ്.\nAlso Read- LPG Price| 'ഓണസമ്മാനം' ; ഗാർഹിക ഉപയോഗത്തിനുള്ള പാചക വാതക വില വർധിപ്പിച്ചു\nAlso Read- Petrol Diesel Price| തുടർച്ചയായ 31ാം ദിവസവും വിലയിൽ മാറ്റമില്ല; ഇന്ധനവില കുറയ്ക്കുന്നതിന് തടസം യുപിഎ സർക്കാരിന്റെ നടപടികളെന്ന് കേന്ദ്ര ധനമന്ത്രി


sreeramakrishnan ugandan visit | ഉഗാണ്ടൻ മുതലാളിയെ കാണാൻ സ്പീക്കർ പോയത് മുൻ ആർഎസ്എസ് നേതാവിനൊപ്പം; മൂന്നു ദിവസം കൊണ്ട് 8000 രൂപയുടെ ഫോൺ വിളിയും; ഉഗാണ്ടൻ മുതലാളിയെ കാണാൻ ശ്രീരാമകൃഷ്ണൻ പോയത് എന്തിന്? മണിക്കൂറുകളോളം ഫോൺ വിളിച്ചത് ആരെ? ശ്രീരാമകൃഷ്ണന്റെ ഉഗാണ്ടൻ യാത്രയിലും സംശയം.. - MarunadanMalayalee.com\nJanuary 23, 202104:18 PM IST Permalink\nതിരുവനന്തപുരം: സ്പീക്കർ ശ്രീരാമകൃഷ്ണന്റെ ഉഗാണ്ടൻ സന്ദർശനത്തിലും വിവാദം. ഫോൺ വിളിയും വ്യവസായ പ്രമുഖനുമായുള്ള സന്ദർശനവും സംബന്ധിച്ച വിവരങ്ങളാണ് ഇപ്പോൾ മറുനാടൻ പുറത്ത് വിടുന്നത്. സ്പീക്കേഴ്‌സ് കോൺഫറൻസിൽ പങ്കെടുക്കാൻ എത്തിയ സ്പീക്കർ അവിടെ നടത്തിയ ഇടപെടലുകൾ എല്ലാം ദുരൂഹമാണ്. സന്ദർശനത്തിനിടക്ക് ഉഗാണ്ടയിലെ ഏറ്റവും വലിയ വ്യവസായി സുധീർ രൂപ്പളെയെ സന്ദർശിക്കുകയും ചെയ്തു. ആഫ്രിക്കയിലെ ഏഴാമത്തെ സമ്പന്നനാണ് ഇദ്ദേഹം. അദ്ദേഹത്തിന്റെ അടുത്ത് ബിസിനസ്സ് കാര്യങ്ങൾ സംസാരിച്ചു. കൂട്ടികൊണ്ട് പോയത് മലയാളിയായ പാലക്കാട്ടുകാരനായിരുന്നു. ഇയാൾ ആർ എസ് എസിന്റെ മുൻ നേതാവായിരുന്നു.\nഅന്ന് ഈ പാലക്കാടുകാരൻ പോസ്റ്റ് ഇടുകയും ചെയ്തു. എന്നാൽ പിന്നീട് ഇത് ഡിലീറ്റ് ചെയ്യിക്കുകയും ചെയ്തു. ഇതെല്ലാം സംശയത്തിന് ഇടനൽകുന്നു. ഉഗാണ്ടയിൽ നിന്ന് സ്പീക്കർ ഫോണിൽ സംസാരിച്ചത് ഏറെയും ഒരു നമ്പരിലേക്കായിരുന്നു. മൂന്നു ദിവസം കൊണ്ട് ഏതാണ്ട് എണ്ണായിരം ഇന്ത്യൻ രൂപയാണ് സ്പീക്കർ ഉപയോഗിച്ച ഫോണിന്റെ ബില്ല്. ഉഗാണ്ടയിൽ നിന്നും ഇന്ത്യയിലേക്കും പാശ്ചാത്യ രാജ്യങ്ങളിലേക്കും ഫോൺ നിരക്കുകൾ കുറവാണെന്നിരിക്കെ, ഈ കോളുകളെല്ലാം ഗൾഫിലേക്കാകാം എന്ന സാധ്യതയിലേക്കാണ് വിരൽ ചൂണ്ടുന്നത്.\nഉഗാണ്ടയിൽ നിന്ന് ദുബായ് വഴിയായിരുന്നു ശ്രീരാമകൃഷ്ണന്റെ മടക്കം. ഉഗാണ്ടയിൽ നാലു ദിവസം നിന്നപ്പോൾ പ്രവാസി മലയാളിയുടെ ഫോണാണ് ഉപയോഗിച്ചത്. ഇതിന് ഭീമമായ ബിൽ വരികയും ചെയ്തു. സ്പീക്കർക്ക് രഹസ്യ ഫോണുകൾ ഉണ്ടെന്ന വാർത്ത വന്നതിന് പിന്നാലെയാണ് ഈ വിവരങ്ങൾ മറുനാടന് ലഭിച്ചത്. ഔദ്യോഗിക കാര്യത്തിന് വരുന്ന സ്പീക്കർ എന്തിന് മറ്റൊരാളുടെ പേഴ്‌സണൽ ഫോൺ ഉപയോഗിക്കണം? എന്ന ചോദ്യം അതിനിർണ്ണായകമാണ്.\nസ്പീക്കർക്ക് ഔദ്യോഗിക ഫോൺ ഉഗാണ്ടയിലും ഉപയോഗിക്കാം എന്നിരിക്കെ എന്തിനാണ് മറ്റൊരു ഫോൺ ഉപയോഗിച്ചതെന്നും എന്തിനാണ് ഗുജറാത്തിൽ വേരുകളുള്ള ഉഗാണ്ടൻ വ്യവസായിയെ കണ്ടെതെന്നുമുള്ള ചോദ്യങ്ങൾക്ക് വരും ദിവസങ്ങളിൽ സ്പീക്കർ ഉത്തരം നൽകേണ്ടി വരും. ഉഗാണ്ടയിലേക്കുള്ള യാത്രയിലും ദുരൂഹതയുണ്ട്. മൂന്ന് ഗൾഫ് രാജ്യങ്ങൾ സന്ദർശിച്ച ശേഷമാണ് ശ്രീരമാകൃഷ്ണൻ ഉഗാണ്ടയിലേക്ക് പോയത്.\nസ്പീക്കർ ശ്രീരാമകൃഷ്ണന്റെ വിദേശ യാത്രകളിലെല്ലാം ദുരൂഹത നിറയുകയാണ്. അദ്ദേഹത്തിന്റെ ലണ്ടൻ യാത്രയും കേന്ദ്ര അന്വേഷണ ഏജൻസികൾ പരിശോധിക്കുന്നുണ്ട്. യുകെയിലെ മലയാളികളുടെ സംഘടനയായ യുക്മ സംഘടിപ്പിച്ച വള്ളംകളി മത്സരത്തിൽ പങ്കെടുക്കാനാണ് അദ്ദേഹം ലണ്ടനിൽ പോയതെന്നാണ് വിവരം. ഔദ്യോഗികമായ ക്ഷണമോ, വിമാന ടിക്കറ്റോ സംഘാടകർ നൽകാതിരുന്നിട്ടും ഈ പരിപാടിയിൽ അദ്ദേഹം പങ്കെടുത്തതിനെക്കുറിച്ചാണ് ഇപ്പോൾ ഏറെ വിവാദമുണ്ടായിരിക്കുന്നത്. ലണ്ടനിൽ നടന്ന പരിപാടിയിൽ കേവലം 15 മിനിറ്റ് നേരം മാത്രമാണ് സ്പീക്കർ പങ്കെടുത്തത്. സമ്മേളന സ്ഥലത്ത് നിന്നും മുങ്ങിയ ശ്രീരാമകൃഷ്ണൻ പിന്നെ നാല് ദിവസം കഴിഞ്ഞാണ് പൊങ്ങിയതെന്നാണ് റിപ്പോർട്ടുകൾ.\n2018-ൽ അദ്ദേഹം നടത്തിയ ലണ്ടൻ സന്ദർശനമാണ് വിവാദമാകുകയും അന്വേഷണ ഏജൻസികൾ പിന്നാലെ കൂടുകയും ചെയ്തത്. യു.കെയിലെ മലയാളികളുടെ സംഘടനയായ യുക്മ സംഘടിപ്പിച്ച വള്ളംകളിയിൽ പങ്കെടുക്കാനാണ് സ്പീക്കർ ലണ്ടനിലേക്കു പോയതെന്നാണ് വിവരം. ഇദ്ദേഹത്തെ ഔദ്യോഗികമായി ക്ഷണിച്ചിരുന്നില്ല. ഇതിന് പിന്നാലെയാണ് സ്പീക്കറുടെ ഉഗാണ്ടൻ യാത്രയും വിവാദമാകുന്നത്.\n18 ഉഗാണ്ടൻ സ്വദേശികളായ യുവതികൾ ഗോവയിൽ പിടിയിലായി\nപൊന്നാനിയിൽ നിന്നും മത്സരിക്കുമെന്ന സൂചനയുമായി സ്പീക്കർ ശ്രീരാമകൃഷ്ണൻ


ജോജു എത്തുന്നത് ജോഷി ചിത്രത്തിലോ? - Filmibeat Malayalam\nജോജു എത്തുന്നത് ജോഷി ചിത്രത്തിലോ?\nജോസഫിന്റെ വിജയത്തോടെ മലയാളത്തില് നായകനടനായി തിളങ്ങിനില്‍ക്കുന്ന താരമാണ് ജോജു ജോര്‍ജ്ജ്. ചിത്രത്തിന്റെ വിജയം നടന്റെ കരിയറില് വലിയ വഴിത്തിരിവാണ് ഉണ്ടാക്കിയിരിക്കുന്നത്. ജോസഫിനു ശേഷവും നിരവധി സിനിമകളാണ് നടന്റെതായി അണിയറയില് ഒരുങ്ങുന്നത്. ഇതിനിടെ ജോജുവിന്റെ പുതിയൊരു സിനിമയെക്കുറിച്ചുളള റിപ്പോര്‍ട്ടുകള് കൂടി സമൂഹ മാധ്യമങ്ങളില് പുറത്തിറങ്ങിയിരുന്നു.


ummenchandi government and media\nTuesday 24th May 2011 5:36pm\nചില ചാനലുകളും ചില പത്രങ്ങളും ചില ദിവസങ്ങളില് സത്യത്തെ വിദഗ്ദമായി മറച്ചുവെയ്ക്കുന്നു. ചില സത്യങ്ങള് അവര് വിളിച്ചുപറയാന് മടിക്കുന്നു. ചിലതൊക്കെ കണ്ടില്ലെന്ന് നടിക്കുന്നു. കേരളത്തിലെ സമ്പൂര്‍ണ്ണമന്ത്രിസഭ അധികാരം ഏറ്റെടുത്തതിനു ശേഷമുള്ള ആദ്യത്തെ മന്ത്രിസഭാതീരുമാനങ്ങള് വാഴ്ത്തുമ്പോള് അതേദിവസംതന്നെ എടുത്ത തീരുമാനത്തിലെ കളവിനെ അവര് കണ്ടില്ലെന്നു നടിക്കുന്നു.\nആദ്യത്തെ മന്ത്രിസഭായോഗം അഡ്വക്കേറ്റ് ദണ്ഡപാണിയെ അഡ്വക്കേറ്റ് ജനറലാക്കാനും പി.സി ഐപ്പിനെ അഡീഷണല് അഡ്വക്കേറ്റ് ജനറലാക്കാനുമെടുത്ത തീരുമാനം ഈ മന്ത്രിസഭയുടെ പോക്ക് എങ്ങോട്ടാണെന്നതിന്റെ ശരിയായ ദിശാസൂചകമാണ്. ഈ തീരുമാനങ്ങള് മന്‍മോഹന്‍സിംങ് അഴിമതി ആരോപിതനായ തോമസസ്സിനെ സി.വി.സി യാക്കി നിയമിച്ചതിന് തുല്യമാണ്. ഒടുക്കം തോമസിനെ ഒഴിവാക്കാന് സുപ്രീംകോടതിയ്ക്കിടപെടേണ്ടിവന്നുവെന്നതും ജനങ്ങള് മറന്നുകാണില്ല.\nസ്വഭാവദൂഷ്യത്തിന് ഹൈക്കോടതി ഡിവിഷന് ബെഞ്ചിന്റെ വിമര്‍ശം നേരിടേണ്ടിവന്ന ആളാണ് ദണ്ഡപാണി. മകനെ നിയമബിരുദത്തിന് അനധികൃതമായും കൃത്യവിലോപം നടത്തിയും സ്വജനപക്ഷപാതം നടത്തിയും മോഡറേഷന് നല്‍കി വിജയിപ്പിക്കാന് ശ്രമിച്ചുവെന്ന ആരോപണവും ദണ്ഡപാണിക്കെതിരെ ഉയര്‍ന്നിരുന്നു. ഐസ്‌ക്രീംപാര്‍ലര് കേസ് അട്ടിമറിക്കുന്നതിന് പ്രധാനപങ്കുവഹിച്ച ആളാണ് ഐപ്പെന്ന് കേരളത്തിലെ എല്ലാവരും ഇന്ന് വിശ്വസിക്കുന്നു. ഐപ്പ് ഇതുവരെ കുറ്റവിമുക്തനായിട്ടുമില്ല.\nഐസ്‌ക്രീം പാര്‍ലര്‍കേസ് വിചാരണ നടക്കുന്ന സമയത്ത് അഡീഷണല് ഡയറക്ടര് ജനറല് ഓഫ് പ്രോസിക്യൂഷന് പദവി വഹിച്ച കെ.സി പീറ്റര് ഒളിക്യാമറയില് വെളിപ്പെടുത്തിയത് ഇങ്ങനെയാണ്:’ഞങ്ങള് എല്ലാ കാര്യങ്ങളും ഐപ്പിനെ ഏല്‍പിച്ചു. എല്ലാം ഉദ്ദേശിക്കുന്നതുപോലെ നടത്തിക്കൊള്ളാമെന്ന് അയാള് ഏല്‍ക്കുകയും ചെയ്തു. പിന്നീടെന്തു നടന്നെന്ന കാര്യം ഐപ്പിനേ അറിയൂ’. ഐസ്‌ക്രീംകേസില് െ്രെകംബ്രാഞ്ചിന്റെ പ്രത്യേക അന്വേഷണസംഘം തെളിവെടുപ്പ് ഊര്‍ജിതമാക്കിയതിന്റെ ഭാഗമായി കഴിഞ്ഞ ശനിയാഴ്ച ഐപ്പിനെ കൊച്ചിയില്‍വെച്ച് ചോദ്യംചെയ്തിരുന്നു.\nഐസ്‌ക്രീംകേസ് നടക്കുന്ന കാലത്ത് നിയമമന്ത്രിയായിരുന്ന കെ.എം മാണി പ്രത്യേകതാല്‍പര്യമെടുത്ത് ഐപ്പിനെ ഐസ്‌ക്രീംകേസിലെ സ്‌പെഷല് പ്രോസിക്യൂട്ടറായി പ്രത്യേക ഉത്തരവിലൂടെ ചുമതലപ്പെടുത്തുകയായിരുന്നു. മറ്റാരെങ്കിലും പ്രോസിക്യൂട്ടറായി വരുന്നതിനെ തടയാനായിരുന്നു ഈ നടപടി. ഐസ്‌ക്രീം കേസ് വീണ്ടും സജീവമാകുകയും കോടതിനടപടികള് മുമ്പത്തേക്കാള് ശക്തമാവുകയുംചെയ്ത സാഹചര്യത്തില് ഐപ്പിന്റെ നിയമനം സംശയം ഉണര്‍ത്തുന്നു.\nഅഡ്വക്കേറ്റ് ജനറലും അഡീഷണല് അഡ്വക്കേറ്റ് ജനറലുമായി ഇത്തരം ‘വിശുദ്ധരെ’ മാത്രമാണോ ഈ മന്ത്രിസഭയ്ക്കു ലഭിക്കുക എന്ന് ചോദിക്കേണ്ടിയിരിക്കുന്നു. ഇതിനെതിരെ പ്രതിഷേധം ഉയരേണ്ടിയിരിക്കുന്നു. അഴിമതിക്കേസുകളില്‍നിന്ന് ഈ മന്ത്രിസഭയിലെ എല്ലാ മന്ത്രിമാരെയും രക്ഷിക്കാനാണ് ഈ നിയമനങ്ങള് എന്ന കാര്യത്തില് ഞങ്ങള്‍ക്ക് സംശയമേതുമില്ല.\nഎന്നാല് പത്രമാധ്യമങ്ങള് മാധ്യമധര്‍മ്മം മറന്ന് മൗനംപാലിക്കുന്നതിന്റെ അര്‍ത്ഥം ഞങ്ങള്‍ക്കു മനസ്സിലാവുന്നില്ല. എല്ലാ മന്ത്രിമാരും ഇതോടെ വിശുദ്ധരായിക്കഴിഞ്ഞുവെന്നാണ് അവര് പറയാന് ശ്രമിക്കുന്നത്. എന്നാല് വിശുദ്ധന്‍മാരുടെ ഒരു സഭയാണ് കേരളത്തെ നയിക്കുകയെന്ന് പറയാന് ഞങ്ങള്‍ക്ക് കഴിയില്ല.


എങ്ങനെയായിരുന്നു അത്, ആ പ്രണയം തുറന്ന് പറഞ്ഞതിനെ കുറിച്ച് അര്‍ജുന് കപൂര്!! | Arjun Kapoor Opens Up On His Relationship Status - Malayalam Filmibeat\n» എങ്ങനെയായിരുന്നു അത്, ആ പ്രണയം തുറന്ന് പറഞ്ഞതിനെ കുറിച്ച് അര്‍ജുന് കപൂര്!!\nഎങ്ങനെയായിരുന്നു അത്, ആ പ്രണയം തുറന്ന് പറഞ്ഞതിനെ കുറിച്ച് അര്‍ജുന് കപൂര്!!\nPublished: Monday, April 10, 2017, 16:11 [IST]\nഅര്‍ജുന് കപൂറും ശ്രദ്ധാ കപൂറും നായിക-നായകനായി എത്തുന്ന ചിത്രമാണ് ഹാഫ് ഗേള്‍ഫ്രണ്ട്. ചിത്രത്തിന്റെ ട്രെയിലര് പുറത്തുവിട്ട ചടങ്ങില് അര്‍ജുന് കപൂര് തന്റെ പ്രണയത്തെ കുറിച്ച് തുറന്ന് പറയുകയുണ്ടായി. ഒരു പെണ്‍കുട്ടിയോട് ഇഷ്ടം തോന്നിയതും ആ പ്രണയം തുറന്ന് പറഞ്ഞതിനെ കുറിച്ചുമാണ് അര്‍ജുന് കപൂര് പറഞ്ഞത്.\nപ്രണയം തുറന്ന് പറഞ്ഞപ്പോഴാണ് അറിയുന്നത് ആ പെണ്‍കുട്ടിക്ക് മറ്റൊരു കാമുകനുണ്ടെന്ന്. അതോടെ ആ പ്രണയം അവസാനിപ്പിക്കേണ്ടി വന്നതായും നടന് പറഞ്ഞു. വീട്ടുകാരുമായി സംസാരിച്ചതിന് ശേഷമാണ് പെണ്‍കുട്ടിയോട് ഇഷ്ടം തുറന്ന് പറഞ്ഞത്. പക്ഷേ അതെന്നെ നിരാശനാക്കി.\nമോഹിത് സൂരി സംവിധാനം ചെയ്യുന്ന ചിത്രമാണ് ഹാഫ് ഗേള്‍ഫ്രണ്ട്. അര്‍ജുന് കപൂര്, ശ്രദ്ധ കപൂര്, റേ ചക്രബര്‍ത്തി എന്നിവരാണ് ചിത്രത്തിലെ കേന്ദ്ര കഥാപാത്രങ്ങളെ അവതരിപ്പിക്കുന്നത്.\nപത്ത് പേജുകള് മാത്രം വായിച്ചു\nഹാഫ് ഗേള്‍ഫ്രണ്ടില് അഭിനയിക്കാന് ഓഫര് വന്നപ്പോള് ഞാന് മറ്റെല്ലാം മാറ്റി വെച്ചു. തിരക്കഥയുടെ പത്ത് പേജുകള് വായിച്ചപ്പോഴേക്കും അഭിനയിക്കാമെന്ന് സമ്മതം മൂളിയതായും അര്‍ജുന് കപൂര് പറയുന്നു.\nബാലാജി മോഷന് പിക്‌ചേഴ്‌സിന്റെ ബാനറില് ശോഭ കപൂര്, മോഹിത് സൂരി, ചേതന് ഭഗത് എന്നിവര് ചേര്‍ന്നാണ് ചിത്രം നിര്‍മ്മിക്കുന്നത്. മെയ് 19ന് ചിത്രം തിയേറ്ററുകളില് പ്രദര്‍ശനത്തിനെത്തും.\nചിത്രത്തിന്റെ ട്രെയിലര് പുറത്തിറങ്ങി. കാണാം...\nRead more about: bollywood film bollywood cinema bollywood movie news half girlfriend trailer arjun kapoor ബോളിവുഡ് സിനിമ ഹാഫ് ഗേള്‍ഫ്രണ്ട് ട്രെയിലര് അര്‍ജുന് കപൂര്\nArjun Kapoor Opens Up On His Relationship Status & Reveals How He Approached A Girl Once.\nStory first published: Monday, April 10, 2017, 16:11 [IST]


വീട്ടമ്മക്ക് മര്‍ദ്ദനം മൂന്നു പേര്‍ക്കെതിരെ കേസെടുത്തു – Chavakkad Online\nവീട്ടമ്മക്ക് മര്‍ദ്ദനം മൂന്നു പേര്‍ക്കെതിരെ കേസെടുത്തു\nമര്‍ദനത്തില് പരിക്കേറ്റ് ആശുപത്രിയില് കഴിയുന്ന നിഷ\nBy From the desk\t Last updated Feb 8, 2017\nചാവക്കാട്: പാലയൂരില് വീട്ടമ്മക്ക് ഗുണ്ടാസംഘത്തിന്‍റെ മര്‍ദ്ദനമേറ്റ സംഭവത്തില് മൂന്നു പേര്‍ക്കെതിരെ ചാവക്കാട് പോലീസ് കേസെടുത്തു. പാലയൂര് സ്വദേശിയും ചാവക്കാട് ബാറിലെ അഭിഭാഷകനുമായ ടി.എസ് അജിത്(50), പാലയൂര് തളിയില് നാരായണന്(60), പാലയൂര് പി.കെ.പ്രസാദ്(58) എന്നിവര്‍ക്കെതിരെയാണ് ചാവക്കാട് പോലീസ് കേസെടുത്തത്. ഞായറാഴ്ച രാത്രി 11.30നാണ് സംഭവം. പിതാവ് പലിശക്ക് വാങ്ങിയ പണം തിരിച്ച് നല്‍കിയില്ലെന്നാരോപിച്ച് പറമ്പില് അതിക്രമിച്ച് കയറി മതില് കെട്ടുന്നത് തടയാന് ശ്രമിക്കുതിനിടെയാണ് വീട്ടമ്മക്ക് ഗുണ്ടാസംഘത്തിന്‍റെ മര്‍ദ്ദനമേറ്റത്.\nപാലയൂര് തളിയില് ഭദ്രകാളി ക്ഷേത്രത്തിന് സമീപം തളിയില് പരേതനായ സുഭാഷ്ച ന്ദ്രബോസിന്റെ മകള് നിഷ(34)ക്കാണ് ആക്രമണത്തില് പരിക്കേറ്റത്. നിഷയുടെ പിതാവ് ചന്ദ്രബോസ് ഒര വര്‍ഷം മുമ്പാണ് മരിച്ചത്. മരിക്കുന്നതിന് ഒരാഴ്ച മുമ്പാണ് പണം വാങ്ങിയതെന്നു പറയുന്നു. എന്നാല് അച്ഛന് എത്ര തുകയാണ് വാങ്ങിയതെന്ന് ഇവരുടെ അമ്മ ഉഷക്കോ മക്കള്‍ക്കോ അറിയില്ല.\nനിഷ ഭര്‍ത്താവിന്‍റെ വീട്ടിലാണ് താമസം. അമ്മ ഉഷ സഹോദരിയോടൊപ്പം വിദേശത്താണ്. ഇതിനാല് വീട് അടച്ചിട്ടിരിക്കുകയാണ്. അനധികൃതമായി രാത്രിയില് മതില് കെട്ടുന്നതറിഞ്ഞ് ഭര്‍ത്താവിന്‍റെ വീട്ടില് നിന്നും വന്നതാണ് നിഷ. വിവരമറിഞ്ഞെത്തിയ ചാവക്കാട് പോലീസ് മതില് നിര്‍മ്മാണം നിര്‍ത്തിവെപ്പിച്ചിരുന്നു.\nകാര് തല കീഴായി മറിഞ്ഞു\nസ്കൂളില് രക്ഷാകര്‍ത്താക്കളുടെ കലാമത്സരങ്ങള്


നന്ദി സുശാന്ത്, ദുരിതത്തിൽ സഹായവുമായെത്തിയ താങ്കളെ കേരളം ഒരിക്കലും മറക്കില്ല, Sushant Singh Rajput actor suicide death when he donated 1 crore for Kerala Flood 2018 Movies\nനന്ദി സുശാന്ത്, ദുരിതത്തിൽ സഹായവുമായെത്തിയ താങ്കളെ കേരളം ഒരിക്കലും മറക്കില്ല\n14 June 2020, 03:27 PM IST\n2018 ലെ പ്രളയത്തില് മുങ്ങിയ കേരളത്തെ കൈപിടിച്ചുയർത്തിയവരിൽ സുശാന്തും ഉണ്ടായിരുന്നു.\nമലയാള സിനിമയിൽ സുശാന്ത് സിംഗ് അഭിനയിച്ചിട്ടില്ല. എന്നാൽ മലയാളികൾക്ക് പ്രിയങ്കരനായിരുന്നു അദ്ദേഹം. അതുകൊണ്ടു തന്നെയാണ് അദ്ദേഹത്തിന്റെ മരണവാർത്ത നാം ഓരോരുത്തരിലും നടുക്കമുണ്ടാക്കുന്നത്. 2018 ലെ പ്രളയത്തില് മുങ്ങിയ കേരളത്തെ കൈപിടിച്ചുയർത്തിയവരിൽ സുശാന്തും ഉണ്ടായിരുന്നു. കേരളത്തെ സഹായിക്കാൻ തന്റെ കയ്യിൽ പണമില്ലെന്ന് വിഷമം പറഞ്ഞ ഒരു ആരാധകന്റെ പേരിൽ 1 കോടി രൂപയാണ് സുശാന്ത് മുഖ്യമന്ത്രിയുടെ ദുരിതാശ്വാസ നിധിയിലേക്ക് നൽകിയത്.\nശുഭംരഞ്ജന് എന്ന യുവാവാണ് തന്റെ അവസ്ഥ സുശാന്ത് സിംഗിനെ സാമൂഹ്യമാധ്യമങ്ങളിലൂടെ അറിയിച്ചത്. എന്നാല് അതിന് സുശാന്ത് നല്‍കിയ മറുപടിയാണ് ശുഭംരഞ്ജന് ഞെട്ടിച്ചത്. നിങ്ങളുടെ പേരില് ഒരു കോടി രൂപ ഞാന് സംഭാവന നല്‍കും. ഈ തുക ദുരിതാശ്വാസ ഫണ്ടില് എത്തുന്നുവെന്ന് ഉറപ്പാക്കിയ ശേഷം അക്കാര്യം നിങ്ങള് എന്നെ അറിയിക്കണം എന്നായിരുന്നു ഇതിന് സുശാന്ത് നല്‍കിയ മറുപടി.\nഇതിന് പിന്നാലെ സുശാന്ത് പണം ശുഭംരഞ്ജന്റെ പേരില് നിക്ഷേപിക്കുകയും ചെയ്തു. ഈ തുക മുഖ്യമന്ത്രിയുടെ ദുരിതാശ്വാസ ഫണ്ടിലേക്ക് ഓണ്‍ലൈന് വഴി മാറ്റിയ ശേഷം പണം നല്‍കിയ അക്കൗണ്ട് വിവരങ്ങള് അടക്കം സുശാന്തിന് സ്‌ക്രീന് ഷോട്ട് അയയ്ക്കുകയും ചെയ്തു.


ദാസനും വിജയനുമായി ധ്യാനും അജുവും | dhyan sreenivasan Aju Varghese Khali purse of billionaires Mazxwell Jose\nNov 29, 2020, 01:41 PM IST\nബിബിന്‍ദാസ്, ബിബിന് വിജയ് എന്ന രണ്ടു ചെറുപ്പക്കാരാണ് ചിത്രത്തിലെ കേന്ദ്രകഥാപാത്രങ്ങള്.\nധ്യാന് ശ്രീനിവാസനും അജു വര്‍ഗീസും പ്രധാനകഥാപാത്രങ്ങളെ അവതരിപ്പിക്കുന്ന ഖാലി പേഴ്‌സ് ഓഫ് ദി ബില്യനേഴ്‌സ് എന്ന സിനിമയുടെ ചിത്രീകരണം ആരംഭിച്ചു. ലിജോ ജോസ് പെല്ലിശ്ശേരി വി.എം.വിനു എന്നിവരുടെ പ്രധാന സഹായിയും പരസ്യമേഖലയില് ഏറെ പരിചയവും നേടിയ മാക്‌സ് വെല് ജോസാണ് ഈ ചിത്രം തിരക്കഥ രചിച്ച് സംവിധാനം ചെയ്യുന്നത്. അമ്പിളി എന്ന ചിത്രത്തിലൂടെ ശ്രദ്ധേയയായ തന്‍വി റാം - ആണ് നായിക.\nബഞ്ചാ എന്റര്‍ടൈന്‍മെന്റിന്റെ ബാനറില് അഹമ്മദ് റുബിന് സലിം, അനു ജൂബി ജയിംസ്, ന ഹാസ് എം.അഹമ്മദ് എന്നിവരാണ് ഈ ചിത്രം നിര്‍മ്മിക്കുന്നത്. നവംബര് 25 ന് കൊച്ചി ഇടപ്പള്ളി അഞ്ചുമന ക്ഷേത്രത്തില് നടന്ന ലളിതമായ ചടങ്ങോടെ ഈ ചിത്രത്തിന്റെ ചിത്രീകരണത്തിനു തുടക്കമായി. റോജി.എം.ജോണ് എം.എല്.എ. സ്വിച്ചോണ് കര്‍മ്മം നിര്‍വ്വഹിച്ചു. പി.പി.കെ.ബദറുദ്ദീന് ഫസ്റ്റ് ക്ലാപ്പും നല്‍കി.\nബിബിന്‍ദാസ്, ബിബിന് വിജയ് എന്ന രണ്ടു ചെറുപ്പക്കാരാണ് ചിത്രത്തിലെ കേന്ദ്രകഥാപാത്രങ്ങള്. പഠിക്കുന്ന സമയത്ത് അധ്യാപകരും സഹപാഠികളും ചേര്‍ന്ന് ഇവരെ ദാസനും വിജയനുമെന്ന പേരു ചാര്‍ത്തിയതോടെ ഇവര് ഉറ്റ ചങ്ങാതിമാരുമായി മാറി. ഐ.ടി.പ്രൊഫഷണലുകളായി മാറിയ ഇവര് സ്വന്തമായി ഒരു ബിസിനസ് തുടങ്ങാനൊരുങ്ങുന്നു. ഇതിനിടയില് പല പ്രതിസന്ധികളാണ് ഇവരെ തേടിയെത്തിയത്. നോട്ടു നിരോധനം, ഓഖിദുരന്തം, വെള്ളപ്പൊക്കം, കൊറോണ ഇതിനെയെല്ലാം അതിജീവിച്ചു കൊണ്ട് ഇവര് തങ്ങളുടെ സ്വപ്ന സായൂജ്യത്തിനായി ഇറങ്ങിത്തിരിക്കുന്നു. ഇതിനിടയില് ഇവരുടെ ജീവിതത്തില് അരങ്ങേറുന്ന സംഘര്‍ഷങ്ങളും, നര്‍മ്മങ്ങളുമൊക്കെ കൂടിച്ചേര്‍ന്നതാണ് ഈ സിനിമ.\nചിത്രത്തിന്റെ പൂജയില് നിന്നും ധര്‍മ്മജന് ബൊള്‍ഗാട്ടി, അഹമ്മദ് സിദ്ദിഖ് അലന്‍സിയര്, ജോണി ആന്റെ ണി, മേജര് രവി, രമേഷ് പിഷാരടി, ഇടവേള ബാബു, സോഹന് സീനുലാല്, രമേഷ് പിഷാരടി, ലെന, സരയൂ ദിപ്തി, നീനാ കുറുപ്പ്, ദീപ്തി കല്യാണി, എന്നിവര്‍ക്കൊപ്പം സണ്ണി വെയ്‌നും രഞ്ജിനി ഹരിദാസും അതിഥിതാരങ്ങളായും എത്തുന്നു. അനില് ലാലിന്റെ ഗാനങ്ങള്‍ക്ക് പ്രകാശ് അലക്‌സ് ഈണം പകര്‍ന്നിരിക്കുന്നു. സന്തോഷ് തനിമ ഛായാഗ്രഹണവും നൗഫല് അബ്ദുള്ള എഡിറ്റിംഗും നിര്‍വ്വഹിക്കുന്നു. കലാസംവിധാനം- അസീസ് കരുവാക്കുണ്ട്, മേക്കപ്പ്-മീരാമാക്‌സ്, കോസ്‌റ്യും ഡിസൈന് - മുദുല, അസ്സോസ്സിയേറ്റ് ഡയറക്ടര്- അംബ്ബോസ്, പ്രൊഡക്ഷന് എക്‌സിക്കുട്ടീവ് - എസ്സാന്, പ്രൊഡക്ഷന് കണ്‍ട്രോളര്- സജി പുതുപ്പള്ളി, വാര്‍ത്താ പ്രചരണം- വാഴൂര് ജോസ്.\nContent Highlights: Dhyan sreenivasan Aju Varghese New Movie\nKhali purse of the Billionaires Movie


ഗര്‍ഭധാരണം എങ്ങനെ എളുപ്പമാക്കാം, ശ്രദ്ധിക്കേണ്ട കാര്യങ്ങൾ ഇതൊക്കെ - മലയാളം ന്യൂസ് പോർട്ടൽ\nHomeHealthഗര്‍ഭധാരണം എങ്ങനെ എളുപ്പമാക്കാം, ശ്രദ്ധിക്കേണ്ട കാര്യങ്ങൾ ഇതൊക്കെ\nഗര്‍ഭധാരണം എങ്ങനെ എളുപ്പമാക്കാം, ശ്രദ്ധിക്കേണ്ട കാര്യങ്ങൾ ഇതൊക്കെ\nവിവാഹം കഴിഞ്ഞ നാളുമുതൽ എല്ലാവരും ഒരു കുഞ്ഞിന് വേണ്ടി കാത്തിരിക്കാറുണ്ട്, എല്ലാവരുടെയും ആഗ്രഹമാണ് ഒരു കുഞ്ഞ് എന്നത്, ഗര്ഭധാരണം എങ്ങനെ എളുപ്പമാക്കാം എന്നുള്ള ചില മാര്ഗങ്ങള് ആണ് താഴെ പറയുന്നത്, സ്ത്രീയും പുരുഷനും ഒരുപോലെ ജോലിയുടെ തിരക്കുകളില്‍പെടുമ്ബോള് ശരിയായ ദാമ്ബത്യം ഇന്ന് പലര്‍ക്കും അന്യമാകുന്നു. ജോലി കഴിഞ്ഞു ഒന്നു വിശ്രമിച്ചാല് മതിയെന്നു കരുതി വീട്ടിലെത്തുമ്ബോള് ശരിയായ ലൈംഗികബന്ധം പോലും സാധ്യമാകില്ല. ജോലിയുടെ സ്വഭാവവും വന്ധ്യതയും തമ്മില് ബന്ധമുണ്ട്. മാനസിക പിരിമുറുക്കം ഗര്‍ഭധാരണത്തിന് തടസമാകുന്നു. അതിനാല് ശാന്തമായ മനസോട് കൂടി വേണം ലൈംഗിക ബന്ധത്തിലേര്‍പ്പെടാന്.\nഅണ്ഡവും ബീജവുമായി ചേര്‍ന്ന് സ്്ത്രീ ശരീരത്തില് ബീജസങ്കലനം നടക്കുന്നതിന് കൂടുതല് സാധ്യതയുള്ളത് അണ്ഡോത്പാദനം നടക്കുന്ന ആദ്യത്തെ 24 മണിക്കൂറിനുള്ളിലാണ്. ആര്‍ത്തവചക്രം ക്രമമായവരില് അണ്ഡോല്‍പാദനം നടക്കുന്നത് ഏതാണ്ട് ആര്‍ത്തവാരംഭത്തിനു 14 ദിവസം മുന്‍പാണ്. അതിനാല് ശരിയായ സമയത്തുള്ള ലൈംഗികബന്ധത്തിണ്‍െ്‌റ അഭാവം വന്ധ്യതയുടെ തോതു കൂട്ടുന്നു. പുതുതലമുറ ഏറ്റവും ശ്രദ്ധികേളകണ്ടതും ഇതുതന്നെ. ജോലിയിലെ സമര്‍ദങ്ങളെ ഒഴിവാക്കി നിര്‍ത്തയിട്ടു വേണം ദാമ്ബത്യത്തിലേക്കു പ്രവേശിക്കാന്.\nവിവാഹ പ്രായം വൈകുന്നത് ഗര്‍ഭധാരണത്തെ ബാധിക്കുന്നുണ്ട്. 30 വയസിനുശേഷം ഗര്‍ഭധാരണത്തിനുള്ള സാധ്യത കുറയുന്നു. സ്ത്രീകളില് ഉത്പാദിപ്പിക്കപ്പെടുന്ന അണ്ഡത്തിന്റെ ഗുണമേന്മ കുറയുന്നതാണ് ഇതിനു കാരണം. പെണ്‍കുട്ടിക്ക് വിവാഹപ്രായം ഇരുപത്തിയാറ് വയസിനു താഴെയായിരിക്കുന്നതാണ് ഉചിതം. പുരുഷന് മുപ്പതു വയസിനു താഴെയും. പുരുഷനില് ആരോഗ്യമുള്ള ബീജം പ്രായമേറുന്തോറും കുറഞ്ഞുകൊണ്ടിരിക്കും. അതിനാല് സ്ത്രീകളിലും പുരുഷന്മാരിലും വൈകിയുള്ള വിവാഹം ഒഴിവാക്കേണ്ടതുതന്നെയാണ്.\nആദ്യ ആര്‍ത്തവത്തോടു കൂടിതന്നെ മാതൃത്വമെന്ന മഹനീയ കര്‍മത്തിനു വേണ്ടിയുള്ള മുന്നൊരുക്കങ്ങള് പെണ്‍കുട്ടിയുടെ ശരീരത്തില് ആരംഭിക്കുന്നു. ബാല്യം മുതല്‍തന്നെ ഗര്‍ഭധാരണം സുഗമമാക്കാനുള്ള മുന്നൊരുക്കങ്ങള് പെണ്‍കുട്ടികള് ആരംഭിക്കേണ്ടതാണ്. അമിതവണ്ണം പലപ്പോഴും അണ്ഡോത്പാദനക്രമക്കേടുകള്‍ക്ക് കാരണമാകാം. ഇത് ഭാവിയില് ഗര്‍ഭധാരണത്തെയും ബാധിക്കാം. സ്ത്രീകളില് അമിതവണ്ണമുള്ള ശരീരപ്രകൃതി വന്ധ്യതയ്ക്കുള്ള ആക്കം കൂട്ടാം. അതിനാല് ചെറുപ്പം മുതല്‍തന്നെ വ്യായാമം നിര്‍ബന്ധമാക്കണം. ഭക്ഷണ ക്രമീകരണവും വേണം. ആധുനിക കാലത്ത് പെണ്‍കുട്ടികള് ഫാസ്റ്റ് ഫുഡ് ഭക്ഷണത്തിലാണ് പ്രിയം. ഇതു പലപ്പോഴും അമിത വണ്ണത്തിന് കാരണമാകുന്നു.


കഥകഥ പൈങ്കിളി: ആഴങ്ങൾ\nPosted by ഗീത at 8:38 PM\nനന്ദാ, ശങ്കർ വിളീകളുടെ ആവർത്തനം അത്ര സുഖകരമായി തോന്നിയില്ല. ഈ കഥ കുറച്ച്കൂടി ഒന്ന് പൊടിതട്ടിയെടുത്തെങ്കിൽ കുറച്ചുകൂടി നന്നായിരുന്നേനേ!\n‘അതേ, സമാധാനിക്കുക തന്നെയാണ്. പെൺ‌മനസ്സിന്റെ ആഴങ്ങളിലേക്കിറങ്ങാൻ പുരുഷന്മാർക്ക് ഒരിക്കലും ആവില്ല...‘\nഒട്ടും പൈങ്കിളിയല്ലാത്ത ഒരു നല്ല കഥ കേട്ടൊ ഗീതാജി.\nഇങ്ങ്നെ മനസ്സു വായിച്ചു വായിച്ച് പാവം മനുഷ്യരെ വട്ടത്തിലാക്കാണീ എഴുത്തുകാരുടെ പണി. സ്ത്രീ-പുരുഷ ബ്ന്ധത്തിൽ മനസ്സ്എപ്പോഴാണ് അതിരുകൾ ഭേദിക്കുന്നതെന്ന് പറയാൻ സാധ്യമല്ല്. കഥയിലെ വീക്ഷണം ശരിയെന്നു തോന്നുന്നു. സ്ത്രീയല്ല, പുരുഷനാണ് ചാപല്യം കൂടുതൽ അളവിൽ. കഥ നന്നായിട്ടുണ്ട്.\nNashtangal ...athaarum ishtappedunnilla...pakshe...athu namme thedi ethunnu...Geetha nannayirikkunnu..\nനന്ദാ.. വിളി ഇത്തിരി കൂടിയില്ലേന്നൊരു സംശയം..\nപെണ്ണിന്റെ മനസ്സ് പണ്ടും ആരും ഗൌനിക്കാറില്ലല്ലൊ. പുരുഷമേധാവിത്വത്തിൽ അവരങ്ങു തിരുമാനിക്കും. പെണ്ണ് അനുസരിക്കും.\nഅനൂപും ശങ്കറുമൊക്കെ അവരുടെ പ്രതിനിധി.\nസീതാ.... സീതാ... സീതാ...\nആഴത്തിലുള്ള ആ പ്രണയത്തെ മനസ്സില്ലക്കുന്നു...\nനന്ദാ, ശങ്കർ വിളികൾ കൂടിപ്പോയി അല്ലേ? കഥ വെറും സംഭാഷണത്തിലൂടെ മാത്രം കൊണ്ടുപോകാൻ ശ്രമിച്ചതുകൊണ്ടാണ് അങ്ങനെ ആയിപ്പോയത്. ആരുടെ ഡയലോഗ് ആണിത് എന്ന് വായനക്കാർക്ക് സംശയം തോന്നുമോ എന്ന് എനിക്കൊരു തോന്നൽ. ചില കഥകൾ വായിക്കുമ്പോൾ എനിക്കങ്ങനെ തോന്നിയിട്ടുണ്ട് :)\nപിന്നെ ഇടയ്ക്കുള്ള മൌനം ഒക്കെ ധ്വനിപ്പിക്കാൻ അങ്ങനെ വേണമെന്ന് തോന്നി. കഥയെഴുത്ത് രംഗത്ത് ഞാൻ വെറും pre K.G. :)\nസജിം, ഈ അഭിപ്രായം മാനിക്കുന്നു. ഇനിയെഴുതുമ്പോൾ തീർച്ചയായും ശ്രദ്ധിക്കാം. ഒരു പ്ലോട്ട് മനസ്സിൽ വന്നപ്പോൾ പെട്ടെന്ന് തട്ടിക്കൂട്ടിയതാ. :)\nബിലാത്തീ, ഞാൻ പറഞ്ഞത് ശരിതന്നെയല്ലേ? പുരുഷന്റെ മനസ്സറിയാൻ സ്ത്രീകൾക്ക് കുറച്ചുകൂടി സാമർത്ഥ്യമുണ്ട്. :))\nഓടോ: അന്നത്തെ തിരോന്തരം വിസിറ്റ് നടന്നോ? ഹർത്താൽ ആയിരുന്നില്ലേ?\nശ്രീനാഥൻ, ആ പറഞ്ഞത് ശരി തന്നെ. മനസ്സ് ഏതു വഴിക്കൊക്കെയാണ് പോവുക എന്ന് പ്രവചിക്കാൻ വയ്യ.\nനൌഷാദ്, ശരിയാണ്. നഷ്ടങ്ങൾക്ക് മുൻ‌തൂക്കം ഉണ്ടാകാതിരിക്കട്ടേ എന്ന് നമുക്ക് പ്രാർത്ഥിക്കാം.\nവി.കെ., പുരുഷമേധാവിത്വത്തെ കുറിച്ച് സമ്മതിക്കുന്നു അല്ലേ? പലകാര്യത്തിലും പുരുഷൻ മേധാവിത്വം എടുക്കുന്നത് നല്ലതു തന്നെ. പക്ഷേ പെൺ‌മനങ്ങളെ കൂടി ഇത്തിരി കൺസിഡർ ചെയ്യണം, അവരുടെ അഭിപ്രായം അറിയാൻ ശ്രമിക്കണം. പിന്നെ അനൂപ് അല്ല, മനു ആണ് ഇതിലെ കഥാപാത്രം :)\nശിഖണ്ഡി, ആഴത്തിലുള്ള ആ പ്രണയത്തെ മനസ്സിലാക്കിയല്ലോ. പിന്നെ, പുരാണകഥാപാത്രത്തിന്റെ പേരു സ്വീകരിച്ചതുകൊണ്ടാണോ മറ്റൊരു പുരാണകഥാപാത്രമായ ‘സീത’യെ വിളിക്കുന്നത്? ആശംസകളും ‘സീത’ക്ക് തന്നെ :)\nകഥ വലിയ കുഴപ്പമില്ല.പക്ഷെ വല്ലാത്തൊരു ഇഴച്ചില് അനുഭവപ്പെട്ടു\nസജിം പറഞ്ഞത് തന്നെയാണ് എന്റെ അഭിപ്രായവും. കുറച്ചുകൂടെ നന്നാക്കാമായിരുന്നു. പക്ഷെ പറയാതെ വയ്യ, നല്ലൊരു പ്ലോട്ട്.\nഒരു ചെറിയ കാര്യം കൂടി, വരികള്‍ക്കിടയിലുള്ള അനാവശ്യ സ്പേസ് ഒഴിവാക്കിയാല് നന്നായിരിക്കും.\nഎന്തേ എല്ലാ പെണ്ണുങ്ങളും ഇങ്ങനെ ആണുങ്ങളെ ആവശ്യത്തിനു ഉപയോഗിച്ച് പിന്നെ ആദർശം പറഞ്ഞ് തളർത്തിയിടുന്നു..!\nപെണ്ണിന്റെ മനസ് വായിച്ചെടുക്കുക പ്രയാസം തന്നെ.. എവിടെയും പിടികൊടുക്കാതെ.... കഥ നന്നായി


പൈലറ്റിന് മാനസിക പ്രശ്‌നം; മലേഷ്യന് വിമാനം കടലില് ഇടിച്ചിറക്കിയതെന്ന് പുതിയ കണ്ടെത്തല് | missing MH370| pilot was 'clinically depressed| Malaysia Airlines\nപൈലറ്റിന് മാനസിക പ്രശ്‌നം; മലേഷ്യന് വിമാനം കടലില് ഇടിച്ചിറക്കിയതെന്ന് പുതിയ കണ്ടെത്തല്\nJun 18, 2019, 05:54 PM IST\nനാല്‍പതിനായിരം അടി ഉയരത്തില് പറത്തി യാത്രക്കാരെ കൊലപ്പെടുത്തിയശേഷം, വിമാനം കടലില് ഇടിച്ചിറക്കുകയായിരുന്നെന്നാണ് പുതിയ പഠനം പറയുന്നത്.\nമലേഷ്യന് വിമാനം എംഎച്ച്370 കണ്ടെത്തുന്നതിന് ഇന്ത്യന് മഹാസമുദ്രത്തില് നടത്തിയ തിരച്ചിലിനിടയില് ബൈനോക്കുലറിലൂടെ വീക്ഷിക്കുന്ന ആസ്‌ത്രേലിയന് പൈലറ്റ്. (ഫയല് ചിത്രം. ഫോട്ടോ: എ.പി)\nക്വലാലംപുര്: ഏറെ ദുരൂഹതയുണര്‍ത്തി അപ്രത്യക്ഷമായ മലേഷ്യന് എയര്‍ലൈന്‍സ് വിമാനം എം.എച്ച് 370-ന് എന്തു സംഭവിച്ചു എന്നത് ഇപ്പോഴും അവ്യക്തമായി തുടരുകയാണ്. വിമാനത്തിന്റെ തിരോധാനത്തിനു പിന്നിലെ കാരണം തേടി നിരവധി അന്വേഷണങ്ങളും പഠനങ്ങളും ഇതിനോടകം നടന്നുകഴിഞ്ഞു. വിമാനത്തിന്‍റെ പൈലറ്റിന് മാനസിക പ്രശ്നമുണ്ടായിരുന്നെന്നും അതാണ് അപകടത്തിലേയ്ക്ക് നയിച്ചതെന്നുമാണ് പുതിയ പഠനം പറയുന്നത്. അസാധാരണമായ രീതിയില്, 40,000 അടി ഉയരത്തില് വിമാനം പറത്തുകയും യാത്രക്കാരെല്ലാം കൊല്ലപ്പെട്ട ശേഷം വിമാനം സമുദ്രത്തില് ഇടിച്ചിറക്കുകയുമായിരുന്നെന്നാണ് കണ്ടെത്തല്.\nവ്യോമയാന വിദഗ്ധനും എഴുത്തുകാരനുമായ വില്യം ലാങ്‌വിഷെയാണ് മലേഷ്യന് വിമാനം അപ്രത്യക്ഷമായതിനു പിന്നിലെ ദൂരൂഹതയുടെ ചുരുളഴിക്കുന്ന പുതിയ പഠനം നടത്തിയത്. വിമാനം കാണാതായ ദിവസം സംഭവിച്ച കാര്യങ്ങളെക്കുറിച്ച് മലേഷ്യന് അധികൃതര്‍ക്ക് കൂടുതല് വിവരങ്ങള് അറിയാമെന്നാണ് അമേരിക്കന് മാസികയായ 'ദ അറ്റ്‌ലാന്റിക്കി'ല് പ്രസിദ്ധീകരിച്ച റിപ്പോര്‍ട്ടില് വില്യം ലാങ്‌വിഷെ പറയുന്നത്.\n2014- മാര്‍ച്ച് എട്ടിനാണ് ക്വലാലംപുരില്‍നിന്ന് 239 യാത്രക്കാരുമായി ബെയ്ജിങ്ങിലേയ്ക്ക് പുറപ്പട്ട മലേഷ്യന് എയര്‍ലൈന്‍സിന്റെ ബോയിങ് 777 വിമാനം അപ്രത്യക്ഷമായത്. കാണാതായ ദിവസം പുലര്‍ച്ചെ 1.10നും 1.21നും ഇടയിലാണ് അവസാനമായി വിമാനം റഡാറില് ദൃശ്യമായത്. വിമാനം ഇന്ത്യന് മഹാസമുദ്രത്തിന്റെ തെക്കുഭാഗത്ത് തകര്‍ന്നുവീണിരിക്കാമെന്ന നിഗമനത്തിലാണ് ഏറ്റവും ഒടുവില് വിദഗ്ധരെല്ലാം എത്തിച്ചേര്‍ന്നത്.\nവിമാനത്തിന്റെ പൈലറ്റ് മനഃപൂര്‍വം വിമാനം സമുദ്രത്തില് ഇടിച്ചിറക്കി തകര്‍ക്കുകയായിരുന്നെന്നാണ് പുതിയ പഠനം നടത്തിയ വില്യം ലാങ്‌വിഷെ പറയുന്നത്. മുഖ്യ പൈലറ്റായിരുന്ന സഹെയ്‌റി അഹമ്മദിന് ചില മാനസിക പ്രശ്‌നങ്ങളുണ്ടായിരുന്നെന്നാണ് അതിന് കാരണമായി അദ്ദേഹം പറയുന്നത്. അതിനായി സാഹചര്യത്തെളിവുകളും വിമാനത്തിന്റെ തിരോധാനത്തെക്കുറിച്ചുള്ള വിവിധ പഠന റിപ്പോര്‍ട്ടുകളും അദ്ദേഹം ചൂണ്ടിക്കാണിക്കുന്നു.\nബെയ്ജിങ്ങിലേയ്ക്കുള്ള യാത്രയ്ക്കിടയില് വിമാനം അസാധാരണമായ വിധത്തില് ഉയരത്തില് പറന്നതായാണ് സൂചന. 40,000 അടി ഉയരത്തില് വിമാനം പറത്തുകയും വിമാനത്തിനുള്ളിലെ മര്‍ദ്ദം കുറയുകയും ചെയ്തതോടെ അബോധാവസ്ഥയിലേയ്ക്ക് പോകുകയും വൈകാതെ മരിക്കുകയുമായിരുന്നു. അമിതമായി ഉയരത്തിലെത്തിയതോടെ അന്തരീക്ഷ മര്‍ദ്ദം വളരെയേറെ താഴ്ന്നതും ഓക്സിജന്‍റെ ലഭ്യതക്കുറവുമായിരിക്കാം മരണത്തിനിടയാക്കിയത്. തുടര്‍ന്ന് വിമാനം മണിക്കൂറുകളോളം പറക്കുകയും ഒടുവില് ഇന്ത്യന് മഹാസമുദ്രത്തിന്റെ തെക്കന് മേഖലയില് ഇടിച്ചിറക്കുകയുമായിരുന്നു.\nവിമാനം ബെയ്ജിങ്ങിലെത്തേണ്ടതിന് ഏതാനും മിനിറ്റുകള് മുന്‍പാണ് അപ്രത്യക്ഷമായത്. ഇടയ്‌ക്കെവിടെയോ വെച്ച് യഥാര്‍ഥത്തില് പറക്കേണ്ടതിന് എതിര് ദിശയിലേയ്ക്ക് വിമാനം തിരിഞ്ഞതായാണ് കരുതുന്നത്. അങ്ങനെയാണ് ഇന്ത്യന് മഹാസമുദ്രത്തിലേയ്ക്ക് വിമാനം എത്തിപ്പെട്ടത്. അവസാനമായി റഡാറില് പ്രത്യക്ഷപ്പെടുമ്പോള് 35,000 അടി ഉയരത്തിലായിരുന്നു വിമാനം പറന്നിരുന്നതെന്നാണ് റിപ്പോര്‍ട്ട്.\nമുഖ്യ പൈലറ്റ് സഹെയ്‌റി അഹമ്മദും സഹ പൈലറ്റ് ഫാറിഖ് അബ്ദുല് ഹമീദും ആയിരുന്നു വിമാനം നിയന്ത്രിച്ചിരുന്നത്. സഹെയ്‌റി അഹമ്മിന്റെ ഭാര്യ അടുത്ത കാലത്ത് അദ്ദേഹവുമായി പിരിഞ്ഞിരുന്നു. അതിനു ശേഷം സഹെയ്‌റി അഹമ്മദിന് ചില മാനസിക പ്രശ്‌നങ്ങള് ഉണ്ടായിരുന്നു എന്നാണ് വില്യം ലാങ്‌വിഷെ കണ്ടെത്തിയിരിക്കുന്നത്. അടുത്ത കാലത്തായി ഏകാന്തതയില് കഴിഞ്ഞിരുന്ന സഹെയ്‌റി അഹമ്മദ് വിഷാദവാനായിരുന്നു. അദ്ദേഹത്തിന്റെ രോഗാതുരമായ മാനസികാവസ്ഥയാണ് ബോയിങ് 777 വിമാനത്തിന്റെ ദുരന്തത്തിലേയ്ക്ക് നയിച്ചതെന്നാണ് വില്യം ലാങ്‌വിഷെയുടെ കണ്ടെത്തല്.\nവിമാനം കാണാതായി നാലു വര്‍ഷത്തിനു ശേഷം 2018 ജൂലായില് മലേഷ്യന് അധികൃതര് ഒരു അന്വേഷണ റിപ്പോര്‍ട്ട് പുറത്തുവിട്ടിരുന്നു. എന്നാല് വിമാനത്തിന് എന്തു സംഭവിച്ചു എന്ന കാര്യത്തില് വ്യക്തമായ ഒരു ഉത്തരം നല്‍കാന് ഈ റിപ്പോര്‍ട്ടിനും കഴിഞ്ഞിരുന്നില്ല. വിമാനത്തിന്റെ ബ്ലാക്‌ബോക്‌സ് കണ്ടെത്തിയാല് മാത്രമേ വിമാനത്തിനെന്ത് സംഭവിച്ചു എന്ന് കൃത്യമായി പറയാനാകൂ എന്നാണ് അവരുടെ നിലപാട്. എന്നാല്, മലേഷ്യന് അധികൃതര്‍ക്ക് കൂടുതല് കാര്യങ്ങള് അറിയാമെന്നാണ് വില്യം ലാങ്‌വിഷെ പറയുന്നത്. എന്നാല് പല കാര്യങ്ങളും പുറത്തുവിടാന് അവര് തയ്യാറാകുന്നില്ലെന്നും അദ്ദേഹം ആരോപിക്കുന്നു.\nContent Highlights: missing MH370, pilot was 'clinically depressed, Malaysia Airlines


തൊഴിലുറപ്പിൽ കേരളം ‘നമ്പർ വൺ’; കേന്ദ്രാവിഷ്‌കൃത പദ്ധതി നടത്തിപ്പിൽ മിന്നും പ്രകടനം. | Malayali Manasu\nHome India തൊഴിലുറപ്പിൽ കേരളം 'നമ്പർ വൺ'; കേന്ദ്രാവിഷ്‌കൃത പദ്ധതി നടത്തിപ്പിൽ മിന്നും പ്രകടനം.\nതൊഴിലുറപ്പിൽ കേരളം ‘നമ്പർ വൺ’; കേന്ദ്രാവിഷ്‌കൃത പദ്ധതി നടത്തിപ്പിൽ മിന്നും പ്രകടനം.\nവിവിധ കേന്ദ്രാവിഷ്‌കൃത പദ്ധതികളുടെ നടത്തിപ്പിൽ കേരളം മറ്റ് സംസ്ഥാനങ്ങളെ അപേക്ഷിച്ച് ഏറെ മുന്നിൽ. കേന്ദ്രാവിഷ്‌കൃത പദ്ധതികളുടെ നിർവഹണ പുരോഗതി വിലയിരുത്താൻ ചേർന്ന ദിശ യോഗത്തിലാണ് വിലയിരുത്തൽ. മഹാത്മാഗാന്ധി ദേശീയ ഗ്രാമീണ തൊഴിലുറപ്പ് പദ്ധതിയിൽ ഉൾപ്പെടെ കേരളം മിന്നുന്ന പ്രകടനം കാഴ്ചവച്ച് ഒന്നാം സ്ഥാനത്താണെന്നാണ് കണക്കുകൾ വ്യക്തമാക്കുന്നത്. യോഗത്തിൽ ദിശ സംസ്ഥാനതല സമിതിയുടെ കോ ചെയർമാനായ തദ്ദേശ സ്വയംഭരണ എക്‌സൈസ് വകുപ്പ് മന്ത്രി എം.വി ഗോവിന്ദൻ മാസ്റ്റർ അധ്യക്ഷത വഹിച്ചു.\nതൊഴിലുറപ്പ് പദ്ധതിയിലെ സ്ത്രീ പങ്കാളിത്തത്തിൽ കേരളം രാജ്യത്ത് ഒന്നാമതാണെന്നാണ് കണക്കുകൾ. കേരളത്തിലെ സ്ത്രീ പങ്കാളിത്തം 89.42 ശതമാനമായി ഉയർന്നുനിൽക്കുമ്പോൾ ദേശീയ ശരാശരി 54.7% മാത്രമാണ്. ഈ വർഷം മാത്രം 2,474 കോടി രൂപ സ്ത്രീകളുടെ കൈകളിൽ എത്തിക്കാൻ പദ്ധതിയിലൂടെ കഴിഞ്ഞു. പട്ടികവർഗ കുടുംബങ്ങൾക്ക് 100 തൊഴിൽദിനം നൽകുന്ന കാര്യത്തിലും കേരളം ഒന്നാമതാണ്. ദേശീയതലത്തിൽ 12 ശതമാനമായി നിൽക്കെ കേരളത്തിലിത് 40 ശതമാനമാണ്.\nപട്ടികജാതി കുടുംബങ്ങൾക്ക് 100 തൊഴിൽദിനങ്ങൾ നൽകുന്ന കാര്യത്തിൽ കേരളം ദേശീയതലത്തിൽ രണ്ടാമതാണ്. ദേശീയതലത്തിലെ നിരക്ക് 48 ശതമാനമായിരിക്കെ കേരളത്തിൽ ഇത് 67 ശതമാനമാണ്. തൊഴിലാളികൾക്ക് വേതനം സമയബന്ധിതമായി വിതരണം ചെയ്യുന്ന ആദ്യ നാല് സംസ്ഥാനങ്ങളിൽ കേരളമുണ്ട്. 99.55% പേർക്കും കേരളം വേതനം കൃത്യസമയത്ത് ലഭ്യമാക്കി. ഈ സാമ്പത്തിക വർഷത്തിലെ ആദ്യ രണ്ട് മാസത്തിൽ തന്നെ 54 ലക്ഷം തൊഴിൽ ദിനങ്ങൾ സൃഷ്ടിച്ച് കേരളം മികച്ച പ്രകടനവുമായി മുന്നോട്ട് കുതിക്കുകയാണ്.\nഈ നേട്ടങ്ങളിലും കേന്ദ്ര സർക്കാരിന്റെ കടുത്ത അവഗണന കേരളം നേരിടുന്നതായും യോഗം വിലയിരുത്തി. ഒരു വർഷത്തിലധികമായി മെറ്റീരിയൽ ഇനത്തിലും ഭരണച്ചെലവ് ഇനത്തിലുമായി 700 കോടി രൂപയാണ് കേന്ദ്രം നൽകാനുള്ളത്. ഈ തുക അനുവദിക്കാത്തത് തൊഴിലുറപ്പ് പദ്ധതിയുടെ ആസ്തി നിർമ്മാണ മേഖലയെ പ്രതിസന്ധിയിലാക്കി. എല്ലാ രേഖകളും കൃത്യമായി സമർപ്പിച്ചിട്ടും നേരിടുന്ന ഈ കാലതാമസം വലിയ തിരിച്ചടിയാണ്. വിഷയം കേന്ദ്രത്തിന്റെ ശ്രദ്ധയിൽപ്പെടുത്തി പരിഹരിക്കാൻ യോഗത്തിൽ പങ്കെടുത്ത എം.പിമാരെ ചുമതലപ്പെടുത്തി.\nസംസ്ഥാന സർക്കാർ ആവിഷ്‌കരിച്ച ഉന്നതി, സുഭിക്ഷ കേരളം, ശുചിത്വ കേരളം, മികവ്, പച്ചത്തുരുത്ത് തുടങ്ങിയ പദ്ധതികളുമായി തൊഴിലുറപ്പ് പദ്ധതിയെ സംയോജിപ്പിക്കുന്നതിലെ പുരോഗതിയും യോഗം വിലയിരുത്തി. കഴിഞ്ഞ വർഷം സംസ്ഥാനത്ത് പദ്ധതി പ്രകാരം 1,041 പച്ചത്തുരുത്തുകൾ സൃഷ്ടിച്ചു. ദേശീയ ഗ്രാമീണ ഉപജീവൻ മിഷൻ, നാഷണൽ റൂറൽ-അർബൻ മിഷൻ, പ്രധാന്മന്ത്രി ആവാസ് യോജന, കൃഷി സിഞ്ചായി യോജന, രാഷ്ട്രീയ കൃഷി വികാസ് യോജന, പരമ്പരാഗത് കൃഷി വികാസ് യോജന, നാഷണൽ അഗ്രികൾച്ചറൽ മാർക്കറ്റ്, പ്രധാനമന്ത്രി ഫസൽ ബീമ യോജന എന്നീ പദ്ധതികളും മികച്ച രീതിയിൽ കേരളത്തിൽ പുരോഗമിക്കുന്നുണ്ടെന്നും ദിശ യോഗം വിലയിരുത്തി.\nPrevious articleസ്വർണക്കടത്ത് കേസ് : സ്വപ്ന സുരേഷ് ഇന്ന് ഇ.ഡി.ക്ക് മുന്നിൽ ഹാജരാകും.\nNext articleഅഫ്ഗാനിസ്ഥാനിൽ വന് ഭൂചലനത്തിൽ 255 പേർ മരിച്ചു.


Bonus Share Issues In December IEX And Apollo Pipes Are Among In Those Four Stocks - Malayalam Goodreturns\n» നേടണോ അധിക വരുമാനം? ഈ കമ്പനികള് ഒരാഴ്ചയ്ക്കുളളില് ബോണസ് ഓഹരികള് നല്‍കും\nPublished: Sunday, November 28, 2021, 15:19 [IST]\nഓഹരി കൈവശം വെച്ചിരിക്കുന്നവര്‍ക്ക് ചിലപ്പോള് കമ്പനി പണമായി ലാഭവിഹിതം (DIVIDEND) കൊടുക്കുന്നതിനു പകരം ബോണസ് ആയി ഓഹരികളാവും കൊടുക്കുന്നത്. ഇതിനെ ബോണസ് ഇഷ്യൂ (BONUS ISSUE) എന്ന് പറയും. അതായത്, ഓഹരിയുടമകള്‍ക്ക്, കമ്പനി അധികമായി നല്‍കുന്ന ഓഹരികളാണ് ബോണസ് ഷെയറുകള് എന്ന് പറയുന്നത്. ലാഭവിഹിതം നേടുന്നതിലൂടെ രണ്ട് രീതിയില് ഓഹരിയുടമയ്ക്ക് നേട്ടം സ്വന്തമാക്കാനാവും.\nകമ്പനി ലാഭത്തിലാണെങ്കിലും ചില അവസരങ്ങളില് പണമായി തന്നെ ലാഭവിഹിതം നല്‍കാന് സാധിക്കാതെ വരുമ്പോഴാണ് ബോണസ് ഷെയറുകള് നല്‍കുന്നത്. ചിലപ്പോള് ഉപയോഗിക്കാതെ കിടക്കുന്ന കമ്പനിയുടെ കരുതല് ശേഖരം കൈമാറുക എന്ന ലക്ഷ്യത്തോടെയും ബോണസ് ഇഷ്യൂ ചെയ്യാറുണ്ട്. കൈവശം വച്ചിരിക്കുന്ന ഓഹരികളുടെ നിശ്ചിത അനുപാതത്തിലാവും ഇവ വിതരണം ചെയ്യുക.\nഒരു കമ്പനി എത്രത്തോളം ലാഭ വിഹിതം ഏത് സമയത്ത് നല്‍കുന്നു എന്നതിനെ അടിസ്ഥാനമാക്കി കമ്പിനയുടെ നേതൃത്വത്തിന് ഓഹരി ഉടമകളോടുള്ള സമീപനം എങ്ങനെയെന്ന് മനസ്സിലാക്കാനാവും. മാത്രവുമല്ല മാനേജ്മെന്റിന്റെ കമ്പനിയോടുള്ള പ്രതിബദ്ധതയ സംബന്ധിച്ച കാഴചപ്പാടും മെച്ചപ്പെടുന്നതിനും സഹായിക്കാറുണ്ട്. പണമായി നല്‍കുന്ന ലാഭവിഹിതത്തിലെ പോലെയുള്ള നികുതി ബാധ്യതകള് ബോണസ് ഓഹരി നല്‍കുന്ന പ്രവര്‍ത്തനങ്ങള്‍ക്കില്ല. കൂടാതെ അധിക ഓഹരി ലഭ്യമാകുന്നതോടെ കമ്പനിയുടെ ഓഹരികളിലെ വാങ്ങല് വില്‍പ്പനകള് താരതമ്യേന എളുപ്പത്തിലാകും.\nAlso Read: വിപണിയിലെ തകർച്ചക്കിടയിലും 42 % ലാഭം; ഈ ഐടി സ്‌റ്റോക്ക് വാങ്ങാമെന്ന് മോത്തിലാല് ഒസ്വാള്\n1) എന്‍സിഎല് റിസര്‍ച്ച് & ഫിനാന്‍ഷ്യല് സര്‍വീസസ് (BSE: 530557)\nഒകറ്റോബര് 11-ന് ചേര്‍ന്ന് ഡയറക്ടര് ബോര്‍ഡ് യോഗത്തിലാണ് ബോണസ് ഏഹരികള് വിതരണം ചെയ്യാന് തീരുമാനിച്ചത്. ഒരു രൂപ മുഖവിലയുള്ള ഓഹരികള് 1:1 എന്ന അനുപാതത്തിലാവും വിതരണം ചെയ്യുക. അതായത് ഒരു രൂപ മുഖവിലയുള്ള ഓരോ ഓഹരികളും കൈവശം വച്ചിട്ടുള്ളവര്‍ക്ക് ഒരു ഓഹരി അധികമായി നല്‍കും. എക്‌സ്-ബോണസ് ഡേറ്റ് ഡിസംബര് 2-നും റെക്കോഡ് ഡേറ്റ് ഡിസംബര്-3നും ആയിരിക്കും. റെക്കോഡ് ഡേറ്റില് ഓഹരികള് കൈവശം ഉള്ളവര്‍ക്കായിരിക്കും ബോണസിന് അര്‍ഹത. ഇതിന് മുമ്പ് 2014-ലാണ് കമ്പനി ബോണസ് ഇഷ്യൂ നടത്തിയിട്ടുള്ളത്. അന്ന് 4:1 എന്ന അനുപാതത്തിലായിരുന്നു ബോണസ് ഷെയറുകള് വിതരണം ചെയ്തത്. ബിഎസ്ഇയില് വെള്ളിയാഴ്ചത്തെ ഓഹരികളുടെ നിരക്ക് 6.57 രൂപ ആയിരുന്നു.\n2) അപ്പോളോ പൈപ്‌സ് (BSE:531761, NSE: APOLLOPIPE)\nഒക്ടോബര് 22-നാണ് ബോണസ് ഷെയറുകള് നല്‍കുമെന്ന് അപ്പോളോ പൈപ്‌സിന്റെ കമ്പനി നേതൃത്വം പ്രഖ്യാപിച്ചത്. 2:1 എന്ന അനുപാതത്തിലാവും ബോണസ്് ഓഹരികള് വിതരണം ചെയ്യുക. എക്‌സ്-ഡേറ്റ് ഡിസംബര് 2-നും റെക്കോഡ് ഡേറ്റ് 4-നുമാണ്. ചെറുകിട പിവിസി പൈപ്പ് നിര്‍മാതാക്കളില് മുന്‍നിര കമ്പനിയാണിത്. നടപ്പ് സാമ്പത്തിക വര്‍ഷത്തിന്റെ രണ്ടാം പാദത്തില് 208 കോടി രൂപ വരുമാനവും 14 കോടി രൂപ അറ്റാദായവും നേടിയിരുന്നു. കഴിഞ്ഞ ഒരു വര്‍ഷത്തിനിടെ ഓഹരികളില് 168 ശതമാനം വില വര്‍ധന ഉണ്ടായിട്ടുണ്ട്. സെപ്റ്റംബര് പാദത്തില് കമ്പനിയിലുള്ള മ്യൂച്ചല് ഫണ്ടുകളുടെ വിഹിതവും ഉയര്‍ന്നിട്ടുണ്ട്. നിലവില് 1745 രൂപ നിരക്കിലാണ് ഓഹരികള് വ്യാപാരം ചെയ്യപ്പെടുന്നത്.\n3) ഐഇഎക്‌സ് (BSE:540750, NSE: IEX)\nനിക്ഷേപകര്‍ക്ക് ബോണസ് ഓഹരി നല്‍കാനുള്ള പ്രഖ്യാപനവുമായി ഇന്ത്യന് എനര്‍ജി എക്‌സ്‌ചേഞ്ചും (ഐഇഎക്‌സ്) രംഗത്തെത്തി്. 2:1 എന്ന അനുപാതത്തിലാണ് ബോണസ് ഓഹരി നല്‍കുന്നത്. അതായത്, കൈവശം വച്ചിരിക്കുന്ന ഓരോ ഷെയറിനും രണ്ട് അധിക ഓഹരികള് വീതം ലഭിക്കും. ഡിസംബര് 6-ന് കമ്പനിയുടെ ഓഹരികള് കൈവശം വെച്ചിരിക്കുന്നവരുടെ പട്ടിക നോക്കിയാവും ബോണസ് ഓഹരി നല്‍കുക. കൂടാതെ, ഈ തീരുമാനം തപാല് ബാലറ്റിലൂടെ ഓഹരി ഉടമകളുടെ അംഗീകാരത്തിന് വിധേയമാണെന്നും കമ്പനി നേതൃത്വം വ്യക്തമാക്കിയിട്ടുണ്ട്. 2021 സാമ്പത്തിക വര്‍ഷത്തിലെ കമ്പനിയുടെ ലാഭത്തില് നിന്ന് നീക്കിവച്ച കരുതല് ശേഖരത്തില് നിന്നുള്ള തുക ചെലവഴിച്ചാണ് ബോണസ് ഓഹരികള് നല്‍കുന്നത്.\nഇന്ത്യയിലെ ആദ്യത്തെ ഊര്‍ജ എക്‌സ്‌ചേഞ്ചാണ് ഇന്ത്യന് എനര്‍ജി എക്‌സ്‌ചേഞ്ച്. ഇന്‍ട്രാഡേ കരാറിലൂടെ അതേദിവസം തന്നെ വൈദ്യുതി വാങ്ങാനുള്ള സൗകര്യമാണ് എനര്‍ജി എക്‌സ്‌ചേഞ്ച് മുന്നോട്ടുവെക്കുന്നത്. ഈ മേഖലയില് കുത്തകതന്നെ എക്‌സ്‌ചേഞ്ചിനുണ്ടെന്ന് പറയാം. സ്ഥാപനത്തിന്റെ 84 ശതമാനം വരുമാനവും ലഭിക്കുന്നത് ഇടപാട് ഫീസില് നിന്നാണ്. കടബാധ്യതയില്ലെന്നു മാത്രമല്ല 700 കോടി രൂപയുടെ നിക്ഷേപവും കമ്പനിക്കുണ്ട്. നിലവില്, 753 രൂപ നിലവാരത്തിലാണ് ഐഇഎക്സിന്റെ ഒഹരികള് വ്യപാരം ചെയ്യപ്പെടുന്നത്.\n4) പഞ്ചശീല് ഓര്‍ഗാനിക്‌സ് (BSE: 531726, NSE: PANCHSHEEL)\nഫാര്‍മ മേഖലയിലെ ഈ കമ്പനി ഓക്ടോബര് 16-നാണ് ബോണസ് ഇഷ്യൂ പ്രഖ്യാപിച്ചത്. 1:1 എന്ന അനുപാതത്തിലാവും ബോണസ് ഓഹരികള് നല്‍കുക. എക്‌സ്-ഡേറ്റ് ഡിസംബര് 6-നും റെക്കോഡ് ഡേറ്റ് ഡിസംബര്-7നുമാണ് നിശ്ചയിച്ചിരിക്കുന്നത്. മരുന്ന് നിര്‍മാണത്തിനു വേണ്ട അടിസ്ഥാന രാസസംയുക്തങ്ങള് നിര്‍മിക്കുന്ന കമ്പനിയാണിത്. വിദേശ രാജ്യങ്ങളിലേക്കും മരുന്ന് ഘടകങ്ങള് കയറ്റുമതി ചെയ്യുന്നുണ്ട്. നിലവില് 202 രൂപ നിലവാരത്തിലാണ് ഓഹരി വ്യാപാരം ചെയ്യപ്പെടുന്നത്.\nBonus Share Issues In December IEX And Apollo Pipes Are Among In Those Four Stocks\nStory first published: Sunday, November 28, 2021, 15:19 [IST]


പാസഞ്ചർ കാറുകളും നിർമിക്കുമെന്ന് ഒാല ഇലക്ട്രിക്; ലക്ഷ്യം സമ്പൂർണ ൈവദ്യുത വിപ്ലവം | Madhyamam\nHomechevron_rightHot Wheelschevron_rightAuto Newschevron_rightപാസഞ്ചർ കാറുകളും...\ndate_range 30 April 2021 11:30 AM GMT\nപാസഞ്ചർ കാറുകളും നിർമിക്കുമെന്ന് ഒാല ഇലക്ട്രിക്; ലക്ഷ്യം സമ്പൂർണ ൈവദ്യുത വിപ്ലവം\nവൈദ്യുത ഇരുചക്ര വാഹനങ്ങളുടെ നിർമാണത്തിൽ ശ്രദ്ധ കേന്ദ്രീകരിച്ചിരിക്കുന്ന ഒാല ഇലക്ട്രിക് പുതിയൊരു പ്രഖ്യാപനംകൂടി നടത്തിയിരിക്കുന്നു. ഇലക്ട്രിക് പാസഞ്ചർ വെഹിക്കിൾ (പി.വി) വിഭാഗത്തിലേക്ക് പ്രവേശിക്കാനാണ് ഓല ഒരുങ്ങുന്നത്. നഗരത്തിനുവേണ്ടിയുള്ള ചെറുതും പ്രായോഗികവുമായ വാഹനമായിരിക്കും ഒാല പുറത്തിറക്കുകയെന്നാണ് പ്രാഥമിക സൂചന. തദ്ദേശീയമായിട്ടായിരിക്കും വാഹനം വികസിപ്പിക്കുക. ഇലക്ട്രിക് കാർ ഡിവിഷനായി ബംഗളൂരുവിൽ ആഗോള ഡിസൈൻ സെൻറർ സ്ഥാപിക്കാനുള്ള ശ്രമത്തിലാണ് കമ്പനി.\nകളിമൺ മോഡലിങിനും സി‌എം‌എഫ് (നിറം, മെറ്റീരിയലുകൾ, ഫിനിഷ്) ലാബ് എന്നിവയുൾപ്പെടെ ആവശ്യമായ എല്ലാ സൗകര്യങ്ങളും ഇവിടെ ഉണ്ടായിരിക്കും. ഇലക്ട്രിക് പിവി പ്രോജക്റ്റിനായി ഓല ഇതിനകം ടാറ്റയിൽ നിന്നുള്ള ഡിസൈനർമാരെ റാഞ്ചിയതായാണ് സൂചന.ഇന്ത്യയിൽ ഇവികൾക്കുള്ള പ്രധാന തടസ്സങ്ങളിലൊന്നാണ് ശക്തമായ ചാർജിങ് ശൃംഖലയുടെ അഭാവമാണ്. ഇൗ പ്രശ്നം പരിഹരിക്കാൻ പ്രായോഗികമായൊരു മാർഗം ഓല ഉപഭോക്താക്കൾക്ക് നൽകുന്നുണ്ട്. ഇന്ത്യയിലുടനീളം ഹൈപ്പർ ചാർജർ ശൃഖല സ്ഥാപിക്കാനാണ് ഒാലയുടെ നീക്കം. മറ്റ് ഇലക്ട്രിക് വാഹന നിർമാതാക്കളെപോലെ, കമ്പനി അവരുടെ കാറുകൾക്കൊപ്പവും ഹോം ചാർജിങ് ഉപകരണങ്ങളും നൽകാനും സാധ്യതയുണ്ട്.\nഅടുത്ത അഞ്ച് വർഷത്തിനുള്ളിൽ ഇന്ത്യയിലുടനീളം ഹൈപ്പർചാർജർ ശൃംഖല സ്ഥാപിക്കാനുള്ള പദ്ധതി ഓല അടുത്തിടെ പ്രഖ്യാപിച്ചിരുന്നു. രാജ്യത്തെ 400 നഗരങ്ങളിലായി 1,00,000 ചാർജിങ് സ്റ്റേഷനുകൾ സ്ഥാപിക്കാനാണ് കമ്പനി ലക്ഷ്യമിടുന്നത്. നിലവിൽ 2,400 കോടി മുതൽമുടക്കിൽ ഇലക്ട്രിക് ഇരുചക്രവാഹന വിഭാഗത്തിനായി കമ്പനി ഒരു ഫാക്ടറി നിർമ്മിക്കുന്നുണ്ട്. തമിഴ്‌നാട്ടിലെ ഇൗ പ്ലാൻറിെൻറ വാർഷിക ശേഷി ഏകദേശം രണ്ട് ദശലക്ഷം ഇരുചക്രവാഹനങ്ങളാണ്.\nമഹീന്ദ്രയുടെ ഇ 2O ഒാല ടാക്സിയായി ഉപയോഗിച്ചപ്പോൾ\nഇലക്ട്രിക് വാഹനവിപണിയിലെ ഒാലയുടെ പരീക്ഷണങ്ങൾ ഏറെ കാലങ്ങൾക്കുമുമ്പുതന്നെ തുടങ്ങിയിരുന്നു. 2017-18 ൽ, ടാറ്റ നാനോയുടെ ബാറ്ററി ഇലക്ട്രിക് പതിപ്പായ ജയം നിയോയുടെ പരിമിതമായ എണ്ണം യൂനിറ്റുകൾ കോയമ്പത്തൂർ ആസ്ഥാനമായുള്ള ജയം ഓട്ടോമോട്ടീവ്സ് നിർമിച്ചിരുന്നു. ആ പദ്ധതിയിൽ ഒാലയും പങ്കാളികളായിരുന്നു. തങ്ങളുടെ ടാക്സി സർവീസിലേക്ക് ഇ.വികൾ എത്തിക്കുകയായിരുന്നു അന്ന് ഒാലയുടെ താൽപ്പര്യം. വൈദ്യുതീകരിച്ച നാനോക്കായുള്ള പദ്ധതികൾ ഉപേക്ഷിച്ചതോടെ ഈ നീക്കം ഫലവത്തായില്ല. ചില നഗരങ്ങളിൽ മഹീന്ദ്രയുടെ ഇ 2O ഇ.വിലും ഓല ഉപയോഗിച്ചിരുന്നു. ഒാലയുടെ പുതിയ ഇലക്ട്രിക് കാറുകൾ രണ്ടുതരത്തിൽ പുറത്തിറങ്ങാൻ സാധ്യതയുണ്ട്. സ്വകാര്യ ഉപയോഗത്തിനും ടാക്സികൾക്കുമായിരിക്കും അത്.\nTAGS:Ola Electric electric cars ev ola


My fall from fifth floor was an accident : Swarna Thomas - Malayalam Filmibeat\n11 min ago സീരിയല് നടി ദര്‍ശന ദാസ് അമ്മയായി; ആദ്യ കണ്മണി പിറന്ന സന്തോഷം പങ്കുവെച്ച് ഭര്‍ത്താവ് അനൂപ് കൃഷ്ണന്\n40 min ago എഴുതാന് മനസ് പരുവപ്പെടുന്നുണ്ടായിരുന്നില്ല, കരഞ്ഞ് പോകുമെന്ന് ജസ്ല മാടശ്ശേരി, കുറിപ്പ് വൈറലാവുന്നു\n57 min ago മഞ്ജു വാര്യരുമായി ദിവ്യ ഉണ്ണിയ്ക്ക് ശത്രുതയാണോ? റിമി ടോമിയുടെ ചോദ്യത്തിന് രസകരമായ ഉത്തരം പറഞ്ഞ് നടി\n| Updated: Friday, November 15, 2013, 11:03 [IST]\nപുതുമുഖതാരമായ സ്വര്‍ണ തോമസ് ഫ്ലാറ്റില് നിന്നും വീണത് വലിയ വാര്‍ത്തയായിരുന്നു. ഏറെനാള് ആശുപത്രിയില്‍ക്കഴിഞ്ഞ സ്വര്‍ണയെയും കുടുംബത്തെയും സഹായിക്കാന് ചലച്ചിത്രസംഘടനകളൊന്നും മുന്നോട്ടുവന്നില്ലെന്നുള്ള ആരോപണങ്ങളും ഉയര്‍ന്നിരുന്നു. എന്തായാലും ഇപ്പോള് സ്വര്‍ണ ജീവിതത്തിലേയ്ക്ക് തിരിച്ചെത്തിയിരിക്കുകയാണ്. വീഴ്ചമൂലമുണ്ടായ പരുക്കുകളെല്ലാം മാറി മുന്‍പത്തേക്കാള് ആരോഗ്യത്തോടെ സ്വര്‍ണ തിരിച്ചെത്തുകയാണ്.\nസ്വര്‍ണ തോമസ് ഫ്ലാറ്റിന്റെ ബാല്‍ക്കണിയില് നിന്നും വീഴുകയായിരുന്നില്ല ആത്മഹത്യയ്ക്ക് ശ്രമിക്കുകയായിരുന്നുവെന്ന തരത്തില് പ്രചരണം നടന്നിരുന്നു. എന്നാല് ഇക്കാര്യത്തെ ശക്തിയായി നിഷേധിക്കുകയണ് താരം. കാല്‍വഴുതി വീണതാണെന്നും ആത്മഹത്യചെയ്യാനായി ചാടിയതായിരുന്നുവെങ്കില് താനിപ്പോള് ജീവനോടെയുണ്ടാകുമായിരുന്നില്ലെന്നും സ്വര്‍ണ പറയുന്നു. ഒപ്പം തന്റേത് ആത്മഹത്യാശ്രമമാണെന്ന് ദയവായി ആരും വിശ്വസിക്കരുതെന്നും സ്വര്‍ണ പറയുന്നു.\nഡെക്കിപ്പനി പിടിപെട്ട് ചികിത്സയില്‍ക്കഴിയുന്നതിനിടെയാണ് സ്വര്‍ണയ്ക്ക് വീഴ്ച പറ്റിയത്. പുറത്തുപോയ അനിയനെ നോക്കാന് വേണ്ടി ബാല്‍ക്കണിയിലേയ്ക്ക് പോയതാണെന്നും മഴവെള്ളം വീണുള്ള വഴുക്കില് കാല്‍വഴുതിയാണ് താന് അഞ്ചാം നിലയില് നിന്നും താഴെവീണതെന്നും താരം പറയുന്നു.\nവീഴ്ചയുടെ ആഘാതത്തില് നട്ടെല്ലിനും നാഡികള്‍ക്കും ഗുരുതമായി പരുക്കേറ്റിട്ടുണ്ടെന്നായിരുന്നു സ്വര്‍ണയുടെ മെഡിക്കല് റിപ്പോര്‍ട്ട്. സാധാരണ ജീവിതത്തിലേയ്ക്ക് സ്വര്‍ണയ്ക്ക് മടങ്ങിയെത്താന് കഴിയുമോയെന്നകാര്യത്തില് ഡോക്ടര്‍മാര്‍ക്കും സംശയമുണ്ടായിരുന്നു. എന്നാല് ഫിസിയോ തെറാപ്പി പൂര്‍ത്തിയായാല് ഒരു മാസത്തിനകം തനിയ്ക്ക് സാധാരണം ജീവിതത്തിലേയ്ക്ക് മടങ്ങാന് കഴിയുമെന്ന് അതേ ഡോക്ടര്‍മാര് തന്നെ പറഞ്ഞുവെന്ന് സ്വര്‍ണ പറയുന്നു.\nഅഞ്ചുമാസമാണ് സ്വര്‍ണയ്ക്ക് ചികിത്സവേണ്ടിവന്നത്. ആദ്യചിത്രമായ ബഡ്ഡി റിലീസ് ചെയ്യുന്നതിനോടടുപ്പിച്ചായിരുന്നു സ്വര്‍ണ അപകടത്തില്‍പ്പെട്ടത്. തന്റെ ചികിത്സയ്ക്കുവേണ്ടി കുടുംബം ധനസഹായത്തിനായി അഭ്യര്‍ത്ഥന നടത്തിയിരുന്നുവെന്ന വാര്‍ത്ത സ്വര്‍ണ നിഷേദിച്ചു. ദീലീപ്, നാദിര്‍ഷ, ബാബു ആന്റണി തുടങ്ങിയവരെല്ലാം അവരവരുടെ ഇഷ്ടപ്രകാരം സഹായവുമായി എത്തുകയായിരുന്നുവെന്നും സ്വര്‍ണ പറഞ്ഞു.\nഇനി സിനിമയില് സജീവമാകാനാണ് സ്വര്‍ണയുടെ തീരുമാനം. ആദി ബാലകൃഷ്ണന് സംവിധാനം ചെയ്യുന്ന പ്രണയകഥ, ഫഌറ്റ് നമ്പര് 4ബി എന്നിവയാണ് സ്വര്‍ണയുടേതായി പുറത്തുവരാനിരിക്കുന്ന ചിത്രങ്ങള്.\nRead more about: swarna thomas actress accident സ്വര്‍ണ തോമസ് നടി പുതുമുഖം അപകടം ചികിത്സ ആശുപത്രി\nNow, after six months of her accident Swarna Thomas is back on her feet, and filled with more confidence and positivity than ever


ആര്‍ഭാടം നിറയുന്ന അത്ഭുതമേകുന്ന കാഴ്ചകള് ; ആകാശ് അംബാനിയുടെ വിവാഹ നിശ്ചയം കെങ്കേമം,akash ambani engagement pic viralkeralaonlinenews.com | Malayalam news, kerala news, onlinenews,\nആര്‍ഭാടം നിറയുന്ന അത്ഭുതമേകുന്ന കാഴ്ചകള് ; ആകാശ് അംബാനിയുടെ വിവാഹ ...\nആര്‍ഭാടം നിറയുന്ന അത്ഭുതമേകുന്ന കാഴ്ചകള് ; ആകാശ് അംബാനിയുടെ വിവാഹ നിശ്ചയം കെങ്കേമം\nPublished: Monday2July 2018 08:55:57 PM\nമുകേഷ് അംബാനിയുടെ മകന് ആകാശ് അംബാനിയും ശ്ലോക മെഹ്തയും തമ്മിലുള്ള വിവാഹ നിശ്ചയം നടന്നു. മുംബൈയില് അംബാനിയുടെ വീട്ടിലായിരുന്നു ചടങ്ങുകള്. രാഷ്ട്രീയ സാംസ്‌കാരിക രംഗത്തുള്ള പ്രമുഖര് ചടങ്ങിനെത്തി. ഒരു രാത്രി മുഴുവന് നീണ്ട ആഘോഷമായിരുന്നു നടന്നത്.\nകാലിഫോര്‍ണിയയില് നിന്നെത്തിയ കാരെന് ട്രാനാണ് വര്‍ണാഭമായ വേദി ഡിസൈന് ചെയ്തത്. രാഷ്ട്രീയ നേതാക്കല് പിന്നില് സിനിമാ താരങ്ങള് എന്നിവര്‍ക്കായി സീറ്റ് ക്രമീകരിച്ചിരുന്നു. മകള് ഇഷാ അംബാനിയ്‌ക്കൊപ്പം അമ്മ നിതാ അംബാനി ചുവടുവച്ച് ചടങ്ങിന് തുടക്കമായി. ജൂണ് 28ന് നടന്ന വിവാഹ നിശ്ചയ ചടങ്ങിനും നിത നൃത്തം ചെയ്തിരുന്നു.\nഅവാര്‍ഡ് ദിശയ്ക്ക് സമാനമായ വേദിയാണ് ഒരുക്കിയിരുന്നത്.. ഷാരൂഖ് വേദിയിലെത്തി നൃത്തം ചെയ്തു. ഐശ്വര്യ, അഭിഷേക്, ആലിയ ഭട്ട്, രണ്‍ബീര്, പ്രിയങ്ക ചോപ്ര, നിക്ക് ജോനാസ്, സച്ചിന് എന്നിങ്ങനെ പ്രമുഖര് ചടങ്ങിനെത്തി.\nRead more topics: akash ambani , engagement\nakash ambani engagement pic viral


bigg boss arya: ആര്യയ്ക്ക് പുറത്ത് മാർക്കറ്റിങ് ടീമുണ്ടോ? രജിത് സർ പറഞ്ഞത് സത്യമോ! - bigg boss malayalam 2: rajith kumar and fukru discussed about arya | Samayam Malayalam\nbigg boss malayalam 2: rajith kumar and fukru discussed about arya\nആര്യയ്ക്ക് പുറത്ത് മാർക്കറ്റിങ് ടീമുണ്ടോ? രജിത് സർ പറഞ്ഞത് സത്യമോ!\nLekshmi Nair | Samayam Malayalam | Updated: 26 Feb 2020, 11:33:00 AM\nആര്യയെ വിജയിപ്പിക്കാനുള്ള കളിയാണ് ബിഗ് ബോസിൽ നടക്കുന്നത് എന്നൊരു ആരോപണം ആദ്യം മുതലുണ്ടായിരുന്നു. ആര്യയുടെ സോഷ്യൽ മീഡിയ പ്രൊഫൈലുകൾ കൈകാര്യം ചെയ്യാൻ ഏൽപ്പിച്ചത് സ്വകാര്യ ഏജൻസിയെ!\nഏഷ്യാനെറ്റുമായി അടുത്ത ബന്ധമുള്ള ആര്യയെ വിജയിപ്പിക്കാനുള്ള കളിയാണ് ബിഗ് ബോസിൽ നടക്കുന്നത് എന്നൊരു ആരോപണം ബിഗ് ബോസ് ഗ്രൂപ്പുകളിൽ തുടക്കം മുതലേയുണ്ട്. ഏഷ്യാനെറ്റുമായി അടുത്ത ബന്ധം പുലർത്തുന്ന ആര്യയെ പിന്തുണയ്ക്കുകയാണ് ബിഗ് ബോസ് ടീമെന്നും അതിനു തെളിവുകളുണ്ടെന്നും പറഞ്ഞ് ഗ്രൂപ്പുകളിൽ വൻ പ്രചാരണമാണ് നടക്കുന്നത്.\nആര്യ ബിഗ് ബോസ് മത്സരത്തിൽ കയറിയതിനു പിന്നാലെ താരത്തിൻ്റെ സോഷ്യൽ മീഡിയ പ്രൊഫൈലുകൾ കൈകാര്യം ചെയ്യാൻ ഏജൻസിയെ ഏൽപ്പിച്ചതായിരുന്നു ആരോപണം കടുപ്പിച്ചത്. ആര്യയുടെ കളിയിലെ തന്ത്രങ്ങൾ സംബന്ധിച്ച ഒരു ചർച്ച ബിഗ് ബോസ് വീട്ടിനുള്ളിലും നടന്നു. ലക്ഷ്വറി ബജറ്റ് ടാസ്കിലെ മോശം പ്രകടനം മൂലം ജയിലിലായ രജിത്തും ഫുക്രുവും തമ്മിലാണ് ശ്രദ്ധേയമായ സംഭാഷണം.\nബിഗ് ബോസ് വീട്ടിലെ ഏറ്റവും സൂത്രശാലിയായ താരം ആരാണെന്നായിരുന്നു ഫുക്രുവിനോട് രജിത്തിൻ്റെ ചോദ്യം. അത് രജിത്ത് തന്നെയാണെന്ന് ഫുക്രു മറുപടി നൽകി. പക്ഷെ നീ എൻ്റെ പേര് പറയുമെന്ന് എനിക്ക് അറിയാമെന്നും ഞാൻ മറ്റൊരു പേരാണ് ഉദ്ദേശിച്ചതെന്നും രജിത്ത് വ്യക്തമാക്കി. ഇതോടെ ഫുക്രു ആര്യയുടെ പേര് പറഞ്ഞു. ആര്യ ഭയങ്കര പ്ലെയറാണെന്നായിരുന്നു ഫുക്രുവിൻ്റെ വിശദീകരണം. എന്നാൽ ഇത് ഇപ്പോഴാണോ മനസ്സിലായതെന്നായി ഫുക്രുവിനോട് രജിത്തിൻ്റെ ചോദ്യം. തനിക്ക് ഇപ്പോഴല്ല ഇത് മനസ്സിലായതെന്നും ആര്യ തനിക്കെതിരെ തന്ത്രങ്ങൾ പ്രയോഗിക്കുമെന്ന് കരുതിയില്ലെന്നുമായിരുന്നു ഫുക്രുവിൻ്റെ വിശദീകരണം. വൈകാരികമായി വളരെ അടുപ്പം കാണിക്കുകയും അതേസമയം, എനിക്കെതിരെ നീങ്ങുകയും ചെയ്യുകയാണ് ആര്യ എന്ന് ഫുക്രു വെളിപ്പെടുത്തി.\nALSO READ: വിവാഹക്കഥയുമായി സുരേഷ് ഗോപി! അച്ഛന്റെ ആ നിശ്ചയത്തിനാണ് ഞാൻ മതിപ്പ് നൽകിയത്!\nആര്യയുടെ മുന്നിൽ ചേർക്കാൻ കുറേ പേരുകളുണ്ടെന്നും അതൊന്നും ഇപ്പോൾ പറയുന്നില്ലെന്നുമായിരുന്നു രജിത്തിൻ്റെ മറുപടി. എന്നാൽ ആര്യ ഇത്തവണ നോമിനേഷൻ ഫ്രീ കാർഡ് ഉപയോഗിക്കാതിരുന്നത് തിരിച്ചടിയാകുമെന്നായിരുന്നു ഫുക്രുവിൻ്റെ വിലയിരുത്തൽ. പക്ഷെ ഇത് രജിത് അംഗീകരിച്ചില്ല. ആര്യയ്ക്ക് പുറത്ത് മാർക്കറ്റിങിന് ആളുകളുണ്ടെന്ന് രജിത് പറഞ്ഞു. എന്തായാലും ഇനി തന്നെ കുട്ടപ്പാ എന്ന വിളിയുമായി ആര്യ സമീപിച്ചാൽ അത് പ്രോത്സാഹിപ്പിക്കില്ല എന്നു തീർത്തു പറയുകയാണ് ഫുക്രു.\nഅതേസമയം, ബിഗ് ബോസ് പരിപാടി സംഘടിപ്പിക്കുന്ന ചാനലുമായി അടുപ്പമുള്ളവരെ കളിയിൽ ജയിപ്പിക്കുമെന്ന ആരോപണം ആദ്യമായി ഉയർന്നത് മലയാളത്തിലല്ല. ഹിന്ദിയിലും ബിഗ് ബോസ് സംപ്രേഷണം ചെയ്യുന്ന കളേഴ്സ് ചാനലിനെതിരെയും സമാനമായ ആരോപണങ്ങൾ ഉയർന്നിട്ടുണ്ട്. പക്ഷെ പലപ്പോഴും ഇത്തരം പ്രവചനങ്ങൾ തെറ്റുകയാണ് ചെയ്തത്. മലയാളത്തിൽ കഴിഞ്ഞ സീസണിൽ ഇതേ ആരോപണം ഉന്നയിക്കപ്പെട്ടെങ്കിലും ചില പ്രേക്ഷകർ വിചാരിച്ചിരുന്നതു പോലെ വിജയിയായത് രഞ്ജിനി ആയിരുന്നില്ല. അതുകൊണ്ടു തന്നെ ഇത്തരം ആരോപണങ്ങളുടെ വസ്തുത പരിശോധിക്കപ്പെടേണ്ടതാണ്.\nമഞ്ജുവടക്കം പറഞ്ഞത് ഫുക്രുവിൻ്റെ പേര്; രജിത്തിനെതിരെ തിരിഞ്ഞത് ആറുപേർആര്‍ട്ടിക്കിള് ഷോ\nബിഗ് ബോസ് മലയാളം സീസൺ2ബിഗ് ബോസ് ആര്യ bigg boss rajith bigg boss new season bigg boss malayalam season2Bigg Boss Malayalam2bigg boss arya\nWeb Title : bigg boss malayalam 2: rajith kumar and fukru discussed about arya


നൃത്തം ചെയ്യുന്ന വിരലുകളിലെ മേഘസന്ദേശം; തബലയിലെ ഹിമാലയം, ഉസ്‌താദ് അഹമ്മദ് ജാൻ ധിരക്‌വ | Music | Deshabhimani | Sunday Dec 8, 2019\nനൃത്തം ചെയ്യുന്ന വിരലുകളിലെ മേഘസന്ദേശം; തബലയിലെ ഹിമാലയം, ഉസ്‌താദ് അഹമ്മദ് ജാൻ ധിരക്‌വ\nനദീം നൗഷാദ‌് noushadnadeem@gmail.comUpdated: Sunday Dec 8, 2019\nസംഗീതത്തെ രാജകൊട്ടാരങ്ങള് സംരക്ഷിക്കുന്ന കാലത്തായിരുന്നു അദ്ദേഹം തബല വായിച്ചു തുടങ്ങിയത്. അദ്ദേഹം മരിക്കുന്ന കാലത്ത് ദര്‍ബാറുകളില്‍നിന്ന് സംഗീതം ജനങ്ങളിലെത്തിയിരുന്നു. പകുതി പ്രായം പോലും ഇല്ലാത്തവരുടെ കൂടെ വായിക്കാന് ഒരു മടിയുമില്ലാതെ കാലത്തിനൊത്ത് അദ്ദേഹം സഞ്ചരിച്ചുകൊണ്ടേയിരുന്നു\nഉസ്‌താദ് അഹമ്മദ് ജാൻ ധിരക്‌വ\nപണ്ടത്തെ കഥയാണ്. കോഴിക്കോട്ടങ്ങാടിയിലെ ഒരു സംഗീത ക്ലബ്ബിൽ തബലവാദകനായ ഒരാൾ ഉണ്ടായിരുന്നു. എല്ലാ ദിവസവും കുറേനേരം തബല വായിക്കുമായിരുന്ന അയാൾ ഒരുനാൾ പെട്ടെന്ന് അപ്രത്യക്ഷനായി. ഏറെക്കാലം വിവരമൊന്നും ഇല്ല. ഒരു ദിവസം അയാൾ തിരിച്ചെത്തി, തബല വാദനത്തിൽ പുതിയൊരു ശൈലിയുമായി. അതിന്റെ സൗന്ദര്യം എല്ലാവരെയും വിസ്‌മയിപ്പിച്ചു. ആ തബലവാദകന്റെ പേര് അബു ഉസ്‌താദ്. അദ്ദേഹം പോയത് ലക്‌നൗവിലേക്കായിരുന്നു. തബലയിലെ ഹിമാലയം എന്നറിയപ്പെട്ട ഉസ്‌താദ് അഹമ്മദ് ജാൻ ധിരക്‌വയുടെ സവിധത്തിലേക്ക്.\nതൊണ്ണൂറ്റി അഞ്ച് വർഷം നീണ്ട ജീവിതത്തിൽ എൺപത്തിനാല് വർഷവും തബല വായിച്ചു അഹമ്മദ് ജാൻ ധിരക്‌വ. ശക്തമായ മിന്നലിനു ശേഷം പതിക്കുന്ന ഇടിനാദം പോലെയായിരുന്നു തബലവാദനം. അത്കൊണ്ട് അഹമ്മദ് ജാന്റെ പേരിനോടൊപ്പം ധിരക്‌വ എന്ന വിശേഷണംകൂടി വന്നു. ഉത്തർപ്രദേശിലെ മൊറാദാബാദിൽ ഒരു സംഗീത കുടുംബത്തിൽ 1881ലാണ് അഹമ്മദ് ജാനിന്റെ ജനനം. ആദ്യ പരിശീലനം വായ്‌പ്പാട്ടിൽ. അതും വളരെ ചെറുപ്പത്തിൽ. പിതാവിൽനിന്ന് സാരംഗി അഭ്യസിച്ച് അതിൽത്തന്നെ തുടക്കംകുറിച്ചു. ഉസ്‌താദ് മുനീർഖാനെ കേട്ട ശേഷമാണ് തബലവായനയിൽ കമ്പം കയറിയത്. പന്ത്രണ്ടാം വയസ്സിൽ തബലയിലേക്ക് മാറി. ധിരക്‌വയുടെ നൈസർഗികമായ കഴിവും അർപ്പണബോധവും അദ്ദേഹത്തെ മുനീർഖാന്റെ പ്രിയശിഷ്യനാക്കി. ദിവസം പതിനാറു മണിക്കൂർവരെ തബല വായിക്കുമായിരുന്നു. തുടർച്ചയായി ഒമ്പതു വർഷം അടച്ചിട്ട മുറിയിൽ പരിശീലനം നടത്തി.\nപതിനാറാം വയസ്സിൽ മുംബൈയിലായിരുന്നു അരങ്ങേറ്റം. പിന്നീട് ഉത്തരേന്ത്യയിലെ ഏറ്റവും തിരക്കുള്ള തബല വാദകനായി. 1936ൽ രാംപുർ നവാബിന്റെ കൊട്ടാരം സംഗീതഞ്ജനായി. ലക്‌നൗവിലെ ഭാത്‌ഖണ്ഡെ കോളേജിൽ തബല പഠനവകുപ്പ് മേധാവിയായി. അഹമ്മദ് ജാന് എല്ലാ ശൈലിയിലും വായിക്കാൻ അറിയാമായിരുന്നു. എങ്കിലും പിന്തുടർന്നത് ഫാറൂഖാബാദ് ഖരാനയാണ്.\nമറാഠി നാടകവേദിയിലെ ഇതിഹാസം എന്ന് വിശേഷിപ്പിക്കപ്പെടുന്ന ബാൽ ഗന്ധർവയുമൊത്തുള്ള അദ്ദേഹത്തിന്റെ വായന പ്രശസ്‌തം. ബാൽ ഗന്ധർവ പാടി അഭിനയിക്കുമ്പോൾ ധിരക്‌വ തബലയിൽ ഉണ്ടാക്കുന്ന നാദങ്ങൾ അത്ഭുതകരമാണ്. ഗന്ധർവ–- ധിരക്‌വ സഖ്യം നാടകവേദിയുടെ ഉന്നതിയിൽ നിന്നകാലം പഴയ തലമുറയ്‌ക്ക് ഇപ്പോഴും സുഖമുള്ള ഓർമ.\nവിരലുകളുടെ സഞ്ചാരം, സാങ്കേതിക വൈദഗ്‌ധ്യം, എല്ലാ ഖരാനകളേയും കുറിച്ചുള്ള അഗാധമായ അറിവ്, ഇടിമുഴക്കം പോലുള്ള നാദം എന്നിവയെല്ലാമായിരുന്നു അദ്ദേഹത്തിന്റെ പ്രത്യേകതകൾ. തബലയെ ഏകവാദക കല എന്നരീതിയിൽ വളർത്തി കൊണ്ടുവന്നതിൽ ധിരക്‌വയുടെ സംഭാവന വളരെ വലുതാണ്. അത് ജനകീയമാവാനും കാരണം അദ്ദേഹത്തിന്റെ വായന തന്നെ. ധിരക്‌വയുടെ തബല വായന പഴയ തലമുറയിലെ തബല വായനക്കാരെ വളരെയധികം സ്വാധീനിച്ചിരുന്നു. നല്ലൊരു വായ്‌പ്പാട്ടുകാരൻകൂടി ആയിരുന്ന അദ്ദേഹം അത് തുടർന്നിരുന്നെങ്കിൽ ഉസ്‌താദ് ബഡേ ഗുലാം അലിഖാൻ, ഉസ്‌താദ് ആമിർഖാൻ എന്നിവർക്കൊപ്പമാവുമായിരുന്നു സ്ഥാനം. ധിരക്‌വയെപോലെ ഇരുവരും സാരംഗി വാദകരായാണ് സംഗീതജീവിതം തുടങ്ങിയത്.\nധിരക്‌വ മരിക്കുന്നതിനു നാല് വർഷംമുമ്പ് ഫിലിം ഡിവിഷൻ ചെയ്‌ത ഡോക്യുമെന്ററിയുടെ പേര് തബലയിലെ ഹിമാലയ പർവതം എന്നായിരുന്നു. അതിലും മികച്ചൊരു വിശേഷണം ആ പ്രതിഭയെ അടയാളപ്പെടുത്താൻ വേറെയില്ല. ധിരക്‌വയുടെ വായ്‌പ്പാട്ടോടെയാണ് ഡോക്യുമെന്ററി അവസാനിക്കുന്നത്.\nപത്തൊമ്പതാം നൂറ്റാണ്ടിൽ തുടങ്ങി ഇരുപതാം നൂറ്റാണ്ടിന്റെ അവസാനംവരെ നാലുതലമുറകളോടൊപ്പം ധിരക്‌വ തബല വായിച്ചു. ഉസ്‌താദ് അല്ലാദിയ ഖാൻ, പണ്ഡിറ്റ് ഭാസ്‌കർറാവു ഭാക്‌ലെ, ഇംദാദ്ഖാൻ, ഹാഫിസ് അലിഖാൻ, ഗൗഹാർജാൻ എന്നിവരെ കൂടാതെ തന്നെക്കാൾ പ്രായം കുറഞ്ഞവരായ രവിശങ്കർ, വിലായത് ഖാൻ, ബിസ്‌മില്ല ഖാൻ, അംജദ് അലിഖാൻ എന്നിവരെയും ധിരക്‌വ അനുഗമിച്ചു. സംഗീതത്തെ രാജകൊട്ടാരങ്ങൾ സംരക്ഷിക്കുന്ന കാലത്തായിരുന്നു വായിച്ചു തുടങ്ങിയത്. മരിക്കുന്ന കാലത്ത് ദർബാറുകളിൽനിന്ന് സംഗീതം ജനങ്ങളിലെത്തിയിരുന്നു. പകുതി പ്രായം പോലും ഇല്ലാത്തവർക്കൊപ്പം വായിക്കാൻ ഒരുമടിയുമില്ലാതെ കാലത്തിനൊത്ത് അദ്ദേഹം സഞ്ചരിച്ചുകൊണ്ടേയിരുന്നു. പ്രായം ഊർജസ്വലതയെയും ഓർമയെയും അശേഷം തളർത്തിയില്ല. മരണംവരെ ആവേശത്തോടെ തബല വായിച്ചു. 1976 ജനവരി 13ന് വിടവാങ്ങുമ്പോൾ 95 വയസ്സുണ്ടായിരുന്നു.\nഇന്ത്യക്ക് പുറത്ത് അദ്ദേഹം ഒരിക്കലും വായിച്ചില്ല, പ്രധാനമന്ത്രി ജവാഹർലാൽ നെഹ്‌റു അഭ്യർഥിച്ചിട്ടു പോലും. വിമാനയാത്രയെ ഭയമായിരുന്നു. പിന്നീട് അദ്ദേഹം കൊൽക്കത്തയിൽനിന്ന് ഗുവാഹതിയിലേക്ക് വിമാനയാത്ര നടത്തി. അതിനുശേഷം ആരെങ്കിലും ക്ഷണിച്ചാൽ വിദേശത്ത് പോവാം എന്നുണ്ടായിരുന്നു. കാത്തിരുന്നെങ്കിലും ആ ക്ഷണം ഒരിക്കലുംവന്നില്ല.\nഒരുകാലത്ത് കേരളത്തിൽ ഹിന്ദുസ്ഥാനി സംഗീതത്തിന്റെ കേന്ദ്രമായിരുന്ന പഴയ കോഴിക്കോട് നഗരത്തിൽ ഉസ്‌താദ് അഹമ്മദ് ജാൻ ധിരക്‌വയുടെ ശിഷ്യനായ അബു ഉസ്‌താദിന്റെ വായന കേട്ടവർ ആ ശൈലിയിൽ ആകൃഷ്‌ടരായിരുന്നു. നഗരത്തിലെ സംഗീത ക്ലബ്ബുകളിൽ തബലവാദകരുടെ സുവർണയുഗമായിരുന്ന കാലം. അബു ഉസ്‌താദിനെ കൂടാതെ ബിച്ചമ്മു ഉസ്‌താദ്, അരച്ചെണ്ട ഉമ്മർ എന്നിവരും അവരെ തുടർന്ന് തബല ഉസ്മാൻ, വെങ്കിച്ചൻ (ഡി അബൂബക്കർ) കുമാർ ഉസ്‌താദ്, പുരന്ദരദാസ് എന്നിവരും തബലയെ ജനകീയമാക്കി. പരിമിതമായ യാത്രാ സൗകര്യം മാത്രമുള്ള കാലത്താണ് അബു ഉസ്‌താദ് ലക്‌നൗവിൽ പോയി തബല പഠിച്ചത്. തിരച്ചുവന്ന അബു ഉസ്‌താദ് ഒരുപാട് പേരെ പഠിപ്പിച്ചു. തബല പഠിക്കാൻ മോഹിച്ച് കൈയിൽ പണമില്ലാതെ നടന്നവരും അതിൽ ഉൾപ്പെടും. കറുപ്പിന്റെ അമിത ഉപയോഗം അബു ഉസ്‌താദിന്റെ ആരോഗ്യത്തെ ക്ഷയിപ്പിച്ചിരുന്നു. അതുതന്നെ അദ്ദേഹത്തിന്റെ മരണത്തിനും കാരണമായി. അതിനുശേഷം ധിരക്‌വയുടെ ശൈലി പഠിച്ച തലമുറയുടെ കണ്ണികൾ എവിടെയോ മുറിഞ്ഞുപോയി.\nustad ahammed jan dhirakwa


അനില് അംബാനിക്കും നീരവ് മോദിക്കും കോടികള് നല്‍കിയ പ്രധാനമന്ത്രി കര്‍ഷകര്‍ക്ക് നല്‍കുമെന്ന് പറയുന്നത് 17 രൂപമാത്രം; ബിഹാറില് മോദിക്കെതിരെ ആഞ്ഞടിച്ച് രാഹുല്‍ഗാന്ധി – Jaihind TV\nഅനില് അംബാനിക്കും നീരവ് മോദിക്കും കോടികള് നല്‍കിയ പ്രധാനമന്ത്രി കര്‍ഷകര്‍ക്ക് നല്‍കുമെന്ന് പറയുന്നത് 17 രൂപമാത്രം; ബിഹാറില് മോദിക്കെതിരെ ആഞ്ഞടിച്ച് രാഹുല്‍ഗാന്ധി\nപട്‌ന: ബിഹാറില് കോണ്‍ഗ്രസിന്റെ തെരഞ്ഞെടുപ്പ് പ്രചാരണങ്ങള്‍ക്ക് തുടക്കമായി. പട്‌നയില് സംഘടിപ്പിച്ച ഗംഭീര റാലിയോടെയും പൊതുസമ്മേളനത്തോടെയും പ്രചാരണത്തിന്റെ ഉദ്ഘാടനം കോണ്‍ഗ്രസ് ദേശിയ അധ്യക്ഷന് രാഹുല് ഗാന്ധി നിര്‍വ്വഹിച്ചു.\nനരേന്ദ്രമോദിയുടെ ഭരണപരാജയത്തിനും അഴിമതിക്കുമെതിര രൂക്ഷമായ ഭാഷയിലാണ് രാഹുല്‍ഗാന്ധിയുടെ വിമര്‍ശനും ഉണ്ടായത്.\nകോടിക്കണക്കിന് രൂപ നീരവ് മോദിക്കും മെഹുല് ചോക്‌സിക്കും അനില് അംബാനിക്കും നല്‍കിയ പ്രധാനമന്ത്രി നരേന്ദ്രമോദി പാവപ്പെട്ട കര്‍ഷകര്‍ക്ക് നല്‍കുമെന്ന് വാഗ്ദാനം ചെയ്തിരിക്കുന്നത് 17 രൂപ മാത്രമാണ്. അതായത് ഒരുകുടുംബത്തിലെ ഒരാള്‍ക്ക് ലഭിക്കുന്നത് 3.5 രൂപ മാത്രം. മോദി ജനങ്ങളുടെ പോക്കറ്റില് നിന്നും പണമെടുത്ത് മല്ല്യയെയും നീരവ് മോദിയെയും അനില് അംബാനിയെയും പോലുള്ള തന്റെ സുഹൃത്തുക്കള്‍ക്ക് നല്‍കി. മോദി 15 ലക്ഷം നല്‍കുമെന്ന് പറഞ്ഞു. ജനങ്ങളുടെ പണം നഷ്ടമായതല്ലാതെ 15 ലക്ഷം കിട്ടിയോ? രാഹുല്‍ഗാന്ധി ചോദിച്ചു.\nകാവല്‍ക്കാരനാകുമെന്ന് പറഞ്ഞ് പ്രധാനമന്ത്രിയായ മോദി ഫ്രാന്‍സിലേക്ക് പറന്ന് റഫേല് ഇടപാടില് മാറ്റം വരുത്തി. കോടികളുടെ അഴമതിയാണ് ഇതിലൂടെ മോദി നടത്തിയത്. കാവല്‍ക്കാരന് കള്ളനാണെന്ന് രാഹുല്‍ഗാന്ധി ആവര്‍ത്തിച്ചു. ജനങ്ങള്‍ക്ക് തൊഴില് നല്‍കുമെന്ന് പറഞ്ഞ് അധികാരത്തിലേറിയ ബി.ജെ.പി തൊഴില്‍നഷ്ടമാണ് സൃഷ്ടിച്ചത്.\nസമ്മേളനത്തില് മധ്യപ്രദേശ് മുഖ്യമന്ത്രി കമല്‍നാഥ്, രാജസ്ഥാന് മുഖ്യമന്ത്രി അശോക് ഗെഹ്ലോട്ട്, ചത്തീസ്ഗഢ് മുഖ്യമന്ത്രി ഭുപേഷ് ഭാഗല്, ആര്.ജെ.ഡി നേതാവ് തേജസ്വി യാദവ്, ശരദ് യാദവ്, കോണ്‍ഗ്രസ് നേതാവ് മീരകുമാര് തുടങ്ങിയവര് ജനങ്ങളെ അഭിസംബോധന ചെയ്തു.


₹104.00 ₹115.00 -10%\neBook Link: Kazhchavattom\nWritten By:Lohithadas ,\nലോഹിതദാസിന്റെ ആത്മകഥനങ്ങളാണ് ഈ പുസ്തകത്താളുകള്. ജീവിതത്തിലുടനീളം കയ്പ്പും വേദനയും ഏറ്റുവാങ്ങിയ ഒരേകാകിയുടെ അനുഭവസാക്ഷ്യങ്ങള്. ഈ അനുഭവകുറിപ്പികളിലൂടനീളം അദ്ദേഹം വാരിവിതറിയ മരണത്തിന്റെ ഗന്ധമാണ് നമ്മെ പരിഭ്രമിപ്പിക്കുന്നത്. ബഹുദൂര് ശങ്കരാടി, രവീന്ദ്രന്മാസ്റ്റര്, പത്മരാജന്, ഭരതന്, ഒടുവില്ഉണ്ണിക്കൃഷണന് എന്നിങ്ങനെ ഒട്ടേറെ സഹപ്രവര്\nത്തകരുടെ മരണത്തിന്റെ ഘോഷയാത്ര. അവസാനം ഒരു കടങ്കഥ പോലെ മരണത്തിന്റെ അജ്ഞാതമായ ഭൂമികളിലേക്ക് ലോഹിതദാസും ജീവിതത്തിന്റെ നിസ്സാരതയും മരണത്തിന്റെ കരാളതയും നിറഞ്ഞുനില്ക്കുന്ന ഒരു ബര്ഗ് മാന്ചിത്രം പോലെ. ആത്മ സ്പര്ശിയാണ് ഈ കഥനങ്ങള്\nOru Kadamkadha pole Bharathan\nO K Take


എഡ്യൂക്കേഷൻ ബെനഫിറ്റ് പ്രോഗ്രാമുമായി വൺ പ്ലസ് | Vachakam News\nരാജ്യത്തെ വിദ്യാർത്ഥികൾക്കും അധ്യാപകർക്കും എഡ്യൂക്കേഷൻ ബെനഫിറ്റ് പ്രോഗ്രാമുമായി മൊബൈൽ ഫോൺ നിർമ്മാതാക്കളായ വൺ പ്ലസ്. ഇനിമുതൽ വൺ പ്ലസ് ഡിവൈസുകൾ വാങ്ങിക്കുന്ന അധ്യാപകർക്കും വിദ്യാർത്ഥികൾക്കും വിലക്കിഴിവും മറ്റ് ആനുകൂല്യങ്ങളും നൽകാനൊരുങ്ങുകയാണ് കമ്പനി.\nരാജ്യത്തെ വിവിധ കോളേജുകളിലും സർവ്വകലാശാലകളിലും പഠിക്കുന്ന വിദ്യാർത്ഥികൾക്ക് ഈ ആനുകൂല്യം ഉപയോഗിക്കാനാവും. എന്നാൽ ഈ ആനുകൂല്യങ്ങൾ ഉപയോഗിക്കാനായി അധ്യാപകരും വിദ്യാർത്ഥികളും വേരിഫിക്കേഷൻ പ്രക്രിയ നടത്തേണ്ടതുണ്ട്. ഇതിനു ശേഷം ലഭിക്കുന്ന കൂപ്പൺ വൗച്ചർ ഉപയോഗിച്ചാണ് വൺ പ്ലസ് ഡിവൈസുകൾ ആനുകൂല്യങ്ങളോടെ വാങ്ങാൻ സാധിക്കുക.\nEnglish summary: One plus to introduce Education benefit programme in the country for the students and teachers\nശിവശങ്കറിന്റെ അറസ്റ്റ് കസ്റ്റംസ് ഇന്ന് രേഖപ്പെടുത്തും


ഖത്തറിലേക്കുള്ള എന്‍ട്രി പെര്‍മിറ്റ് സംവിധാനത്തില് മാറ്റം; 30 ദിവസം കൂടി നീട്ടിനല്‍കും |Exception Entry Permits expired? No problem, they can now be extended\nHome Gulf Qatar ഖത്തറിലേക്കുള്ള എന്‍ട്രി പെര്‍മിറ്റ് സംവിധാനത്തില് മാറ്റം; 30 ദിവസം കൂടി നീട്ടിനല്‍കും\nഖത്തറിലേക്കുള്ള എന്‍ട്രി പെര്‍മിറ്റ് സംവിധാനത്തില് മാറ്റം; 30 ദിവസം കൂടി നീട്ടിനല്‍കും\nദോഹ: ഖത്തറിലേക്കുള്ള പ്രവേശന അനുമതി(എക്‌സ്പഷന് എന്‍ട്രി പെര്‍മിറ്റ്) ലഭിച്ച് കാലാവധി തീരുന്നതിനുള്ളില് യാത്ര ചെയ്യാന് സാധിക്കാത്തവര്‍ക്ക് ആശ്വാസ വാര്‍ത്ത. നിശ്ചിത ഉപാധികളോടെ എന്‍ട്രി പെര്‍മിറ്റ് 30 ദിവസത്തേക്ക് കൂടി നീട്ടാമെന്ന് ഖത്തര് ഇ-ഗവണ്‍മെന്റ് പോര്‍ട്ടലായ ഹുക്കൂമി അറിയിച്ചു.\nഎന്‍ട്രി പെര്‍മിറ്റ് കാലാവധി കഴിഞ്ഞ് ചുരുങ്ങിയത് ഒരു ദിവസത്തിന് ശേഷമാണ് കാലാവധി നീട്ടാന് അപേക്ഷിക്കാനാവുക. കോവിഡ് കാരണം ഖത്തറിന് പുറത്ത് കുടുങ്ങിക്കിടക്കുന്നവര്‍ക്ക് രാജ്യത്തേക്ക് തിരിച്ചുവരുന്നതിനുള്ള അനുമതി പത്രമാണ് എക്‌സപ്ഷനല് എന്‍ട്രി പെര്‍മിറ്റ്. ആഗസ്ത് 1 മുതലാണ് രാജ്യത്തേക്ക് പ്രവാസികള്‍ക്ക് പ്രവേശനം അനുവദിച്ചു തുടങ്ങിയത്.\nQatar Exception Entry Permit\nPrevious articleദോഹ വിമാനത്താവളത്തിന്റെ കുളിമുറിയില് നവജാത ശിശുവിനെ കണ്ടെത്തിയ സംഭവം; വിശദീകരണവുമായി അധികൃതര്\nNext articleഎമിറേറ്റിലെ എല്ലാ താമസക്കാര്‍ക്കും സൗജന്യമായി പകര്‍ച്ചപ്പനി വാക്‌സിനേഷന്\nവിമാന യാത്രയ്ക്ക് വിലക്കില്ല; ഖത്തര് പ്രവാസികള്‍ക്ക് ആശ്വാസം\nmtp - April 7, 2021, 10:04 pm 0\nദോഹ: രാജ്യത്തിനകത്തേകും പുറത്തേക്കുമുള്ള യാത്രാ നിബന്ധനകള് നിലവിലുള്ള രീതിയില് തുടരാന് ഖത്തര് മന്ത്രിസഭാ യോഗത്തില് തീരുമാനം. ഖത്തറില് ഇന്നു ചേര്‍ന്ന മന്ത്രിസഭാ യോഗത്തില് കോവിഡ് നിയന്ത്രണങ്ങള് കടുപ്പിച്ചെങ്കിലും യാത്രാ വിലക്ക് ഏര്‍പ്പെടുത്താത്തത് പ്രവാസികള്‍ക്ക്...\nmtp - February 3, 2021, 8:48 pm 0\nദോഹ: ഖത്തറിലേക്കുള്ള പ്രവേശനം സ്വദേശികള്‍ക്കു മാത്രമാക്കി ചുരുക്കിയെന്ന രീതിയില് ഡിസ്‌കവര് ഖത്തറിന്റെ പേരില് പ്രചരിക്കുന്ന വാര്‍ത്ത വ്യാജമെന്ന് ഖത്തര് എയര്‍വെയ്‌സ്. രാജ്യത്തേക്ക് ആര്‍ക്കൊക്കെ പ്രവേശിക്കാമെന്ന കാര്യത്തില് മാറ്റങ്ങളൊന്നും വരുത്തിയിട്ടില്ലെന്നും ഖത്തര് എയര്‍വെയ്‌സ്...\nഖത്തറിലേക്ക് ഓട്ടോമാറ്റിക് റീഎന്‍ട്രി പെര്‍മിറ്റ് സംവിധാനം ഇന്ന് മുതല്; ക്വാറന്റീന്7ദിവസം മാത്രം\nmtp - November 29, 2020, 10:26 am 0\nദോഹ: ഖത്തറിലേക്ക് ഓട്ടോമാറ്റിക് റീ എന്‍ട്രി പെര്‍മിറ്റ് ഇന്ന് മുതല് പ്രാബല്യത്തില് വരും. നവംബര് 29 മുതല് ഖത്തറില് നിന്നു പുറത്തുപോകുന്നവര്‍ക്ക് തിരിച്ചുവരുന്നതിനുള്ള എക്സപ്ഷണല് എന്‍ട്രി പെര്‍മിറ്റ് യാതൊരു അപേക്ഷയും കൂടാതെ ഓട്ടോമാറ്റിക്കായി...


മുട്ടയും കോഫി പൗഡറും മിക്സിയിൽ ഒന്ന് കറക്കിയാൽ കാണു മാജിക്.. ഇങ്ങനെ ചെയ്തു നോക്കൂ.. ഒരു കിടിലൻ ഐറ്റം തന്നെ തയ്യാറാക്കാം..\nഈ വിഭവം തയ്യാറാക്കുന്നതിനായി ആദ്യം ഒരു മിക്സിയുടെ ജാറിൽ അഞ്ച് ടേബിൾസ്പൂൺ പഞ്ചസാര എടുക്കുക. ശേഷം നന്നായിട്ട് ഒന്നു പൊടിച്ചെടുക്കുക. ശേഷം ജാർ ഇന് ഉള്ളിലേക്ക് ഒരു കോഴിമുട്ട മുഴുവനായും പൊട്ടിച്ചൊഴിക്കുക. ഇനി കോഴിമുട്ട ഉപയോഗിക്കാൻ പറ്റാത്ത ആളുകൾ ആണെങ്കിൽ ഒരു നാല് സ്പൂൺ പുളിയില്ലാത്ത തൈര് ഒഴിച്ച് കൊടുത്താൽ മതിയാകും. അതിനു\nശേഷം ഒരു ടേബിൾ സ്പൂൺ ബ്രൂ കോഫി പൗഡർ കൂടി ഇട്ടു കൊള്ളുക. അധികം ഇടാതെ ശ്രദ്ധിക്കണം അധികം ഇട്ടാൽ നമ്മൾ ഉണ്ടാകുന്ന വിഭവത്തിന് ഒരു കൈപ്പ് രുചി വരും.\nശേഷം മൂന്ന് ടേബിൾസ്പൂൺ സൺഫ്ലവർ ഓയിൽ കൂടി ഒഴിച്ചു കൊടുക്കുക. അല്ലെങ്കിൽ രണ്ടു ടേബിൾ സ്പൂൺ ബട്ടർ ചേർത്താലും മതിയാകും. എന്നിട്ട് ഇതെല്ലാം കൂടി മിക്സിയിൽ ഒന്ന്\nഅടിച്ചെടുക്കുക. അടുത്തതായി ഒരു ബൗളിൽ ആറ് ടേബിൾ സ്പൂൺ ഗോതമ്പു പൊടി എടുക്കുക. ശേഷം ഒരു നുള്ള് സോഡാപ്പൊടിയും കൂടി ചേർത്ത് നന്നായി ഇളക്കി എടുക്കുക. എന്നിട്ട് നമ്മൾ നേരത്തെ മാറ്റിവെച്ച ജാറിലെ മിക്സി കൂടി ഇതിലേക്ക് ഒഴിച്ച് നന്നായി ഇളക്കി എടുക്കുക.\nശേഷം ഒരു ഇഡലി തട്ട് എടുത്ത് ശകലം എണ്ണ പുരട്ടി അതിനു മുകളിലേക്ക് ഇത് ഒഴിച്ചുകൊടുക്കുക.\nഎന്നിട്ട് വെള്ളം നന്നായി തിളപ്പിച്ച് ആവി കയറ്റി എടുക്കുക. നല്ല മയവും സ്വാദിഷ്ഠമായ നമ്മുടെ വിഭവം തയ്യാറായിരിക്കുകയാണ്. ഇത് ബ്രേക്ക്ഫാസ്റ്റ് ഒക്കെ ആയിട്ട് ഉണ്ടാക്കുവാൻ പറ്റിയ നല്ലൊരു വിഭവമാണ്. എങ്ങിനെയാണ് ഇത് തയ്യാറാക്കേണ്ടത് എന്ന് വീഡിയോയിൽ വിശദമായി നിങ്ങൾക്ക് കാണിച്ചു തരുന്നുണ്ട്. എന്നിട്ട് ഇതുപോലെ നിങ്ങളും വീട്ടിൽ തീർച്ചയായും ഉണ്ടാക്കി നോക്കൂ. Video Credits : Malus tailoring class in Sharjah


ഓഡോമീറ്ററിലെ തിരിമറി കണ്ടുപിടിക്കാന് - Kerala Business Tube\nHome / A Slider / ഓഡോമീറ്ററിലെ തിരിമറി കണ്ടുപിടിക്കാന്\nPosted by: Bevin Jacob in A Slider, Business Auto July 10, 2018\t0 91 Views\nവാഹനം ഇതിനോടകം ഓടിയിട്ടുള്ള ദൂരംകാണിക്കുന്ന ഓഡോമീറ്ററില് കൃത്രിമം കാണിക്കുന്നത് യൂസ്ഡ് കാര് വിപണിയില് സ്ഥിരം ഏര്‍പ്പാടാണ്. ഓഡോമീറ്ററില് അറുപതിനായിരത്തില് താഴെ കിലോമീറ്റര് കാണിക്കുന്ന വണ്ടി വാങ്ങി ഏതാനും ദിവസങ്ങള്‍ക്കോ മാസങ്ങള്‍ക്കോ ശേഷമാകും താന് തട്ടിപ്പിന് ഇരയായെന്ന് ഉടമയ്ക്ക് മനസിലാകുക. വണ്ടിയില് പതിച്ച സര്‍വീസ് സ്റ്റിക്കറില് നിന്നോ അംഗീകൃത സര്‍വീസ് സെന്ററില് നിന്നോ ഒക്കെയാകും യാഥാര്‍ഥ്യം വെളിപ്പെടുന്നത്. അതുകൊണ്ടുതന്നെ യൂസ്ഡ് കാര് വാങ്ങുമ്പോള് ഏറെ ശ്രദ്ധ പുലര്‍ത്തണം.\nപഴയ വാഹനങ്ങളില് അക്കങ്ങള് മറിയുന്ന തരം അനലോഗ് ഓഡോമീറ്ററാണുള്ളത്. ഇതിലെ അക്കങ്ങള് പിന്നിലേയ്ക്ക് മറിക്കുന്നത് അനായാസമാണ്. ഇന്‍സ്ട്രമെന്റ് കണ്‍സോള് അഴിച്ച മാറ്റി, ഗ്ലാസ് കവര്‍നീക്കി അതിലെ ഡിജിറ്റ് വീലുകള് പിന്നിലേയ്ക്ക് തിരിച്ച് ഏത് കിലോമീറ്റര് റീഡിങ്ങിലേയ്ക്കും മാറ്റാന് സാധാരണ വര്‍ക്ക്ഷോപ്പ് പണിക്കാരനു പോലും കഴിയും. ഇത്തരം കൃത്രിമം തിരിച്ചറിയാന് പെട്ടെന്നു കഴിയില്ല. എന്നാല് പതിനായിരം കിലോമീറ്റര് ഓടിക്കഴിയുമ്പോള് സത്യസ്ഥിതി വ്യക്തമാകും.കൃത്രിമം കാട്ടിയ ഓഡോമീറ്ററിലെ അക്കങ്ങള് ഒരേ നിരകളില് ആയിരിക്കില്ല.\nപുതിയ വാഹനങ്ങളിലെ ഡിജിറ്റല് ഓഡോമീറ്ററില് തട്ടിപ്പൊന്നും നടക്കില്ലെന്ന പരക്കെ ഒരു വിശ്വാസമുണ്ട്. എന്നാല് അത് സത്യമല്ല. ഇവിടെ തട്ടിപ്പ് നടത്തുന്നത് ഇലക്ട്രോണിക് സാങ്കേതികവിദ്യ ഉപയോഗിച്ചാണ്. ഊരിമാറ്റിയ ഇന്‍സ്ട്രമെന്റ് ക്ലസ്റ്റര് ലാപ്ടോപ്പുമായി ബന്ധിപ്പിച്ച് അതിനുള്ളിലെ ചിപ്പിലേയ്ക്ക് ആവശ്യമായ മൈലേജ് ഫ്ലാഷ് ചെയ്ത് കയറ്റും. സര്‍ക്യൂട്ട് ബോര്‍ഡിലെ ചിപ്പ് മാറിവച്ചും കൃത്രിമം നടത്താറുണ്ട്.\nകൃത്രിമം കണ്ടെത്താന് ചില മാര്‍ഗങ്ങള്\n1 . ഇന്‍സ്ട്രമെന്റ് ക്ലസ്റ്റര് സൂക്ഷ്മമായി പരിശോധിക്കുക. അത് ഫിറ്റ് ചെയ്തിരിക്കുന്നതില് അപാകതയുണ്ടോയെന്നു നോക്കണം.ഉറപ്പിക്കാനുപയോഗിക്കുന്ന സ്ക്രൂകള് അഴിച്ചതിന്റെ സൂചനയുണ്ടോയെന്നും നോക്കുക.\n2 .എല്ലാ വാഹനനിര്‍മാതാക്കളും അവരുടെ സര്‍വീസ് സെന്ററുകളില് സര്‍വീസ് ചെയ്ത വാഹനങ്ങളെപ്പറ്റിയുള്ള വിവരങ്ങള് സൂക്ഷിക്കുന്നുണ്ട്. സര്‍വീസ് സെന്ററില് ജോലിയുള്ള ആരെയെങ്കിലും പരിചയമുണ്ടെങ്കില് അവരോട് വണ്ടി നമ്പര് വച്ച് സര്‍വീസ് ചരിത്രം പരിശോധിക്കാന് ആവശ്യപ്പെടുക. അവസാനം ചെയ്ത സര്‍വീസ് സമയത്തെ കിലോമീറ്റര് അതിലുണ്ടാകും.\n3 . വാഹന ഉടമയോട് വാഹനത്തിന്റെ സര്‍വീസ് ചരിത്രം ചോദിക്കുക. സര്‍വീസ് ചെയ്തതിന്റെ ബില്ല് ആവശ്യപ്പെടുക. അതിലും കിലോമീറ്റര് രേഖപ്പെടുത്തിയിട്ടുണ്ടാകും.\n4 . കൂടുതല് ദൂരം സഞ്ചരിക്കുന്നവരാണ് ഡീസല് വാഹനം തിരഞ്ഞെടുക്കുക. രണ്ടോ മൂന്നോ വര്‍ഷം ആകുമ്പോള് തന്നെ ആ വണ്ടികള് ഒരു ലക്ഷം കിലോമീറ്റര് ഓടിക്കഴിയും. അതുകൊണ്ടുതന്നെ ഡീസല് വാഹനത്തിന്റെ ഓഡോമീറ്ററില് കൃത്രിമം കാട്ടാനുള്ള സാധ്യത കൂടുതലുണ്ട്. വിശദമായ അന്വേഷണത്തിനു ശേഷം മാത്രം ഡീസല് വണ്ടി വാങ്ങുക.\n5 . ഒരു ലക്ഷം കിലോമീറ്ററിനുമേല് ഉപയോഗിച്ചിട്ടുള്ള വാഹനങ്ങളുടെ ക്ലച്ച് , ബ്രേക്ക്, ആക്സിലറേറ്റര് പെഡലുകള്‍ക്ക് തേയ്മാനം വന്നിട്ടുണ്ടാകും. സീറ്റിന്റെ തേയ്മാനവും പരിശോധിക്കുക. ഓഡോമീറ്ററിലെ റീഡിങ്ങും ഇത്തരം തേയ്മാനങ്ങളും തമ്മില് പൊരുത്തക്കേട് തോന്നിയാല് ആ വാഹനം വാങ്ങാതിരിക്കുക..\nPrevious: വിദ്യാര്‍ഥികള്‍ക്കും സംരംഭകരാവാം; അവസരമൊരുക്കി കാര്‍ഷിക സര്‍വകലാശാല\nNext: കെടിഎമ്മിനെ വെറുതെ കുറ്റപ്പെടുത്തരുത്


Wordplanet: യോഹന്നാൻ 1 / 1 John - സത്യവേദപുസ്തകം - പുതിയ നിയമം\nയോഹന്നാൻ 1 - അദ്ധ്യായം 1\n4 നമ്മുടെ സന്തോഷം പൂർണ്ണമാകുവാൻ ഞങ്ങൾ ഇതു നിങ്ങൾക്കു എഴുതുന്നു.\n6 അവനോടു കൂട്ടായ്മ ഉണ്ടു എന്നു പറകയും ഇരുട്ടിൽ നടക്കയും ചെയ്താൽ നാം ഭോഷ്കു പറയുന്നു; സത്യം പ്രവർത്തിക്കുന്നതുമില്ല.\n7 അവൻ വെളിച്ചത്തിൽ ഇരിക്കുന്നതു പോലെ നാം വെളിച്ചത്തിൽ നടക്കുന്നുവെങ്കിൽ നമുക്കു തമ്മിൽ കൂട്ടായ്മ ഉണ്ടു; അവന്റെ പുത്രനായ യേശുവിന്റെ രക്തം സകല പാപവും പോക്കി നമ്മെ ശുദ്ധീകരിക്കുന്നു.\nയോഹന്നാൻ 1 - അദ്ധ്യായം 2\n1 എന്റെ കുഞ്ഞുങ്ങളേ, നിങ്ങൾ പാപം ചെയ്യാതിരിപ്പാൻ ഞാൻ ഇതു നിങ്ങൾക്കു എഴുതുന്നു. ഒരുത്തൻ പാപം ചെയ്തു എങ്കിലോ, നീതിമാനായ യേശുക്രിസ്തു എന്ന കാര്യസ്ഥൻ നമുക്കു പിതാവിന്റെ അടുക്കൽ ഉണ്ടു.\n2 അവൻ നമ്മുടെ പാപങ്ങൾക്കു പ്രായശ്ചിത്തം ആകുന്നു; നമ്മുടേതിന്നു മാത്രം അല്ല, സർവ്വലോകത്തിന്റെ പാപത്തിന്നും തന്നേ.\n6 അവനിൽ വസിക്കുന്നു എന്നു പറയുന്നവൻ അവൻ നടന്നതുപോലെ നടക്കേണ്ടതാകുന്നു.\n8 പുതിയോരു കല്പന ഞാൻ നിങ്ങൾക്കു എഴുതുന്നു എന്നും പറയാം. അതു അവനിലും നിങ്ങളിലും സത്യമായിരിക്കുന്നു; ഇരുട്ടു നീങ്ങിപോകുന്നു; സത്യവെളിച്ചം ഇതാ പ്രകാശിക്കുന്നു.\n9 വെളിച്ചത്തിൽ ഇരിക്കുന്നു എന്നു പറകയും സഹോദരനെ പകെക്കയും ചെയ്യുന്നവൻ ഇന്നെയോളം ഇരുട്ടിൽ ഇരിക്കുന്നു.\n10 സഹോദരനെ സ്നേഹിക്കുന്നവൻ വെളിച്ചത്തിൽ വസിക്കുന്നു; ഇടർച്ചെക്കു അവനിൽ കാരണമില്ല.\n11 സഹോദരനെ പകെക്കുന്നവനോ ഇരുട്ടിൽ ഇരിക്കുന്നു; ഇരുട്ടിൽ നടക്കയും ചെയ്യുന്നു. ഇരുട്ടു അവന്റെ കണ്ണു കുരുടാക്കുകയാൽ എവിടേക്കു പോകുന്നു എന്നു അവൻ അറിയുന്നില്ല.\n12 കുഞ്ഞുങ്ങളേ, നിങ്ങൾക്കു അവന്റെ നാമം നിമിത്തം പാപങ്ങൾ മോചിച്ചിരിക്കയാൽ ഞാൻ നിങ്ങൾക്കു എഴുതുന്നു.\n15 ലോകത്തെയും ലോകത്തിലുള്ളതിനെയും സ്നേഹിക്കരുതു. ഒരുവൻ ലോകത്തെ സ്നേഹിക്കുന്നുവെങ്കിൽ അവനിൽ പിതാവിന്റെ സ്നേഹം ഇല്ല.\n16 ജഡമോഹം, കണ്മോഹം, ജീവനത്തിന്റെ പ്രതാപം ഇങ്ങനെ ലോകത്തിലുള്ളതു എല്ലാം പിതാവിൽനിന്നല്ല, ലോകത്തിൽനിന്നത്രേ ആകുന്നു.\n17 ലോകവും അതിന്റെ മോഹവും ഒഴിഞ്ഞുപോകുന്നു; ദൈവേഷ്ടം ചെയ്യുന്നവനോ എന്നേക്കും ഇരിക്കുന്നു.\n18 കുഞ്ഞുങ്ങളേ, ഇതു അന്ത്യനാഴിക ആകുന്നു; എതിർക്രിസ്തു വരുന്നു എന്നു നിങ്ങൾ കേട്ടിട്ടുണ്ടല്ലോ. ഇപ്പോൾ അനേകം എതിർക്രിസ്തുക്കൾ എഴുന്നേറ്റിരിക്കയാൽ അന്ത്യനാഴിക ആകുന്നു എന്നു നമുക്കു അറിയാം.\n20 നിങ്ങളോ പരിശുദ്ധനാൽ അഭിഷേകം പ്രാപിച്ചു സകലവും അറിയുന്നു.\n21 നിങ്ങൾ സത്യം അറിയായ്കകൊണ്ടല്ല, നിങ്ങൾ അതു അറികയാലും ഭോഷ്കു ഒന്നും സത്യത്തിൽനിന്നു വരായ്കയാലുമത്രേ ഞാൻ നിങ്ങൾക്കു എഴുതിയിരിക്കുന്നതു.\n23 പുത്രനെ നിഷേധിക്കുന്നവന്നു പിതാവുമില്ല; പുത്രനെ സ്വീകരിക്കുന്നവനു പിതാവും ഉണ്ടു.\n26 നിങ്ങളെ തെറ്റിക്കുന്നവരെ ഓർത്തു ഞാൻ ഇതു നിങ്ങൾക്കു എഴുതിയിരിക്കുന്നു.\n27 അവനാൽ പ്രാപിച്ച അഭിഷേകം നിങ്ങളിൽ വസിക്കുന്നു; ആരും നിങ്ങളെ ഉപദേശിപ്പാൻ ആവശ്യമില്ല; അവന്റെ അഭിഷേകം തന്നേ നിങ്ങൾക്കു സകലവും ഉപദേശിച്ചുതരികയാലും അതു ഭോഷ്കല്ല സത്യം തന്നേ ആയിരിക്കയാലും അതു നിങ്ങളെ ഉപദേശിച്ചതുപോലെ നിങ്ങൾ അവനിൽ വസിപ്പിൻ.\n28 ഇനിയും കുഞ്ഞുങ്ങളേ, അവൻ പ്രത്യക്ഷനാകുമ്പോൾ നാം അവന്റെ സന്നിധിയിൽ ലജ്ജിച്ചുപോകാതെ അവന്റെ പ്രത്യക്ഷതയിൽ നമുക്കു ധൈര്യം ഉണ്ടാകേണ്ടതിന്നു അവനിൽ വസിപ്പിൻ.\nയോഹന്നാൻ 1 - അദ്ധ്യായം 3\n1 കാണ്മിൻ, നാം ദൈവമക്കൾ എന്നു വിളിക്കപ്പെടുവാൻ പിതാവു നമുക്കു എത്ര വലിയ സ്നേഹം നല്കിയിരിക്കുന്നു; അങ്ങനെ തന്നേ നാം ആകുന്നു. ലോകം അവനെ അറിഞ്ഞിട്ടില്ലായ്കകൊണ്ടു നമ്മെയും അറിയുന്നില്ല.\n2 പ്രിയമുള്ളവരേ, നാം ഇപ്പോൾ ദൈവമക്കൾ ആകുന്നു. നാം ഇന്നതു ആകും എന്നു ഇതുവരെ പ്രത്യക്ഷമായില്ല. അവൻ പ്രത്യക്ഷനാകുമ്പോൾ നാം അവനെ താൻ ഇരിക്കും പോലെ തന്നേ കാണുന്നതാകകൊണ്ടു അവനോടു സദൃശന്മാർ ആകും എന്നു നാം അറിയുന്നു.\n3 അവനിൽ ഈ പ്രത്യാശയുള്ളവൻ എല്ലാം അവൻ നിർമ്മലനായിരിക്കുന്നതുപോലെ തന്നെത്തന്നേ നിർമ്മലീകരിക്കുന്നു.\n4 പാപം ചെയ്യുന്നവൻ എല്ലാം അധർമ്മവും ചെയ്യുന്നു; പാപം അധർമ്മം തന്നേ.\n7 കുഞ്ഞുങ്ങളേ, ആരും നിങ്ങളെ തെറ്റിക്കരുതു; അവൻ നീതിമാനായിരിക്കുന്നതുപോലെ നീതി ചെയ്യുന്നവൻ നീതിമാൻ ആകുന്നു.\n12 കയീൻ ദുഷ്ടനിൽനിന്നുള്ളവനായി സഹോദരനെ കൊന്നതുപോലെ അല്ല; അവനെ കൊല്ലുവാൻ സംഗതി എന്തു? തന്റെ പ്രവൃത്തി ദോഷവും സഹോദരന്റേതു നീതിയുമുള്ളതാകകൊണ്ടത്രേ.\n13 സഹോദരന്മാരേ, ലോകം നിങ്ങളെ പകെക്കുന്നു എങ്കിൽ ആശ്ചര്യപ്പെടരുതു.\n14 നാം മരണം വിട്ടു ജീവനിൽ കടന്നിരിക്കുന്നു എന്നു സഹോദരന്മാരെ സ്നേഹിക്കുന്നതിനാൽ നമുക്കു അറിയാം. സ്നേഹിക്കാത്തവൻ മരണത്തിൽ വസിക്കുന്നു.\n15 സഹോദരനെ പകെക്കുന്നവൻ എല്ലാം കുലപാതകൻ ആകുന്നു. യാതൊരു കുലപാതകന്നും നിത്യജീവൻ ഉള്ളിൽ വസിച്ചിരിപ്പില്ല എന്നു നിങ്ങൾ അറിയുന്നു.\n16 അവൻ നമുക്കു വേണ്ടി തന്റെ പ്രാണനെ വെച്ചുകൊടുത്തതിനാൽ നാം സ്നേഹം എന്തു എന്നു അറിഞ്ഞിരിക്കുന്നു; നാമും സഹോദരന്മാർക്കു വേണ്ടി പ്രാണനെ വെച്ചുകൊടുക്കേണ്ടതാകുന്നു.\n17 എന്നാൽ ഈ ലോകത്തിലെ വസ്തുവകയുള്ളവൻ ആരെങ്കിലും തന്റെ സഹോദരന്നു മുട്ടുള്ളതു കണ്ടിട്ടു അവനോടു മനസ്സലിവു കാണിക്കാഞ്ഞാൽ ദൈവത്തിന്റെ സ്നേഹം അവനിൽ എങ്ങനെ വസിക്കും?\n21 പ്രിയമുള്ളവരേ, ഹൃദയം നമ്മെ കുററം വിധിക്കുന്നില്ലെങ്കിൽ നമുക്കു ദൈവത്തോടു പ്രാഗത്ഭ്യം ഉണ്ടു.\n23 അവന്റെ കല്പനയോ, അവന്റെ പുത്രനായ യേശുക്രിസ്തുവിന്റെ നാമത്തിൽ നാം വിശ്വസിക്കയും അവൻ നമുക്കു കല്പന തന്നതുപോലെ അന്യോന്യം സ്നേഹിക്കയും വേണം എന്നുള്ളതു തന്നേ.\nയോഹന്നാൻ 1 - അദ്ധ്യായം 4\n1 പ്രിയമുള്ളവരേ, കള്ളപ്രവാചകന്മാർ പലരും ലോകത്തിലേക്കു പുറപ്പെട്ടിരിക്കയാൽ ഏതു ആത്മാവിനെയും വിശ്വസിക്കാതെ ആത്മാക്കൾ ദൈവത്തിൽനിന്നുള്ളവയോ എന്നു ശോധന ചെയ്‍വിൻ.\n4 കുഞ്ഞുങ്ങളേ, നിങ്ങൾ ദൈവത്തിൽനിന്നുള്ളവർ ആകുന്നു; അവരെ ജയിച്ചുമിരിക്കുന്നു. നിങ്ങളിലുള്ളവൻ ലോകത്തിൽ ഉള്ളവനെക്കാൾ വലിയവനല്ലോ.\n5 അവർ ലൌകികന്മാർ ആകയാൽ ലൌകികമായതു സംസാരിക്കുന്നു; ലോകം അവരുടെ വാക്കു കേൾക്കുന്നു.\n9 ദൈവം തന്റെ ഏകജാതനായ പുത്രനെ നാം അവനാൽ ജീവിക്കേണ്ടതിന്നു ലോകത്തിലേക്കു അയച്ചു എന്നുള്ളതിനാൽ ദൈവത്തിന്നു നമ്മോടുള്ള സ്നേഹം പ്രത്യക്ഷമായി.\n14 പിതാവു പുത്രനെ ലോകരക്ഷിതാവായിട്ടു അയച്ചിരിക്കുന്നു എന്നു ഞങ്ങൾ കണ്ടു സാക്ഷ്യം പറയുന്നു.\n16 ഇങ്ങനെ ദൈവത്തിന്നു നമ്മോടുള്ള സ്നേഹത്തെ നാം അറിഞ്ഞും വിശ്വസിച്ചുമിരിക്കുന്നു. ദൈവം സ്നേഹം തന്നേ; സ്നേഹത്തിൽ വസിക്കുന്നവൻ ദൈവത്തിൽ വസിക്കുന്നു; ദൈവം അവനിലും വസിക്കുന്നു.\n17 ന്യായവിധിദിവസത്തിൽ നമുക്കു ധൈര്യം ഉണ്ടാവാൻ തക്കവണ്ണം ഇതിനാൽ സ്നേഹം നമ്മോടു തികഞ്ഞിരിക്കുന്നു. അവൻ ഇരിക്കുന്നതുപോലെ ഈ ലോകത്തിൽ നാമും ഇരിക്കുന്നു.\n20 ഞാൻ ദൈവത്തെ സ്നേഹിക്കുന്നു എന്നു പറകയും തന്റെ സഹോദരനെ പകെക്കയും ചെയ്യുന്നവൻ കള്ളനാകുന്നു. താൻ കണ്ടിട്ടുള്ള സഹോദരനെ സ്നേഹിക്കാത്തവന്നു കണ്ടിട്ടില്ലാത്ത ദൈവത്തെ സ്നേഹിപ്പാൻ കഴിയുന്നതല്ല.\n21 ദൈവത്തെ സ്നേഹിക്കുന്നവൻ സഹോദരനെയും സ്നേഹിക്കേണം എന്നീ കല്പന നമുക്കു അവങ്കൽനിന്നു ലഭിച്ചിരിക്കുന്നു.\nയോഹന്നാൻ 1 - അദ്ധ്യായം 5\n2 നാം ദൈവത്തെ സ്നേഹിച്ചു അവന്റെ കല്പനകളെ അനുസരിച്ചു നടക്കുമ്പോൾ ദൈവമക്കളെ സ്നേഹിക്കുന്നു എന്നു അതിനാൽ അറിയാം.\n3 അവന്റെ കല്പനകളെ പ്രമാണിക്കുന്നതല്ലോ ദൈവത്തോടുള്ള സ്നേഹം; അവന്റെ കല്പനകൾ ഭാരമുള്ളവയല്ല.\n4 ദൈവത്തിൽനിന്നു ജനിച്ചതൊക്കെയും ലോകത്തെ ജയിക്കുന്നു; ലോകത്തെ ജയിച്ച ജയമോ നമ്മുടെ വിശ്വാസം തന്നേ.\n5 യേശു ദൈവപുത്രൻ എന്നു വിശ്വസിക്കുന്നവൻ അല്ലാതെ ആരാകുന്നു ലോകത്തെ ജയിക്കുന്നവൻ?\n9 നാം മനുഷ്യരുടെ സാക്ഷ്യം കൈക്കൊള്ളുന്നു എങ്കിൽ ദൈവത്തിന്റെ സാക്ഷ്യം അതിലും വലുതാകുന്നു. ദൈവത്തിന്റെ സാക്ഷ്യമോ അവൻ തന്റെ പുത്രനെക്കുറിച്ചു സാക്ഷീകരിച്ചിരിക്കുന്നതു തന്നേ.\n11 ആ സാക്ഷ്യമോ ദൈവം നമുക്കു നിത്യജീവൻ തന്നു; ആ ജീവൻ അവന്റെ പുത്രനിൽ ഉണ്ടു എന്നുള്ളതു തന്നേ.\n14 അവന്റെ ഇഷ്ടപ്രകാരം നാം എന്തെങ്കിലും അപേക്ഷിച്ചാൽ അവൻ നമ്മുടെ അപേക്ഷ കേൾക്കുന്നു എന്നുള്ളതു നമുക്കു അവനോടുള്ള ധൈര്യം ആകുന്നു.\n15 നാം എന്തു അപേക്ഷിച്ചാലും അവൻ നമ്മുടെ അപേക്ഷ കേൾക്കുന്നു എന്നറിയുന്നുവെങ്കിൽ അവനോടു കഴിച്ച അപേക്ഷ നമുക്കു ലഭിച്ചു എന്നും അറിയുന്നു.\n16 സഹോദരൻ മരണത്തിന്നല്ലാത്ത പാപം ചെയ്യുന്നതു ആരെങ്കിലും കണ്ടാൽ അപേക്ഷിക്കാം; ദൈവം അവന്നു ജീവനെ കൊടുക്കും; മരണത്തിന്നല്ലാത്ത പാപം ചെയ്യുന്നവർക്കു തന്നേ; മരണത്തിന്നുള്ള പാപം ഉണ്ടു; അതിനെക്കുറിച്ചു അപേക്ഷിക്കേണം എന്നു ഞാൻ പറയുന്നില്ല.\n21 കുഞ്ഞുങ്ങളേ, വിഗ്രഹങ്ങളോടു അകന്നു സൂക്ഷിച്ചുകൊൾവിൻ.


ദുര്‍മന്ത്രവാദം സംശയിച്ച് മരുമകന് സ്ത്രീയെ കൊലപ്പെടുത്തി | witchcraft; Woman allegedly beaten to death by nephew - Malayalam Oneindia\n7 min ago ഉത്തർപ്രദേശ് സർക്കാരിൽ വിശ്വാസമില്ല; കമലേഷ് തിവാരിയുടെ മരണത്തിൽ എൻഐഎ അന്വേഷണം വേണമെന്ന് മകൻ\n27 min ago ഇന്ത്യ അതിവേഗത്തില് വളരുന്നു... പ്രതിസന്ധി ആഗോള തലത്തില് മാത്രമെന്ന് ജാവദേക്കര്!!\n28 min ago കൊട്ടിക്കലാശത്തിനിടെ കോന്നിയില് സംഘര്‍ഷം; യുഡിഎഫ് നേതാക്കള് ഇടപെട്ടു\nദുര്‍മന്ത്രവാദം സംശയിച്ച് മരുമകന് സ്ത്രീയെ കൊലപ്പെടുത്തി\nUpdated: Sun, Sep 6, 2015, 9:52 [IST]\nറായ്പുര്: അടുത്തിടെ ജനിച്ച തന്റെ മകന്റെ മരണത്തിനുത്തരവാദിയാണെന്ന് ആരോപിച്ച് മരുമകന് സ്ത്രീയെ കൊലപ്പെടുത്തി. ഛത്തീസ്ഗഡിലെ കൊറേയ ജില്ലയിലെ സോന്‍ഹത് ഗ്രാമത്തിലാണ് അപൂര്‍വ സംഭവം. സംഭവത്തില് ശിവപ്രകാശ് പൈക്ര(29) എന്നയാള് അറസ്റ്റിലായി. ഇയാളുടെ ബന്ധുവായ മന്‍കി ഭായി(60) ആണ് കൊല്ലപ്പെട്ടത്.\nകൊലപാതകത്തിനുശേഷം യുവാവ് പോലീസിന് മുന്‍പാകെ കീഴടങ്ങി. യുവാവ് വടികൊണ്ട് അടിച്ചാണ് സ്ത്രീയെ കൊലപ്പെടുത്തിയതെന്ന് കൊറേയ പോലീസ് സൂപ്രണ്ട് ബിഎസ് ദ്രുവ് അറിയിച്ചു. സംഭവത്തെക്കുറിച്ച് യുവാവ് പോലീസിന് നല്‍കിയ മൊഴി ഇപ്രകാരമാണ്.\nആഗസ്ത് 17ന് ശിവപ്രകാശിന് ഒരു ആണ്‍കുട്ടി ജനിച്ചിരുന്നു. എന്നാല്, ജനനസമയം മുതല് കുട്ടിക്ക് അസുഖമായതിനാല് ആശുപത്രിയില് തന്നെ ചികിത്സയിലാക്കി. അംബികാപുരിലെ ആശുപത്രിയില് ചികിത്സയിലായിരുന്ന കുട്ടിയെ രോഗം ഏതാണ്ട് ഭേദമായതിനെ തുടര്‍ന്ന് ആഗസ്ത് 30ന് വീട്ടിലേക്ക് തിരിച്ചയക്കുകയും ചെയ്തു. എന്നാല് വീട്ടിലെത്തിയതിന്റെ പിറ്റേദിവസം കുട്ടി മരണപ്പെട്ടു.\nകുട്ടിയുടെ മരണകാരണം മന്‍കി ഭായിയുടെ ദുര്‍മന്ത്രവാദം കൊണ്ടാണെന്നാണ് ശിവപ്രകാശ് സംശയിച്ചത്. സ്ത്രീ മിക്കപ്പോഴും വീട്ടില് വെച്ച് മന്ത്രവാദം ചെയ്യുന്നത് യുവാവ് കാണാറുണ്ടായിരുന്നു. തന്റെ മകനെ ഇല്ലാതാക്കിയ സ്ത്രീയോട് പ്രതികാരം ചെയ്യാന് കാത്തിരുന്ന ശിവപ്രകാശ് അവസരം കിട്ടിയപ്പോള് ആവരെ വടികൊണ്ട് കൊലപ്പെടുത്തുകയായിരുന്നു.\nകൂടുതൽ chhattisgarh വാർത്തകൾ\n'പോലീസിന്റെയും കലക്ടറുടെയും കോളറിൽ കയറി പിടിക്കൂ'; വലിയ രാഷ്ട്രീയക്കാരനാകാൻ മന്ത്രിയുടെ നിർദേശം!\nകോണ്‍ഗ്രസിന്റെ വന് പ്രഖ്യാപനം യാഥാര്‍ഥ്യമാകുന്നു; പാവപ്പെട്ടവര്‍ക്ക് 72000 രൂപ,രാഹുലിന്റെ സ്വപ്‌നം\nചത്തീസ്ഗഡില് ഏറ്റുമുട്ടല്: ഏഴ് മാവോയിസ്റ്റ് പ്രവര്‍ത്തകരെ സുരക്ഷാ സേന വധിച്ചു\nകോണ്‍ഗ്രസ് എംഎല്‍എമാര് ബിജെപിയിലേക്ക്; മൂന്ന് സംസ്ഥാനങ്ങളില്‍കൂടി കോണ്‍ഗ്രസ് വീഴും: കേന്ദ്രമന്ത്രി\nമായാവതിയെ ഞെട്ടിച്ച് കോണ്‍ഗ്രസ്; വോട്ടെടുപ്പിന് മുമ്പ് ജയം ഉറപ്പിച്ചു, ബിഎസ്പി സ്ഥാനാര്‍ഥി പിന്മാറി\nഛത്തീസ്ഗഢില് മാവോവാദി ആക്രമണം; ബിജെപി എംഎല്‍എ അടക്കം ആറുപേര് കൊല്ലപ്പെട്ടു\nchhattisgarh woman witchcraft nephew murder police arrest ദുര്‍മന്ത്രവാദം യുവാവ് പോലീസ് അറസ്റ്റ് സ്ത്രീ കൊലപാതകം ഛത്തീസ്ഗഡ്\nChhattisgarh Woman witchcraft, Chhattisgarh Woman allegedly beaten to death by nephew


സത്യത്തെ ഏറ്റെടുക്കില്ലെന്ന് എല് ആന്റ് ടി | Mumbai, L&T, Satyam Computers, Financial Fraud, Ramalinga Raju, സത്യം, എല് ആന്റ് ടി, മുംബൈ, ഓഹരി, രാമലിംഗരാജു, - Malayalam Oneindia\nസത്യത്തെ ഏറ്റെടുക്കില്ലെന്ന് എല് ആന്റ് ടി\nPublished: January92009, 13:48 [IST]\nമുംബൈ: പ്രതിസന്ധിയിലായ സത്യം കന്പ്യൂട്ടേഴ്സിനെ ഏറ്റെടുക്കാന് പദ്ധതിയില്ലെന്ന് ലാര്‍സണ് ആന്റ് ടൂബ്രോ(എല് ആന്റ് ടി) ലിമിറ്റഡ് ചെയര്‍മാന് എഎം വിനായക് പറഞ്ഞു.\nഏതെങ്കിലും ഓഹരികള് വാങ്ങിക്കൂട്ടുവാനോ ഓഹരി വിറ്റഴിയ്‌ക്കുവാനോ ഇപ്പോള് മുതിരുന്നില്ല. എല് ആന്റ് ടി നേരത്തേ സത്യം ഓഹരികള് വാങ്ങിയിരുന്നു. ഇപ്പോള് സത്യത്തിലെ 3.95 ശതമാനം ഓഹരികള് ഞങ്ങളുടെ പക്കലുണ്ട്- നായിക് അറിയിച്ചു.\nസാമ്പത്തിക ക്രമക്കേടുകള് സമ്മതിച്ചുകൊണ്ട് സത്യം ചെയര്‍മാന് രാമലിംഗരാജു രാജിവച്ചതിനെത്തുടര്‍ന്ന് സത്യത്തിന്റെ ഓഹരിയ്‌ക്ക് വിപണിയില് വന് വിലത്തകര്‍ച്ചയാണുണ്ടായത്. വെള്ളിയാഴ്‌ച എല്‍ആന്റ്‌ടിയുടെ ഓഹരികള്‍ക്കും ചെറിയ തോതില് ഇടിവുണ്ടായിട്ടുണ്ട്.\nസത്യത്തെ ഏറ്റെടുക്കാന് എല് ആന്റ് ടി ശ്രമിക്കുന്നതായി റിപ്പോര്‍ട്ടുകള് വന്നിരുന്നു. ബുധനാഴ്‌ച സത്യത്തിന്റെ ഓഹരികള് വാങ്ങിക്കൂട്ടിയ അദ്ദേഹം ഓഹരിവിഹിതം നാലുശതമാനത്തിലേയ്‌ക്ക് ഉയര്‍ത്തിയതായും റിപ്പോര്‍ട്ടുകള് ഉണ്ടായിരുന്നു. കഴിഞ്ഞയാഴ്‌ച രണ്ടുശതമാനം ഓഹരിയേ ഇവര്‍ക്കുണ്ടായിരുന്നുള്ളു.\nനേരത്തേ എച്ച്‌സിഎല് ടെക്‌നോളജീസ്, മൈന്‍ഡ് ട്രീ, ടെക് മഹീന്ദ്ര തുടങ്ങിയ കമ്പനികള് സത്യത്തെ ഏറ്റെടുക്കാന് താല്‍പര്യം പ്രകടിപ്പിച്ചിരുന്നു. എന്നാല് സാമ്പത്തിക ക്രമക്കേട് പുറത്തുവന്നതോടെ എല്ലാവരും പിന്‍മാറുകയായിരുന്നു.\nmumbai മുംബൈ ഓഹരി satyam computers സത്യം രാമലിംഗരാജു ramalinga raju financial fraud\nStory first published: Friday, January 9, 2009, 13:48 [IST]


ഫോഗ്നിനിയെ വീഴ്‌ത്തി റൂബ്ലേവ് ആദ്യമായി വിംബിൾഡൺ നാലാം റൗണ്ടിൽ, അഗ്യുറ്റും മുന്നോട്ട് | Fanport | Wimbledon News Malayalam\nHome Tennis Wimbledon ഫോഗ്നിനിയെ വീഴ്‌ത്തി റൂബ്ലേവ് ആദ്യമായി വിംബിൾഡൺ നാലാം റൗണ്ടിൽ, അഗ്യുറ്റും മുന്നോട്ട്\nഫോഗ്നിനിയെ വീഴ്‌ത്തി റൂബ്ലേവ് ആദ്യമായി വിംബിൾഡൺ നാലാം റൗണ്ടിൽ, അഗ്യുറ്റും മുന്നോട്ട്\nJuly 3, 2021 - 4:03 AM\nകരിയറിൽ ആദ്യമായി വിംബിൾഡൺ നാലാം റൗണ്ടിലേക്ക് മുന്നേറി അഞ്ചാം സീഡ് റഷ്യൻ യുവ താരം ആന്ദ്ര റൂബ്ലേവ്. പരിചയസമ്പന്നനായ ഇറ്റാലിയൻ താരവും 26 സീഡും ആയ ഫാബിയോ ഫോഗ്നിനിയെ നാലു സെറ്റ് പോരാട്ടത്തിൽ വീഴ്‌ത്തിയാണ് റൂബ്ലേവ് നാലാം റൗണ്ടിലേക്ക് മുന്നേറിയത്. നാലാം റൗണ്ടിൽ ഷ്വാർട്ട്സ്മാനെ അട്ടിമറിച്ചു വരുന്ന ഫുസ്കോവിക്സ് ആണ് റൂബ്ലേവിന്റെ എതിരാളി. ആദ്യ സെറ്റ് 6-3 നു അനായാസം നേടിയ റൂബ്ലേവ് പക്ഷെ രണ്ടാം സെറ്റ് 7-5 നു കൈവിട്ടു. എന്നാൽ മൂന്നാം സെറ്റ് 6-4 നു നേടി തിരിച്ചു വന്ന റൂബ്ലേവ് നാലാം സെറ്റിൽ കൂടുതൽ ആധികാരികമായി സെറ്റ് 6-2 ജയിച്ചു മത്സരം സ്വന്തം പേരിൽ കുറിച്ചു. മത്സരത്തിൽ 13 ഏസുകൾ ഉതിർത്ത റഷ്യൻ താരം2തവണ ബ്രൈക്ക് വഴങ്ങിയെങ്കിലും5തവണയാണ് എതിരാളിയെ ബ്രൈക്ക് ചെയ്തത്.\nജർമ്മൻ താരം ഡൊമിനിക് കോപ്ഫറെ നേരിട്ടുള്ള സെറ്റുകൾക്ക് ആണ് എട്ടാം സീഡ് സ്പാനിഷ് താരം ബാറ്റിസ്റ്റ റോബർട്ടോ അഗ്യുറ്റ് മൂന്നാം റൗണ്ടിൽ മറികടന്നത്. മൂന്നാം സെറ്റ് ടൈബ്രേക്കറിലേക്ക് നീണ്ട മത്സരത്തിൽ5തവണയാണ് സ്പാനിഷ് താരം ബ്രൈക്ക് വഴങ്ങിയത്. എന്നാൽ എട്ട് തവണ ബ്രൈക്ക് കണ്ടത്താൻ അഗ്യുറ്റിന് ആയി. ആദ്യ സെറ്റ് പോരാട്ടത്തിനു ഒടുവിൽ 7-5 നു ജയിച്ച അഗ്യുറ്റ് രണ്ടാം സെറ്റ് ആധികാരികമായി 6-1 നു നേടി. എന്നാൽ മൂന്നാം സെറ്റിൽ മത്സരത്തിൽ തുടരാൻ കടുത്ത പോരാട്ടം ആണ് ജർമ്മൻ താരം നടത്തിയത്. എന്നാൽ ടൈബ്രേക്കറിലൂടെ അഗ്യുറ്റ് സെറ്റ് കയ്യിലാക്കി നാലാം റൗണ്ടിലേക്ക് മുന്നേറി. നാലാം റൗണ്ടിൽ മറെയെ വീഴ്‌ത്തി വരുന്ന പത്താം സീഡ് ഡെന്നിസ് ഷപവലോവ് ആണ് അഗ്യുറ്റിന്റെ എതിരാളി.\nPrevious articleഷപവലോവിനു മുന്നിൽ ആന്റി മറെയുടെ സ്വപ്നങ്ങൾ അവസാനിച്ചു, ഷ്വാർട്ട്സ്മാനും പുറത്ത്\nNext articleമിക്സഡ് ഡബിൾസിൽ വീനസ്-നിക് സഖ്യം രണ്ടാം റൗണ്ടിൽ, ദിവിജ് ശരൺ സഖ്യവും രണ്ടാം റൗണ്ടിൽ